Aa2kunfungnah memberun ayyan kohffi\nއާ ދެ ކުންފުންޏަށް މެންބަރުން އައްޔަން ކޮށްފި\nރޯޑް ޑިވޮލޮޕްމަންޓް ކޯޕަރޭޝަން ލިމިޑެޓާގެ މެނޭޖިން ޑިރެކްޓަރު މޫސާ އަލި މަނިކު (ވ) އަދި ޓްރޭޑްނެޓް މޯލްޑްވިސް ކޯޕަރޭޝަން ލިމިޑެޓްގެ ޗެއާމަން ޔޫސުފް ރިޒާ\nސަރުކާރުން އަލަށް އުފެއްދެވި ދެ ކުންފުންޏަށް މެންބަރުން އައްޔަން ކުރައްވައިފި އެވެ.\nސަރުކާރުން ދާދި ފަހުން ވަނީ ރޯޑްޑިވޮލޮޕްމަންޓް ކޯޕަރޭޝަން ލިމިޑެޓާ، ޓްރޭޑްނެޓް މޯލްޑްވިސް ކޯޕަރޭޝަން ލިމިޑެޓްގެ ނަމުގައި ދެ ކުންފުންޏެއް އުފައްދާފަ އެވެ.\nރޯޑް ޑިވޮލޮޕްމަންޓް ކޯޕަރޭޝަން ލިމިޑެޓާގެ މެނޭޖިން ޑިރެކްޓަރަކީ މޫސާ އަލި މަނިކެވެ. އެ ކުންފުނީގެ ޑިރެކްޓަރުންގެ ގޮތުގައި އައްޔަން ކޮށްފައި ވަނީ އަހުމަދު ޝަރީފާއި އަހުމަދު މަރުޒޫގާއި އަދި ޝަމްވީލް މުހައްމަދެވެ.\nޓްރޭޑްނެޓް މޯލްޑްވިސް ކޯޕަރޭޝަން ލިމިޑެޓްގެ ޗެއާމަންއަކީ ޔޫސުފް ރިޒާ އެވެ. އަދި މެނޭޖިން ޑިރެކްޓަރަކީ އަހުމަދު ޝިހާމް އަލީ އެވެ. ޑިރެކްޓަރުގެ ގޮތުގައި އައްޔަން ކުރައްވާފައި ވަނީ ނާހިޔާ މުހައްމަދާއި ޝުރުފާ އަބްދުލް ވާހިދާއި މަހުމޫދު ރިޔާޒާއި މަރިޔަމް ވިޝާމް އަހުމަދެވެ.\nރޯޑް ޑިވޮލޮޕްމަންޓް ކޯޕަރޭޝަން އަދި ޗެއާމަންއެއް ހަމަޖައްސާފައިނުވާއިރު، މޯލްޑްވިސް ކޯޕަރޭޝަން ލިމިޑެޓްގެ ބޯޑަށްވެސް އިތުރު ބޭފުޅަކު އަދި އައްޔަން ކުރާނެ އެވެ.\nސަރުކާރުގެ 100 ޕަސެންޓް ހިއްސާވާ ކުންފުންޏެއްގެ ގޮތުގައި ރޯޑް ޑިވެލޮޕްމަންޓް ކޯޕަރޭޝަން ލިމިޓެޑް އުފެއްދެވީ މިދިއަ ޖޫން މަހުގެ ތެރޭގަ އެވެ. ޓްރޭޑްނެޓް މޯލްޑިވްސް ކޯޕަރޭޝަން އުފެއްދޫ މިމަހުގެ 13 ވަނަ ދުވަހުއެވެ.\nފިނޭންސް މިނިސްޓްރީ އެމްއާރްޑީސީ ޓްރޭޑްނެޓް މޯލްޑިވްސް ކޯޕަރޭޝަން\nބަޖެޓްގައި ނެތް 100 މިލިއަނަށްވުރެ ގިނަ ރުފިޔާ އެމްއާރްޑީސީއަށް\nއިންކަމް ސަޕޯޓް 252.5 މިލިއަން ރުފިޔާއަށް\nއެސްޑީއެފްސީގެ ލޯނު ރާއްޖޭގެ 144 ރަށަކަށް\nފޯނު ދިނުމަށް މުންދު އިންކާރު ކުރައްވައިފި


Handhu Saabithu Vehjjenama, Mirey Anhen Sifain Badi Jahaane - Vaguthu\nމިރޭ ރޯދަ މަހަށް ހަނދު ފެނިއްޖެ ނަމަ ބަޑި ޖަހާނީ އަންހެން ސިފައިން ކަމަށް އެމްއެންޑީއެފް އިން ހާމަކޮށްފިއެވެ.\nކަލަންޑަރުގައިވާ ގޮތުން މި އަހަރުގެ ރޯދަ މަހުގެ ފުރަތަމަ ދުވަހަކީ އެޕްރީލް މަހުގެ 13 ވަނަ ދުވަހެވެ. އެއީ އަންގާރަ ދުވަހެވެ.\nމި އަހަރުގެ ރޯދަ މަހަށް ހަނދު ސާބިތު ކުރުމުގެ ރަސްމިއްޔާތު މިރޭ 20:30 ގައި ބާއްވަން ވަނީ ހަމަޖެހިފައެވެ.\nއެމްއެންޑީއެފް އިން ވިދާޅުވީ ހަނދު ފެނިއްޖެ ނަމަ ބަޑި ޖެހުން ޖުމްހޫރީ މައިދާނުގައި އޮންނާނެ ކަމަށާއި، ބަޑި ޖަހާ ގެމައިގައި ބައިވެރި ވާނީ އަންހެން ސިފައިން ކަމަށެވެ.\nހަނދު ފެނިއްޖެ ނަމަ ހަނދު ސާބިތު ކުރުމުގެ އިންތިޒާމު ޑިޕާޓްމެންޓް އޮފް ޖުޑީޝަލް އެޑްމިނިސްޓްރެޝަން އާއި މެޖިސްޓްރޭޓް ކޯޓު ތަކުގައި ހަމަޖެހިފައިވާނެ ކަމަށް އެ ޑިޕާޓުމެންޓުން ބުނެފައިވެއެވެ. އެހެން އަހަރު ތަކެކޭ ވެސް އެއްފަދައިން މިއަހަރުވެސް ހަނދު ފެނިގެންް އެމައުލޫމާތު ދޭއިރު ގާތް ގަނޑަކަށް ހަނދު ހުރި އުސްމިނާއި، މިސްރާބު ފަދަ މައުލޫމާތު ދޭން ވާނެ ކަމަށް އެ ޑިޕާޓުމެންޓުން ނެރުނު އިއުލާނެއްގައި ބުނެފައިވެއެވެ.\nހަނދު ދުށް މީހަކު ނުވަތަ ބަޔަކު ހެކިބަސް ދިނުމަށް ހަމަޖެހިފައި ވަނީ މާލޭގައި ނަމަ މާލޭގެ ކޯޓެއްގެ ގާޒީއެއްގެ ކުރިމަތީގައެވެ. އަދި ރަށެއްގައި ނަމަ އެ ރަށެއްގެ މެޖިސްޓްރޭޓުގެ ކުރިމަތީގައެވެ. އަދި އެރަށަކީ މެޖިސްޓްރޭޓެއް ނެތް ރަށެއް ކަމުގައި ވާނަމަ އެވަގުތަކު ރަށު ކައުންސިލްގެ އިދާރާ ހިންގެވުމާއި ހަވާލްވެ ހުންނެވި މީހެއްގެ ކުރިމަތީގައެެވެ.\nރޯދަ މަހުގެ ހަނދުގެ މައްސަލަ ވަކި ގޮތަކަށް ނިމެންދެން 29 ޝަައުބާން 1442 ވާ އާދިއްތަ ދުވަހު (މިއަދު) ގެ ހަވީރު 5:30 އިން ފެށިގެން އެ ޑިޕާޓުމެންޓާއި، ރަށްރަށުގެ މެޖިސްޓްރޭޓް ކޯޓުތަކާއި، ރަށު ކައުންސިލްގެ އިދާރާ ތަކާއި، އަތޮޅު ކައުންސިލްގެ އިދާރާތައް ހުޅިވިފައި ހުންނާނެ ކަމަށް ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން އިން ބުނެއެވެ.\nދޯންޏެއްގައި ރޯވެ މީހަކަށް އަނިޔާވެއްޖެ\nސިފައިން އޮތީ ޕްރޮފެޝަނަލް ފައިޓިން ފޯސްއެއްގެ ގޮތުގައި: މާރިޔާ\nމާދަމާރޭ ހަނދު ފެނިއްޖެނަމަ ފިރިހެން ސިފައިން ބަޑިޖަހާނީ.\nއޭޕްރީލް 11, 2021 17:16\nއަމަ އްޔާ އި! އަނެ އްކާ ރަގަޅު ދިމާލައް ތި ބަޑިޔެއް ޖަހައްޗޭ....\nއޭޕްރީލް 11, 2021 18:22\nއިބޫނިކުމެ ޖެހިއަސް ދެންނަތީޖާއެއް ބަދެލެއްނުވާނެ.\nއޭޕްރީލް 11, 2021 20:07\nއަންހެން ފިރިހެން ކިޔާގެން ތަފާތުކުރުންތކާއި ފިތުނައިގެ އަލިފާންގަޑުގެތެރެއައްވައްޓާލަން އަބަދުވެސް މުނާފިގުން މަސައްކަތް ކުރާންނޭނގެނީ ކާކަންހެއްޔެވެ.\nއޭޕްރީލް 11, 2021 23:11\nއެދެން އެވަރު ކަމެއްތަ. އިންޑިޔާއަށްރާއްޖޭގެ މިނިވަންކަން ވިއްކާ ވާހަކަ އޮއްބާލަން ދައްކާނެ ވާހަކައއއް ނެތިގެން މިކަންތައްގަނޑެއްގެ ވާހަކަ


Gulhun thah varugadha kurumah Eid huthuba gai govaalaifi\nމަރުކަޒުގައި ލޮކްޑައުންވެގެން ތިއްބެވި ބޭފުޅުން ކުރެއްވި އީދު ނަމާދުގައި ޝައިހް ނަސްރުﷲ ހުތުބާ ދެއްވަނީ -\nރަހިމުގެ ގުޅުމާއި އެކުވެރިކަމުގެ ގުޅުންތައް ވަރުގަދަ ކުރުމަށް މިއަދުގެ އީދު ހުތުބާގައި ގޮވާލައިފި އެވެ.\nމާލެ ސިޓީ ހިމެނޭހެން ރާއްޖޭގެ ހަތް ރަށެއްގައި ފިޔަވައި އެހެން ހުރިހާ ރަށެެއްގަައި މިއަދު ހެނދުނު 7:30 ގައި ވަނީ އީދު ނަމާދު ކޮށްފައެވެ.\nއީދު ނަމާދަށް ފަހު އިއްވި ހުތުބާގައި ބުނެފަައިވަނީ މިފަދަ ދުވަހެއްގައި ކަނޑައަޅަންވީ ހަސަދަވެރިކަމާއި ދެކޮޅުވެރިކަމުން ދުރުވުމުގެ އަޒުމް ކަމަށެވެ. ކޮންމެ މީހަކުވެސް އަނެކެއްގެ ހައްގުތައް އަަދާކުރުމަށާއި ލޯތްބާ ކުލުނުވެރިކަމާއެކު ގުޅުންތައް ބަދަހި ކުރުމަށްވެސް ގޮވާލެއްވިއެވެ.\nއީދު ދުވަހަކީ ރޯދަވެރިންނަަށް ދަރުމަ ދެއްވާ ދުވަސް ކަމަށާ މާތްﷲ އަށް ކިޔަމަންގަތް އަޅުތަކުންނަށް މިއަދަކީ މަތިވެރި އީދެއް ކަމުގައި ލައްވަވާފައިވާ ކަމަށްވެސް ހުތުބާގައި ބުނެފައިވެއެވެ. ރޯދަ މަސް ނިމިގެންދިޔަ ނަމަވެސް އަޅުކަމާ ދުރުނުވުމަށްވެސް މިއަދުގެ ހުތުބާގައި ނަސޭހަތްތެރިވެފައިވެއެވެ.\nއީދުތަކަކީ އެންމެންވެސް އުފާފާޅުކުރުމުގައި ބައިވެރިވުމުގެ ފުރުސަތު ދޭންޖެހޭ ދުވަސްތަކެއް ކަމަަށާ އެއީ ހަމައެކަނި ތަނަވަސްކަމުގެ އަހުލުވެރިންނަށް އަންނަ ދުވަހެއް ނޫން ކަމަށް ހުތުބާގައި ބުނެފައިވެއެވެ. އެހެން ކަމުން މުޖްތަމައުގައި ހިމެނޭ އެކި ފަންތީގެ މީހުން އީދުގެ އުފަލުގައި ބައިވެރިކުރުމަށް ގޮވާލާފައިވެއެވެ.\nނައިފަރުގައި ބޮޑު ޖަމާއަތުގައި އީދު ނަމާދު ކުރަނީ -\nފިތުރު އީދުގެ ކުރިން ޒަކާތް ނެރުމަށް އަންގަވާފައިވަނީވެސް އީދުގެ އުފަލުގައި ފަގީރުންނަށްވެސް ބައިވެރިވުމުގެ ފުރުސަތު ތަނަވަސްކޮށް ދިނުމުގެ ގޮތުން ކަމަށްވެސް ހުތުބާގައި ބުންޏެވެ.\nއަދި ކޮވިޑްގެ ބަލިމަޑުކަމުގެ ސަބަބުން ބައެއް ރަށްރަށުގައި މިސްކިތްތަކާއި މައިދާންތަކުގައި ޖަމާއަތުގައި އީދު ނަމާދު ނުކުރެވުނު ނަމަވެސް އީދު ސަލާމާއި ތަހުނިޔާ، ފޯނުގެ ޒަރިއްޔާއިން އާއިލާގެ މެންބަރުންނާއި ރަހުމަތްތެރިންނަށް ފޮނުވާ ގުޅުންތައް ވަރުގަދަ ކުރުމަށް ގޮވާލާފައިވެއެވެ.\nމިއަދުގެ އީދު ނަމާދަށްފަހު އިއްވުނު ހުތުބާގައި ކޮރޯނާގެ ބަލިމަޑުން ސަލާމަތް ކޮށްދެއްވުން އެދި ދުއާ ކޮށްފައިވެއެވެ.\nއިސްލާމިކް މިނިސްޓްރީން ވަނީ މާލެ ސިޓީއާއި ށ. ނަރުދޫއާއި ނ. މަނަދޫއާއި ކ. ހިންމަފުށިއާއި ކ. ތުލުސްދޫގެ އިތުރުން ހއ. ތަކަންދޫ އަދި ށ. މިލަންދޫ ފިޔަވައި އެހެން ހުރިހާ ރަށެއްގައި މިސްކިތުގައި ނަމާދު ކުރުމުގެ ހުއްދަ ދީފައެވެ.\nބައެއް ރަށްރަށުގައި މިއަދު އީދު ނަމާދު ކޮށްފައިވަނީ ސުންނަތާ އެއްގޮތަށް ހުސްމައިދާންތަކުގައި ބޮޑު ޖަމާއަތުގައެވެ.


Ibu ge rahdhu: emmenah ebbasvevey menifesto eh ebaoiy | Mihaaru\nއިބޫގެ ރައްދު: އެންމެންނަށް އެއްބަސްވެވޭ މެނިފެސްޓޯއެއް އެބައޮތް\nއިބޫ މިއަދު ގދ. ފިޔޯރީގައި. - ފޮޓޯ: އެމްޑީޕީ\nގދ. ފިޔޯރީން، މުހައްމަދު ޔާމީން، މިހާރު\n31 އޯގަސްޓް 2018 - 18:53\nއިދިކޮޅު ކޯލިޝަންގައި ހިމެނޭ ސިޔާސީ ޕާޓީތަކަށް އެއްބަސްވެވޭ ސިޔާސަތުތަކެއް ކަނޑައެޅިފައި ނުވާ ކަމަށް ރައީސް އަބްދުﷲ ޔާމީން ވިދާޅުވި ވާހަކަފުޅަށް، އެ ކޯލިޝަންގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) މިއަދު ރައްދު ދެއްވައިފި އެވެ.\nރައީސް ޔާމީން ރ. އަތޮޅުގެ ބައެއް ރަށްތަކަށް ދާދި ފަހުން ވަޑައިގެން، އިދިކޮޅު ކޯލިޝަނަށް ވަރަށް ބޮޑެތި ފާޑު ވިދާޅުވުންތަކެއް ވަނީ އަމާޒުކުރައްވައިފަ އެވެ. އެގޮތުން ރައީސް ޔާމީން އެންމެ ބޮޑަށް އިދިކޮޅަށް ފާޑު ވިދާޅުވި އެއް ކަމަކީ، އެ ކޯލިޝަނުން ރިޔާސީ އިންތިހާބަށް ނުކުތް އިރު، އެންމެ "އަސާސީ އުސޫލުތަކަށް" އެއްބަސްވެފައި ނުވާ ކަމަށް ވިދާޅުވެ އެވެ.\nއިބޫ މިއަދު ފިޔޯރީއަށް ވަޑައިގެން، އެ ރަށުގައި ހެދި އެމްޑީޕީގެ ޖަގަހައެއް ހުޅުއްވައިދެއްވަނީ. - ފޮޓޯ: އެމްޑީޕީ\nއެގޮތުން، އުމުރުން 65 އަހަރުން މަތީގެ މީހުންނަށް ވެރިކަމަށް ކުރިމަތިލެވޭ ގޮތަށް ގާނޫނުއަސާސީ އަށް ގެނެސްފައި އޮތް އިސްލާހު އުވާލަން ޖުމްހޫރީ ޕާޓީން ބޭނުންވި ނަމަވެސް، އެކަމަށް އެމްޑީޕީން ދެކޮޅު ހަދާ ކަމަށް ރައީސް ވިދާޅުވި އެވެ.\nއެއާ ވިއްދައިގެން، ގދ. ފިޔޯރީގައި ބޭއްވި ކެމްޕެއިން ޖަލްސާގައި އިބޫ ދެއްކެވި ވާހަކައިގައި މާ ބޮޑު ތަފްސީލެއް ނުދެއްވައި ހަމައެކަނި ވިދާޅުވީ، އިދިކޮޅު ލީޑަރުންނަށް އެއްބަސްވެވޭ ސިޔާސަތުތަކެއް ކަނޑައެޅިފައިވާ ކަމަށެވެ.\nއަންނަ މަހުގެ 23 ގައި އޮންނަ ރިޔާސީ އިންތިހާބުގެ ކެމްޕެއިނަށް ގއ. އަދި ގދ. އަތޮޅުތަކަށް ކުރައްވާ ދަތުރުގެ ތެރެއިން ގދ. ފިޔޯރީ ރައްޔިތުންނާ ބައްދަލު ކުރައްވައި އިބޫ ވިދާޅުވީ އިދިކޮޅު ކޯލިޝަނުން ނުކުމެ އޮތީ ރައްޔިތުންގެ އުންމީދުތަކެއް ހާސިލްކޮށް ދިނުމަށް ކަމަށެވެ. އެހެން އެކަން ނުވި ނަމަ، ރިޔާސީ އިންތިހާބަށް ނުކުންނާނީ ސިޔާސީ ޕާޓީތައް ވަކިވަކިން ކަމަށް އިބޫ ވިދާޅުވި އެވެ.\n"ނަމަވެސް، ރައްޔިތުންގެ އިހްލާސްތަކާއި އުންމީދުތައް ހުރީ އަޅުގަނޑުމެންނަށް ގަބޫލު ކުރެވޭ ގޮތުގައި އަޅުގަނޑުމެން އެންމެން އެކުގައި ގުޅިގެން މަސައްކަތް ކޮށްގެން،" އިބޫ ވިދާޅުވި އެވެ.\nއިބޫ ވިދާޅުވި ގޮތުގައި ކޮންމެ ރަށަކަށް ވަޑައިގެންނެވި ނަމަވެސް، ރައްޔިތުން ބޭނުންވާ އެތައް ކަމެއް ހުރެ އެވެ. އަދި ރާއްޖެ ތަރައްގީ ކުރާނެ ތަސައްވުރެއް އެބައޮތް ކަމަށް އިބޫ ވިދާޅުވި އެވެ. އަދި އިދިކޮޅު ފަރާތްތަކުން ނުކުންނާނީ މެނިފެސްޓޯއަކާ އެކުގައި ކަމަށް އިބޫ ވިދާޅުވި އެވެ.\nމި އަހަރުގެ ރިޔާސީ އިންތިޚާބުގައި ވާދަކުރައްވާ، އިދިކޮޅު ކެންޑިޑޭޓް އިބޫ މިއަދު ފިޔޯރީގައި ބޭއްވި ޖަލްސާގައި.---ފޮޓޯ: އެމްޑީޕީ\nއިބޫ ވިދާޅުވި ގޮތުގައި ތަރައްގީގެ އެންމެ މުހިންމު ކަމަކަށްވެފައި އޮތީ އަސާސީ ހިދުމަތްތައް ފޯރުކޮށްދިނުން ކަމަށެވެ. އެގޮތުން، ފިޔޯރީގައި ބޯފެނާއި ނަރުދަމާގެ ނިޒާމު ގާއިމުކޮށް ދެއްވުމަށް އިބޫ ވައުދުވެވަޑައިގެންނެވި އެވެ. އަދި ފިޔޯރީގެ ބަނދަރު ބޮޑުކޮށް ދެއްވައި، ފަސޭހަކަމާއެކު ބަނދަރު ބޭނުން ކުރެވޭނެ މަގު ފަހިކޮށް ދިނުމަށް ވެސް އިބޫ ވަނީ އެ ރަށުގައި ވައުދުވެވަޑައިގެންފަ އެވެ.\nއޭނާ ވިދާޅުވި ގޮތުގައި، ރަށެއްގައި ފެނާއި ނަރުދަމާގެ ނިޒާމު، 1.5 މިލިއަން ޑޮލަރަށް އަޅައިދެވޭނެ އެވެ. އެކަމަކު، މި ސަރުކާރުން އެކަން ކުރަނީ އެއަށްވުރެ ބޮޑުކޮށް ކަމަށް އޭނާ ވިދާޅުވި އެވެ.\nސަރުކާރުން ކުރާ އިސްރާފުތަކާއި ވައްކަންތައް ހުއްޓާލެވިއްޖެނަމަ، ދެ ގުނަ ތަރައްގީ ރާއްޖެއަށް ގެނެވޭނެ ކަމަށް ވެސް ރައްޔިތުންގެ މަޖިލިހުގެ ހިންނަވަރު ދާއިރާގެ މެމްބަރުކަން ކުރައްވާ އިބޫ ވިދާޅުވި އެވެ.\nރިޔާސީ އިންތިހާބަކަށް މަހަކަށްވުރެ މަދު ދުވަސްކޮޅަކަށްވެފައި ވާތީ އެކަމަށް އިޝާރާތް ކުރައްވައި، އިބޫ ވިދާޅުވީ އިދިކޮޅު ފަރާތްތަކުން ކެމްޕެއިން ކުރަންވާނީ ކެމްޕެއިންގެ ގޮތުގައި ކަމަށެވެ. އަދި ޖަދަލުނުކޮށް، ސުލްހަވެރިކަމާއެކު، ނުކުމެ، ވޯޓު ހޯދުމަށް އިބޫ އެދިވަޑައިގެންނެވި އެވެ.\nރާއްޖެ އިން ފެންނަ މަންޒަރަށް ބަލާއިރު، "ބޮޑުކޮށް ކޯލިޝަނަށް" ތާއީދު އޮތް ތަން ފެންނަ ކަމަށް ވެސް އިބޫ ވިދާޅުވި އެވެ.\nފިޔޯރީ އަށް އިބޫ ވަޑައިގަތުމުން، އޭނާ އާއި އޭނާގެ ޓީމަށް އެ ރަށުގެ ގިނަ ރައްޔިތުން މަރުހަބާ ދެންނެވި އެވެ. އިބޫ ވަނީ ފިޔޯރީގައި އެމްޑީޕީގެ ދެ ޖަގަހައެއް ވެސް މިއަދު ހުޅުއްވައިދެއްވައިފަ އެވެ. އިބޫގެ ފެއްޓެވި ދަތުރުގައި އޭނާ މިހާތަނަށް ވަނީ ފިޔޯރީގެ އިތުރުން ގދ. ވާދޫ، ގދ. ފަރެސްމާތޮޑާ އަށް ވަޑައިގެންފަ އެވެ. އިބޫގެ ހަތަރު ވަނަ މަންޒިލަކީ ގދ. ތިނަދޫ އެވެ. އެ ރަށުގައި މިރޭ ބޮޑު ޖަލްސާއެއް ބާއްވާނެ އެވެ.\nއެމްޑީޕީ ގދ. އަތޮޅު އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ގދ. ފިޔޯރީ ރައީސް އަބްދުﷲ ޔާމީން\nކޮންތާކުހޭ ތިއެއްް އޮތީ؟ މަމެންނަށް ފެނުނު މެނިފެސްޓޯގަ އޮތީ 2އަހަރުކޮށްފަ އިބޫމެން އިސްތިއުފާ ދޭން ޖެހޭނޭ އޮތް މެނިފެސްޓޯއެއް. އެއަކަށް އެއްބަހެއް ނުވެވޭނެ، އެނގިއްޖެ؟\nމިވަރު މީހަކައް ވޯޓު ދޭނީ މޮޔައިން...ތި މެނިފެސްޓޯ އެއް ނުފެނުނު\nކޮބާހޭ ކޮބާހޭ މެނިފެސްޓޯ؟ ދައްކަބަލަ! ކޮންއިރަކު؟\nޙިންނަވަރު އިބޫގެ މެނިފެސްޓޯ އަކީ ޔާމީން ފަށައިފައިވާ ޕްރޮޖެކްޓް ތައް ނިންމުން.ދެން ކެނެރީގެ ނަޝީދުބުނާ ގޮތަކައް ކަންތައް ކުރުން\nތިޔައީ ހިތުގައިވާ ސިއްރުމެނިފެސްޓޯއެއް ދޯ؟..މީގެ ހަފްތާއެއް ކުރިންވެސް ބުނި ދެދުވަހެއްގެ ތެރޭގައި މެނިފެސްޓޯ ނިކުންނާނެޔޭ.މިހާރުވެސް ހަދަނީ ދޮގު.ދެން ކިހިނެއް ވެރިކަން ލިބިއްޖެއްޔާ ތެދުވެރިވާނީ.ވަރައް ސަލާމް\nފޮނި ވާހަކަ ނުދައްކަވާ. 2008 ގައި ވެސް މޑޕ ވެރިކަމަށް އައީ ލެޕްޓޮޕަކާ ފަޅުރަށަކުން ވެރިކަން ކުރަން. ޢެކަން ނުވުމުން އިސްތިއުފާދެއްވާފަ ވަޑައިގެންނެވީ. މިހާރު އަމްދުން ނުވާނެ.\n200 މެނިފެސްޓޯގެ އެއްބަސްވުން އޮތަސް ތިޔަގެ ބޭނުމެއް ވެސް ޖެހޭނީ ހޮވިގެންތާދޯ؟ އިބޫ އަށް %30 ލިބުނަސް ބޮޑުވަރު..


Seezan Aai Niuma Ge Gulhun Varugadha, Enmme Hadhaan Vanee Furathama Anniversary Rey! - Vaguthu\nސީޒަން އާއި ނިއުމާގެ ގުޅުން ވަރުގަދަ، އެންމެ ހަނދާން ވަނީ ފުރަތަމަ އެނިވާސަރީ ރޭ!\nބައިސްކޯފުން ގެނެސްދޭ ޑްރާފްޓް ޕްރޮގްރާމުގައި ދިވެހި ފިލްމީ ދާއިރާގެ މަޝްހޫރު ދެ ފަންނާނުންގެ ގޮތުގައި ފާހަގަ ކޮށްލެވޭ އަލީ ސީޒަން އާއި ނިއުމާ މުހަންމަދު ބައިވެރިވިއެވެ. މި ދެ މީހުންނަކީ ކުރިން ލޯބީގެގޮތުން ގުޅިގެން އުޅެފައި ކައިވެނިވެސް ކުރި ދެ މީހުންނެވެ. އެހެން ނަމަވެސް ދެ މީހުންގެ އެ ގުޅުން ކެނޑުނެެވެ. ނަމަވެސް ދެ މީހުންގެ ރަހުމަތްތެރިކަމުގެ ގުޅުމަށް ބުރުލެއް ނާރައެވެ. އޭގެ ފަހުންވެސް ދެ މީހުން އެކުގައި މަޝްހޫރު ފިލްމްތައް ކުޅެފައި ވެއެވެ.\nޑްރާފްޓް ޕްރޮގްރާމަކީ ދެމީހުން ދެމީހުންނަށް ސުވާލުކޮށް ފަންނާނުންނާއި ގުޅޭގޮތުން ބެލުންތެރިންނާއި ހަމަޔަށް އެތައް މައުލޫމާތެއް ގެނެސްދޭ ޕްރޮގްރާމެކެވެ.\nޑްރާފްޓް ޕްރޮގްރާމުގައި ވާހަކަ ދައްކަމުން ނިއުމާ ބުނެފައިވަނީ ސީޒަންއާއި ދިމާވީ ރައްޓެއްސެއްގެ ފަރާތުން ކަމަށާއި، އޭރުގައި ދަތުރު ގޮސް، މަޖާކޮށް އުޅުނު އިރުވެސް ހަޔާތުގައި މުހިންމު ދައުރެއްް އަދާކޮށްފާނެ މީހަކަށް ވެދާނެ ކަމަކަށް ހިތަށް ވެސް ނާރާ ކަމަށެވެ. ދެމީހުން އަލަށް ދިމާވީ 1997 ގައި ކަމަށް ސީޒަން ބުނެފައި ވެއެވެ.\nޕްރޮގްރާމުގެ ތެރެއިން ވާހަކަ ދެކެވެމުން ނިއުމާ ބުނެފައިވަނީ ސީޒަންގެ ފަރާތުން ބައިވަރު ކަންތައް ތަކެއް ދަސްވި ކަމަށެވެ. އަދި ދެމީހުން ވަކި ނުވާ ކަމަށާއި އަބަދުވެސް އުޅެނީ އެކުގައި ކަމަށް ބުނެފައި ވެއެވެ.\nދެމީހުން ވަކި ނުވި ނަމަ މިހާރު ވާނީ ކިތައް އަހަރުތޯ ނިއުމާ ސުވާލު ކުރުމުން އެއަށް ޖަވާބު ދެމުން ސީޒަން ބުނީ މިގުޅުމަށް ވަކި ޑޭޓެއް ނޯންނާނެ ކަމަށާއި މިއީ އަބަދުގެ އަބަދަށް ދެމިގެންދާ ގުޅުމެއް ކަމަށެވެ.\n"1997 އިން ފެށިގެން މިއަދާ ހަމަޔަށް ވެސް މިތިބީ. އެއްވެސް ވަކިވުމެއް ނެތް" ދެމީހުންގެ ގުޅުމާއި ބެހޭގޮތުން ވާހަކަ ދައްކަމުން ނިއުމާ ބުނެއެވެ.\nސީޒަން ބުނީ ދެމީހުންގެ ގުޅުމަށް ބަދަލު އަންނަ ވަކި ވަގުތެއް ވަކި ހާލަތެއް އައިސްފައި ނުވާ ކަމަށެވެ. މީގެ ކުރިން ވެސް ދެމީހުން އެކަކު އަނެކަކަށް ކުރަމުން އައި އިހުތިރާމް އަދި ވެސް ކުރާކަން ސީޒަން ފާހަގަ ކޮށްފައިވެއެވެ. ސީޒަން ބުނީ ހަމަ އެކަނި ތަފާތަކީ ދެމީހުން ވެސް ދެމީހަކާއި އިނދެ ދަރިން ލިބިފައި ތިބިކަން އެކަނި ކަމަށެވެ.\nނިއުމާއާއި ސީޒަންގެ ގުޅުން ސިފަ ކޮށްދެމުން ސީޒަން ބުނެފައިވަނީ ދިރިއުޅުމުގެ މަދު ކަމެއްގައި ނޫނީ ދެމީހުންގެ މެދުގައި ހިޔާލު ތަފާތުވުން ނުހުންނަ ކަމަށެވެ.\nސީޒަން ބުނީ ނިއުމާއާއި އެކުގައި މަސައްކަތް ކުރަން ވަރަށް ފަސޭހަ ކަމަށެވެ.\nސީޒަން ދެމީހުންގެ ގުޅުން ސިފަކޮށްފައިވަނީ "ރައްޓެއްސަކަށް ކަމުދާ، ހަޔާތުގެ ބައިވެރިޔަކަށް އެންމެ ރަނގަޅު ނޫން" ދެމީހުންގެ ގޮތުގައެވެ.\nދެމީހުންގެ ވާހަކައިގައި ވެސް ފާހަގަ ކޮށްފައިވަނީ ދެމީހުންނަކީ ވެސް ރަނގަޅު އެކުވެރިން ކަމަށެވެ. އަދި ހަޔާތުގައި ދިމާވާ ކަންތައްތައް ދެމީހުން ވެސް އެކަކު އަނެކަކާ ހިއްސާ ކުރާ ކަމަށް ދެ މީހުންގެ ވާހަކައިން ދޭހަވެއެވެ.\nނިއުމާ ބުނެފައިވަނީ އަބަދު ގުޅާ، ނުވަތަ އަބަދު ދިމާވާ ބަޔަކަށް ނުވި ނަމަވެސް، ދިމާވީމަ އެ އޮންނަ އެކުވެރި ގުޅުމެއް އޮންނަ ކަމަށެވެ.\nދެމީހުން ކައިވެނި ކޮށްގެން އުޅުނު ދުވަސްތަކަށް އަލިއަޅުވާލާ ދެކެވުނު ވާހަކައިގައި ދެމީހުން އެކުގައި ބުނެފައިވަނީ ކައިވެނި ކޮށްގެން އުޅުނު ދުވަސްތަކަކީ ވަރަށް ބުރަކޮށް ދިޔަ ދުވަސްތަކެއް ކަމަށެވެ. މި މައުޟޫއަށް އިތުރަށް ވާހަކަ ކުރިއަށް ގެންދަމުން ސީޒަން ބުނީ ކައިވެންޏާއި ގުޅުން ހުރި ކަންތައް ތަކަށް ވިސްނާނެހާ ވެސް ވަގުތު އޭރު ނުލިބުނު ކަމަށެވެ.\nނިއުމާއާއި ސީޒަން އެކުގައި އުޅުނު ދުވަސްތަކަކީ ވަރަށް ފޮނި ދުވަސްތަކެއް ކަމަށް ނިއުމާ ބުންޏެވެ. އަދި ދެމީހުންގެ އެކުގައި އުޅުން ދުވަަސްތަކުގެ ތެރެޔަށް ފީނާލަމުން އެންމެ ހަނދާންވާ ދުވަހެއްގެ ގޮތުގައި ސީޒަން ބުނެފައިވަނީ ފުރަތަމަ އެނިވާސަރީ ރޭ ކަމަށެވެ. އެރެޔަކީ ވަރަށް މަޖާ ރެއަކަށްވި ސަބަބު ވެސް ސީޒަން ވަނީ ކިޔައިދީފައެވެ.\nސީޒަން ބުނީ، އެއީ ފުވައްމުލަކުގައި ޝޫޓިންގް އަކަށް ގޮސްތިބި ފަހަރެއް ކަަމަށެވެ. ސީޒަން ބުނީ އެއް ދުވަހެއްގެ އިރާކޮޅު ޝޫޓިންގް ކެންސަލްވީ ކަމަށެވެ. އެކަމާ ވަރަށް ހިތްހަމަ ނުޖެހުނު ނަމަވެސް، އެރޭ މީހަކު ކެއުމެއް ދޭތީ އެތަނަށް އެންމެންނާއި އެކުގައި ދިޔަ ކަމަށެވެ. އެތަނުން ސީޒަންގެ ކުރިމަތީގައި ކޭކެއް ބޭންދުމުން މިއީ ކާކު ބާތްޑޭ އެއްތޯ ސީޒަން ނިއުމާއާއި ސުވާލު ކުރި ކަމަށް ބުންޏެވެ. އަދު އެއީ އެނިވާސަރީ ދުވަސްކަން ސީޒަންއަށް ނޭނގުމުން ނިއުމާ އެކަމާ ވަރަށް ރުޅި އައިސްފައި ހުރި ކަމަށް އޭނާ ބުނެފައި ވެއެވެ.\nނިއުމާ ބުނީ ނައިފަރުގައި އޮތް ޝޯ އަކަށް ގޮސް ތިބި ފަހަރެއްގައި ވެސް ސީޒަންގެ އުފަންދުވަސް ފާހަގަ ކުރަން ވެގެން ސަޕްރައިސް ކޭކެއް ގެނައުމުން ވެސް ސީޒަންއަށް އެއީ ކޮން ކޭކެއްކަން ނޭންގިގެން އުޅުނު ކަމަށެވެ. ސީޒަން ބުނީ އޭރު ދިރިއުޅުމުގައި މަސައްކަތް ނޫން އެހެން އެއްވެސް ކަމެއްގެ އަގު ވަޒަން ނުކުރެވޭ ކަމަށެވެ.\nރާއްޖެ ކުދިން ބޮލީވުޑްއިން ފެނުމަށް އުންމީދު ކުރެވުނު!\nމެއި 2, 2021 17:12\nމި2މީހުން ވަރަށް ލޯބި ދޯ\nއެ ކުވެރި ކަން ގަދަވެގެން ދެމީހުންގެ ފޫ ކޮޅުގަ ސައްޕުވެސް ޖެހިދޯ\nމެއި 3, 2021 14:17\nއެމީހުނވާ ދުނިޔޭ ގަ ކުށަށް އޮތްއަދަބުލިބިގެންފިތާ. ކިތައް މީހުން ސިއްރުން ސައްޕު ޖެހުން ޙައްޤު ފާޙިޝް ޢމަލު ކުރަނީ. ފަޅާ ނާރާތީ އެ އަލިފަކަށްވީ؟\nމެއި 2, 2021 18:56\nމެއި 2, 2021 20:07\nމިމީހުން ފެނުނީމަ އަހުން ހަދާންވަނީ ޖަސްޓިސް ބިލްޑިންގ ގެ ގަހެއްގެ ދަށުގަ ފޫ ކޮޅުގަ ސައްޕު ޖެހި ހަދާން\nމެއި 3, 2021 11:25\nމެއި 2, 2021 21:04\nސައްޕު ޖަހާ ޝޯދިން ދެމީހުން ޖަސްޓިސް ދޮރުމަތީގަ\nމެއި 3, 2021 18:00\nމީހަކު ކުރި ކުށެއްގެ އަދަބު ލިބި ރަނގަޅު ދިރިއުޅުމެއް ފެށީމާ ވެސް މީހުން ކުރަނީ މަލާމާތްތަ؟ ކިތައް މީހުނަށް ޖެހިލުންވުމެއް ނެތި މަ މިކަން ކުރީމޭ އެކަން ކުރީމޭ ކިޔަާފަ އަމިއްލަޔަށް ތަޢުބާ ވެވޭނީ؟؟\nގައިމު ހައްދު ޖަހަންވެފަ ތިބި މީހުން ރާއްޖެއަކު މަދެއް ނުވާނެ.


އަހަރެން އެނބުރި އަންނާނަން.. (5 ވަނަ ބައި) – Esfiya – Dhivehi Vaahaka Site\n- by Yaas4 - 50- March 16, 2019\nއަހަރެން އެނބުރި އަންނާނަން! … (4 ވަނަ ބައިގެ ތެރެއިން)\nއަހަރެން އެނބުރި އަންނާނަން! … (5 ވަނަ ބައި)\nއޭގެ އަނެެެއްދުވަހު އަހަރެން ވަޒީފާއިން ވަކިވާ ވާހަކަ ކަޑައަށް ބުނުމަށްފަހު، ޒައިދާންއަށް އެންގީމެވެ. އަދި އަހަރެން އެ ކައިވެންޏަށް ތައްޔާރުވާހަކަ އާއި، ޒައިދާންއާއެކު ރާއްޖެދޫކޮށް ދިޔުމަށް ނިންމިކަމުގައި ބުނީމެވެ. ޒައިދާން އަހަރެންގެ ނިންމުމާމެދު ވަރަށް އުފާވިއެވެ.\nއަހަރެން މިއަދު ހާދަ އުފާވެއްޖޭ..” އާދައިގެ މަތިން އަހަރުމެން ބުރެއް ޖަހާލަން ގޮސް ހުޅުމާލޭގެ ހިތްފަސޭހަ ގޮޑުދޮށުގައި އިށީނދެލައިގެން އިނދެ ޒައިދާން އޭނާގެ އުފާވެރިކަން ހާމަކޮށްލިއެވެ.\n“އެކީއްވެޔޯލަ؟..” އަހަރެން ޒައިދާންގެ މޫނަށް ބަލާލުމަށްފަހު ލާނެއްގޮތަކަށް ބުނީމެެވެ.\n“އެއީ.. އެއީ….އަހަރެންގެ ލޯބި ލޯބި އިފާ އަހަރެންނަށް އެއްކޮން ލިބޭތީ!..ދެން އިފާ ވާނީ އަހަރެންގެ މިލްކަކަށް..! ހަމައެކަނި އަހަރެންގެ މީހަކަށް! މިހެން ބުނުމަށްފަހު ޒައިދާން އަހަރެންގެ އުނަގަނޑުގައި ހިފާ ގާތްކޮށްލިއެވެ.\nއަހަރެންނަށް އެވަގުތު އާދަޔާ ޚިލާފު އުފާވެރިކަމެއް އިޙްޞާޞް ކުރެވުނެެވެ. ހިތުގެ ހިނގުން އަވަސްވެ، މޭގެ ތެޅުން ކުޑަކޮށް އަވަސް ވިހެން ހީވިއެވެ. އަހަރެންނަށް ވެސް ބޭއިޙްތިޔާރުގައި ޒައިދާންގަޔާލާ ކައިރިކޮށްލެވުނެވެ. ޒައިދާން އަހަރެންގެ ލޮލަށް ބަލާލިއެވެ. އިރުކޮޅަކު އަހަރެންނަށްވެސް އެ ލޮަލަށް ބަލަހައްޓައިގެން އިނދެވުނެވެ. ޒައިދާން އަހަރެންގެ މޫނުގައި މަޑުމަޑުން ހިފަހައްޓާލުމަށްފަހު އޭނާގެ މޫނާއި ކައިރިކޮށްލިއެވެ. އެ ހަމަހިމޭން، ހިތްގައިމު ވަގުތުކޮޅުގެ ތެރެއަށް ގެނބިގެން އަހަރެމެން ދެމީހުން ގެނބިގެން ދިޔައެވެ.\nކައިވެނީގެ ކަންކަން ކުރިއަށް ދާން ފަށައިފިއެވެ. އަހަރެންވެސް ކަޑައިން ކެނޑިގެން ޒަވާޖީ ޙަޔާތް ފެށުމަށް ނަފްސާނީ ގޮތުން ތައްޔާރުވާން ފަށައިފީމެވެ. އެހާ ކުއްލި ގޮތަކަށް ކައިވެނި ކުރަން ނިންމަންޖެހުމުން އަހަރެންނަށް އަދިވެސް ބައެއްފަހަރު ދެފިކުރުމަތީ ހުރެވޭ ތަން އާދެއެވެ. އެއްކޮޅުން ޒައިދާން އާއި ކައިވެނި ކުރެވޭތީ، އަހަރެން ވަރަށް އުފާވެއެވެ. އަނެއްކޮޅުން މަންމަމެން ޤަބޫލު ވާނެބާއޭ އަހަރެންގެ ހިތަށް އަރައެވެ. ބައްޕަ ވަލީ ދޭނެ ބާއޭވެސް ހިތަށް އަރައެވެ. މިކަންތަކާއި ކަންބޮޑުވާތީ، އެ ކަންކަން ޒައިދާންގެ ބައްޕަ ހަމަޖައްސާނެ ކަމަށް ޒައިދާން ބުންޏެވެ.\n“މަންމާ..! މީ އިފާ!…” ޒައިދާންމެންގެ ގޭގައި ޒައިދާން އޭނާގެ މަންމައަށް އަހަރެން ތަޢާރަފްކޮށްދިނެވެ.\nޒައިދާންގެ މަންމަ އަހަރެންގެ މޫނަށް ބަލާލާފައި ހިނިތުންވެލިއެވެ. އަހަރެންވެސް ބަދަލުގައި ހިނިތުންވެލީމެވެ.\n“އިފާ ކިހިނެތް؟!…” ޒައިދާން މަންމަ މަޑުމައިތިރިކަމާއެކު އަހާލިއެވެ.\n“ރަނގަޅު!..” ކުޑަކޮށް ލަދުން އިނދެ އަހަރެން މަޑުމަޑުން ބުނެލީމެވެ.\n“ޒައިދާން ބައްޕަވެސް ރާއްޖޭގައި ނެތް ވަގުތަކާއި މި ދިމާވީ، މިފަހަރު ތަންކޮޅެއް ގިނަ ދުވަސް ވާނެެވާހަކަ ބުނި..” ޒައިދާންގެ މަންމަ ސިޓިންރޫމް މޭޒުމަތީ ފިނި އޮރެންޖް ޖޫހެއް ބަހައްޓަލަމުން ބުންޏެވެ.\n“މަންމަ ދެން އިފާ އައިމަ މަގޭ އަލަނާސި ފަނި މަތިންވެސް ހަނދާނެއް ނެތެންނު!” ޒައިދާން އަހަރެންގެ މޫނަށް ލާނެތް ފާޑަކަށް ބަލާލުމަށް ފަހު މަންމައާއި މުޙާތަބްކޮށް ބުންޏެވެ.\n“އެއްކަލަ އަލަނާސި ފަނީގެ ރަސްގެފާނު!.. އާން… މަޑުކުރޭ..މި ގެންނަނީއޭ! ޒައިދާންގެ މަންމަ ހެމުން ހެމުން ބުންޏެވެ.\nފަންސާހުގެ ކުރީކޮޅު ގުނަމުން ދާ އެ އަންހެންމީހާއަކީ ހާދަ ހިތްހެޔޮ، މަޖާ މިޒާޖެއްގެ މީހެކޭ އަހަރެން ހިތަށް އެރިއެވެ. ޒައިދާން މަންމަ ޒައިދާންދެކެ ހާދަލޯބިވެއެެވެ. އަހަރެންގެ މަންމަވެސް އަހަރެންނަށް އެހާ އޯގާތެރި ނަމައޭ އަހަރެން ހިތަށް އެރިއެވެ.\n“އޭތް!.. ކޯއްޗެއްތަ ތި ވިސްނަނީ؟..” ޒައިދާން މަންމަ ބަދިގެއަށް ދިޔަ ދަނޑިވަޅުބަލާފައި އަހަރެންގެ ކޮލުގައި ކޮށްޓާލަމުން ޒައިދާން ބުންޏެވެ.\n“އެއްޗެއް ނޫން!” މަޑުމަޑުން އަހަރެން ބުނީމެވެ.\nއަހަރެންގެ ހިތަށް އަރާ އެއްޗެހި ޒައިދާންއަށް އެނގޭހެންވެސް އެއްބައިފަހަރު އަހަރެންނަށް ހީވާހަކަލައެވެ. ކަމަކާއި، ދެރަވެފައި އިނަސް އެނގެއެވެ. މަޑުމަޑުން އިނދެއްޖެއްޔާ ކޮންމެވެސް ލާނެއް އެއްޗެކޭ ބުނެ ސަމާސާކޮށްލާ ހެއްވާލައެވެ. ޒައިދާންގެ މި ސިފައިގެ ސަބަބުން އަހަރެންނަށް އަދި މާބޮޑަށް ޒައިދާން ކަމުދެއެވެ.\nޒައިދާން މަންމަ އަލަނާސި ފަނި ތަށިހިފައިގެން އައިސް މޭޒުމަތީ ބެހެއްޓުމަށްފަހު އަހަރެންނާއި ޖެހިގެން އެއްފަރާތުގައި އިށީދެލިއެވެ. އަދި އަހަރެންގެ އާއިލާގެ ބައެއް މަޢުލޫމާތު އިތުރަށް އޮޅުން ފިލުވާހެދިއެވެ. އަހަރެންވެސް ކޮންމެވެސް ވަރަކަށް ޒައިދާންގެ މަންމައާއި ވާހަކަ ދެއްކީމެވެ. ޒައިދާންވެސް ފަނިތަށިބޮމުން އަހަރުމެންގެ ވާހަކަތައް އަޑުއަހާ، ބައެއް ވާހަކައިގައި ބައިވެރިވަމުން ދިޔައެވެ.\nޒައިދާންގެ މަންމަގެ ވާހަކަ ތަކުން އަހަރެމެންގެ ކައިވެނި ޕާޓީ އެ އާއިލާއިން ބާއްވަން ބޭނުންވާ ކަމާއި، ޕާޓީގެ ހުރިހާ ޚަރަދެއްކުރާނީ އެ އާއިލާއިން ކަމާއި، އެއީ ޒައިދާންގެ ބައްޕަގެ އެދުން ކަމުގައި ވެސް އަހަރެންނަށް އެނގުނެވެ. އަހަރެން އެކަމާ ދެކޮޅެއް ނުހަދަމެވެ. އެހެނަސް އަހަރެންގެ އާއިލާގެ މީހަކު އެޕާޓީއަށް އަންނާނެ ކަމުގެ އުއްމީދެއް ނެތުމުން އަހަރެންގެ ހިތަށް މާޔޫސްކަން ވެރިވެގެން ދިޔައެވެ.\nކައިވެނީގެ ރަން ކިޔާ، ކައިވެނީގެ ކަންކަން ހަމަޖެެއްސުމުގެ ކަންކަން ކުރިއަށް ދިޔައެވެ. ޒައިދާން ބައްޕަ ބޭނުންވަނީ ވެސް ދަރުބާރުގޭގައި ކައިވެނީ ޕާޓީ ބާއްވާށެވެ. ޙަޤީޤަތުގައި އަހަރެން އެހާ ބޮޑު ޕާރޓީއެއް ބާއްވާ ހިތެއްވެސް ނެތެވެ. އެހެނަސް އެކަމާ ދެކޮޅު ހެދެން ނެތުމުން އަޅާނުލާ ހުރީއެވެ.\nއަހަރެންގެ ކައިވެންޏާއިބެހޭ މަޢުލޫމާތު ލީޝާއަށާއި ހުވޭ އަށްވެސް ދިނީމެވެ. އެމީހުން އެކަމާއި ވަަރަށް އުފާވިއެވެ. ލީޝާގެ މައިންބަފައިންވެސް ތިބީ ވަރަށް އުފަލުންނެވެ. ލީޝާގެ މައިންބަފައިންނަކީ އަހަރެންގެ އުފަން މައިން ބަފައިންނަށްވުރެވެސް އަހަރެންނަށް އޯގާތެރި ބައެކެވެ. އަހަރެން އެމީހުންގެ އޯގާވެރިކަން ދުވަހަކުވެސް ހަނދާން ނުނެތޭނެއެވެ.\n“އިފާ.. ދުވަސްކޮޅަކަށް ދޮންބެ ގެއަށް ބަދަލު ކުރަނީއޯ މަންމަ ބުނެފި، އިފާ އަހަރެން ރޫމަށް ޝިފްޓް ވެލާނީ ދޯ..؟!” ލީޝާ އަހަރެންގެ ކޮޓަރި ދޮރުމަތީގައި ހުއްޓިހުރެ، ކަންބޮޑުވެފައި ބުންޏެވެ.\n“އާން.. އޯކޭ.. ލީޝާ އަށް އުނދަގޫ ނުވަންޏާ އޯކޭ..! އެހެން ނޫނަސް ދެން ނެތެންނު މާގިނަދުވަހެއް މިކޮޅަކު!.. ” އަހަރެން އަމިއްލައަށް ހިތްހަމަ ޖައްސާލުމުގެ ގޮތުން ބުނެލީމެވެ.\nކައިވެނީގެ ކަންތަކުގައި ބުރަކޮށް އުޅެން ޖެހުމުގެ ސަަބަބުން ގިނަ ވަގުތު ބޭރުގައި އުޅުމަށްފަހު އަހަރެން ގެއަށް ދިޔައީމެވެ. ޒައިދާން ދުއްވާލަން ދާން އަހަރެން ބަލާ އަންނާނަމޭ ބުނުމުން ތައްޔާރުވެލުމަށެވެ.\nގޭގައި މީހަކު އުޅޭ ހެނެއް ހިޔެއް ނުވެއެވެ. ލީޝާވެސް ފެންނާކަށް ނެތެވެ. އަހަރެން އަވަހަށް ފެންވަރައިލައިގެން ނިކުމެ ރީތިވާން ހުރީމެވެ. ބެލްކަނީގައި އިން ބޫޓް ހިފައިގެން އައިސް ކޮޓަރިއަށް ވަދެ އަލުން ލޯގަނޑު ކައިރިއަށް ހުއްޓިލީމެވެ.\nކުއްލިއަކަށް ލޯގަނޑުން ފެނުނީ ލަހްފާން އަހަރެންގެ ފަހަތުގައި ހުއްޓައެވެ. އަހަރެން ސިހިފައި ފަަހަތަށް އެނބުރިލީމެވެ. ލަހްފާން ގެއަށް ބަދަލުވީ އިރެށް އަހަރެންނަކަށް ނޭނގެއެވެ. އަހަރެން ވާހަކަ ދައްކާ ނޫޅޭ އިރުވެސް އަހަރެންގެ ކޮޓަރިއަށް ލަޚްފާން ވަނީ ކީއްވެބާއޭ އަހަރެންހިތަށް އެރިއެވެ. އެހާ ކައިރީ ލަޙްފާން ހުރުމުން އަހަރެން ކުޑަކޮށް ބިރު ގަތެވެ.\n“ހާދަ ރީއްޗޭ!” މިހެން ބުނުމަށްފަހު ލަޙްފާން އަހަރެންގެ އިސްތަށިގަނޑުގައި އަތްލިއެވެ. އަަހަރެން އެއްޗެކޭ ނުބުނެ ކޮޓަރިން ނިކުންނަށް ހިނގައިގަންވަގުތު އަަހަރެންގެ އަތުގައި ހިފާފައި ކުއްލިއަކަށް ދަމައިގަނެ ފާރުގައި ލައްކޮށްލާފައި އަަހަރެންގެ އަަނގައާއި ދިމާލަށް ލަޙްފާންގެ އަނގަ ގެނައެވެ. މިކަން ހިނގީ ކުޑަސިކުންތުކޮޅެއްގެ ތެރޭގައެވެ. އަހަރެން އިންތިހާއަށް ބިރުގަތެެވެ. ހަޅޭލަވާގަންނަންވެސް ބޭނުންވިއެވެ. ގަނެފަހުރި ބިރުން އަޑެއްވެސް ނުނިކުތެވެ.\nއަހަރެން ވަރަށް ބާރަށް ލަޙްފާން ގައިގައި އަޅާކޮއްޕާލީމެވެ. އަހަރެންގެ ފޯނު އެވަގުތު ރިންގް ވާން ފެށިއެވެ. ފޯނު އޮތީ ޑްރެސިންގ ޓޭބަލްމަތީއެވެ. އަނެއްކާވެސް ލަހްފާން އަހަރެން ގައިގައި ގަދަކަމުން އޮޅުލައިގަތެވެ. ލަޙްފާން ހުރީ ހަމައޭގައި ނޫންހެން އަހަރެންނަށް ހީވިއެވެ. ދެލޯވެސް ހުރީ ރަތްވެފައެވެ. ފާޑެއްގެ ވަހެއްވެސް ލަޙްފާން ގައިން ދުވާހެން އަހަރެންނަށް ހީވިއެވެ.\nފޯނު އަނެއްކާވެސް ރިންގ ވާން ފެށިއެވެ. ލަޙްފާން ކައިރިން ސަލާމަތް ވެގެން އަހަރެން ފޯނާއި ހަމައަށް ނުދެވެނީސް އަނެއްކާވެސް ފޯނު ކެނޑިއްޖެއެވެ. ޒައިދާން އަހަރެން ބަލާ އައިސް ތިރީގައި އިނގެދެން ގުޅަނީކަންވެސް އަހަރެންނަށް އެނގުނެވެ. އިންތިހާއަށް ލަޙްފާންދެކެ ރުޅިއައިސް އަނެއްފަހަރު އަހަރެން ލަޙްފާން ކޮށްޕާލާފައި ކޮޓަރިން ނިކުމެވޭތޯ މަސައްކަތް ކުރީމެވެ. ލަޙްފާން އަހަރެންނަށް ވުރެ ބާރުގަދަކަމުން އަހަރެންނަށް ލަޙްފާންގެ އަތުތެރެއިން ސަލާމަތް ވާކަށް ފަސޭހައެއް ނުވިއެވެ.\nއައްޔޫބު ޢަލައިހިއްސަލާމްގެ ކެތްތެރިކަން\nމަންމާ … އަންނާނެ ނަމަ އެދުވަސް އަލުން !\nwooow v salhi 😊 keep it up…. thankolheh kurii genesh dhinleh… next part maadhan genesh dhehcheyy plxxx 👏👏👏❤\nVarah San hi.ekamaku maa bodahvea puree.maadhamaa anehbai plod kurachey\nmaasha allah… wonderfulll stry… vvv nice…. nxt part avahah genesdhechey dear…. curiously waiting4nxt part….👏👏👍👍😍😍❤❤❤❤\nWow😍😍😍mi part vs vvvvvv salhi👍👍👍 dhn faharakun thnkolheh dhigukhlahche nge… curiously waiting…….\nIts interesting dear. Keep it up 💗. Happy ending akah hadhahchey 🙏


Golheegai hunnevumahfahu Raees Yameen haassa unit ah! - vNews.mv\nގޮޅީގައި ހުންނެވުމަށްފަހު ރައީސް ޔާމީން ޖަލުގެ ޚާއްސަ ޔުނިޓަށް!\nޙައްވާ މިންހާ 01 December 2019, 13:33\nރައީސް އަބްދުﷲ ޔާމީން އަބްދުލްގައްޔޫމް ޖަލު ހުކުމް ތަންފީޒު ކުރަން މިހާރު ބަހައްޓާފައިހުރީ މާފުށީ ޖަލުގެ ސްޕެޝަލް ޕްރޮޓެކްޝަން ޔުނިޓް (އެސްޕީޔޫ) ގައި ކަމަށް ކަރެކްޝަނަލް ސާވިސްއިން ބުނެފިއެވެ.\nމަނީ ލޯންޑަރިންގެ ކުށް ސާބިތުވެ ރައީސް ޔާމީން ފަސް އަހަރަށް ޖަލަށް ލުމަށާއި5މިލިއަން ޑޮލަރުން ޖޫރިމަނާކުރުމަށް ހުކުމްކުރީ ނޮވެމްބަރު 28 ވަނަ ދުވަހުއެވެ. އަދި އެއަށްފަހު މާލޭ ޖަލަށް ގެންދިޔުމަށްފަހު ހަދަންޖެހޭ މެޑިކަލް ޓެސްޓުތަކާއި އެހެނިހެން އެސެސްމަންޓްތައް ފުރިހަމަކުރުމަށްފަހު މާފުށި ޖަލަށް ބަދަލުކުރީ ހޮނިހިރު ދުވަހުއެވެ.\nމާލެ ޖަލުގައި ހުންނެވި ގޮޅިއަކީ ސިއްހީ އެތައް މައްސަލަތަކެއް ހުރި ގޮޅިއެއްކަމަށް ރައީސް ޔާމީންގެ ގާނޫނީ ވަކީލުންގެ ޓީމުން ވަނީ ބުނެފައެވެ. އަދި ރައީސް ޔާމީނަށް އަނިޔާ ލިބިވަޑައިގަންނަވާކަމަށް ބުނެ ހިޔުމަން ރައިޓްސް ކޮމިޝަނަށް މައްސަލަ ހުށައެޅުމާއެކު އެޗްއާރުސީއެމްގެ ތިން ބޭފުޅަކު ޖަލަށް ޒިޔާރަތްކުރުމުގެ ހުއްދަވެސް ކަރެކްޝަންސުން ދިނެވެ.\nރައީސް ޔާމީން މިހާރު ހުންނެވި މާފުށީ ޖަލުގެ ސްޕެޝަލް ޕްރޮޓެކްޝަން ޔުނިޓްގެ ފޮޓޯއެއް:\nމާފުށީ ޖަލުގައި ހުންނަ ސްޕެޝަލް ޕްރޮޓެކްޝަން ޔުނިޓަކީ، ރައީސް ޔާމީންގެ ވެރިކަމުގައި ސިޔާސީ އިސް ބޭފުޅުން ބައިތިއްބަން ހާއްސަކޮށް ހެދި ތަނެކެވެ.\nއެގޮތުން ރައީސް މުހައްމަދު ނަޝީދާއި ރައީސް ޔާމީންގެ ބޭބޭފުޅު، ރައީސް މައުމޫން އަބްދުލްގައްޔޫމާއި މިހާރުގެ ހޯމް މިނިސްޓަރު އިމްރާން އަބްދުﷲ އާއި ކުރީގެ ޑިފެންސް މިނިސްޓަރު އަދި މަޖިލީހުގެ ދަގެނތީ ދާއިރާގެ މެމްބަރު މުހައްމަދު ނާޒިމާއި ރައްޔިތުންގެ މަޖިލީހުގެ ދިއްގަރު ދާއިރާގެ ކުރީގެ މެމްބަރު އަހްމަދު ނާޒިމްވެސް އެ ޔުނިޓްގައި ބައިތިއްބާފައި ވެއެވެ.\nރައީސް ޔާމީންގެ ވެރިކަމުގެ ދުވަސްވަރު، ސްޕެޝަން ޕްރޮޓެކްޝަން ޔުނިޓް ބައްލަވާލައްވަން ރާއްޖެއިން ބޭރުން ވަޑައިގެންނެވި ބޭފުޅުންވެސް ވަނީ އެއީ، ވަރަށް ފެންވަރުމަތީ ތަނެއްކަމަށް ވިދާޅުވެފައެވެ.\nއަބުދުﷲ ޔާމީން ރާއްޖެ


MVR120 million ge investmentakaa eku IGMH ah zamaanee bodu badhaleh | Mihaaru\nނޭވާލާ ނިޒާމުގެ މައްސަލަތައް ހުންނަ މީހުންނަށް ފަރުވާ ދިނުމަށް އައިޖީއެމްއެޗުގައި އަލަށް ހެދި ސެންޓަރުގެ އެނދުތައް.-- ފޮޓޯ: މުހައްމަދު ޝަރުހާން/ މިހާރު\n120 މިލިއަން ރުފިޔާގެ އިންވެސްޓްމަންޓަކާ އެކު އައިޖީއެމްއެޗަށް ޒަމާނީ ބޮޑު ބަދަލެއް\n29 ނޮވެމްބަރ 2016 - 06:18 32 comments\nމީގެ ކުރިން އެއީ ތޮއްޖެހިފައިވާ ތަނެކެވެ. އަށް އެނދުގައި އެންމެ ހާލު ބޮޑު ބަލި މީހުން ބައިތިއްބާފައި ތިބޭއިރު، އެ މީހުންގެ އެހީތެރިން މަޑުކޮށްލާނެ ވަކި ތަނެއް ވެސް ނުހުރެ އެވެ. އެނދުތައް ހުންނަލެއް ކައިރިކަމުން ބަލި މީހުންނަށް ފަރުވާ ދިނުމުގައި ދަތިތަކަކާ ކުރިމަތިލާން ޖެހެ އެވެ. ވެންޓިލޭޓަރު ގުޅާފައި އޮންނަ މީހަކަސް، ޑަޔަލިސިސް ހަދަން ޖެހިއްޖެ ނަމަ، ގެންދަން ޖެހެނީ ޑަޔަލިސިސް ސެންޓަރަށެވެ.\nއެއީ ރާއްޖޭގެ މައި ހޮސްޕިޓަލް، އައިޖީއެމްއެޗުގެ އައިސީޔޫ މީގެ ކުރިން އޮތް ހާލަތެވެ.\nއިންޑިއާ ސަރުކާރުގެ އެހީގައި އައިސީޔޫ މަރާމާތުކޮށް، ދިވެހި ސަރުކާރުން ގާތްގަނޑަކަށް 40 މިލިއަން ރުފިޔާ ހަރަދުކޮށްގެން އެ ތަން އިތުރަށް ތަރައްގީކޮށް އިއްޔެ ރޭ ހުޅުވިއިރު، މިހާރު އެއީ ކުރީގެ އައިސީޔޫއެއް ނޫނެވެ. ތަނުގެ ޖާގަ ތަނަވަހެވެ. ބަލި މީހުން ބައިތިއްބާނެ 15 އެނދު އެބަ ހުއްޓެވެ. އޭގެ ތެރޭން ދެ އެނދު، ގައިން ގަޔަށް އަރާ ބަލިތަކުގެ މީހުންނަށް ވަނީ ހާއްސަކޮށްފަ އެވެ. ކޮންމެ އެނދެއް ވަކިކޮށް، ޕާޓިޝަން ޖަހައި ވަކި ކޮޓަރިއެއްގެ ގޮތަށް ވަނީ ހަދައިފަ އެވެ. އެ ތަނުގެ ތެރޭގައި ޑަޔަލަސިސް ވެސް ހެދޭނެ އިންތިޒާމް ވަނީ ހަމަޖައްސައިފަ އެވެ. ބަލި މީހުންގެ އެހީތެރިން މަޑުކޮށްލަން ހާއްސަ ތަނެއް ހަދައި، ނަމާދުކުރާނެ އިންތިޒާމް ވެސް ހަމަޖައްސާފައިވެ އެވެ.\n"މުޅި ތަނުގައި އެންޓި ބެކްޓީރިއަލް ފްލޯރިން އާއި ވޯލް ކްލޭޑް ޖަހާފައި ވާނީ. އައިސީޔޫ ހަދަމުން ދިޔައިރު ވެސް ވިސްނީ އެންމެ ޒަމާނީ އައިސީޔޫއަކުން ލިބޭނެ ހުރިހާ ހިދުމަތެއް ދެވޭނެ ގޮތަށް،" އައިޖީއެމްއެޗުގެ ޕަބްލިކް ރިލޭޝަންސް އެންޑް މީޑިއާ ޔުނިޓުގެ ޑިރެކްޓަރު އަހުމަދު މައުސޫމް "މިހާރު" އަށް ވިދާޅުވި އެވެ.\nއައިޖީއެމްއެޗުގައި އަލަށް ތަރައްގީކުރި އައިސީޔޫގެ ބޭރުން ފެންނަ ގޮތް.-- ފޮޓޯ: މުހައްމަދު ޝަރުހާން/ މިހާރު\nއާ އައިސީޔޫ އަކީ އައިޖީއެމްއެޗަށް އެންމެ ފަހުން ގެނައި ތަރައްގީގެ އެއް ބަ އެވެ. އޭގެ އިތުރުން، ދަރިމައިވުމުގައި ދިމާވާ މައްސަލަތަކާއި ކިޑްނީގެ ބަލިތަކާއި ކުޑަކަމުދާ ނިޒާމުގެ ހާއްސަ ބަލިތަކަށް ފަރުވާ ދޭ ސެންޓަރަކާއި އާ އޮޕަރޭޝަން ތިއޭޓަ ކޮމްޕްލެކްސަކާއި ނޭވާލާ ނިޒާމުގެ މައްސަލަތައް ހުންނަ މީހުންނަށް ހާއްސަ ސެންޓަރެއްގެ އިތުރުން، އޮޓޮމޭޓެޑް ލެބޯޓްރީ ނިޒާމެއް ވެސް ވަނީ ގާއިމްކޮށްފަ އެވެ. އެ ހިދުމަތްތައް ރަސްމީކޮށް ފައްޓަވައި ދެއްވީ ރައީސް އަބްދުﷲ ޔާމީން އެވެ.\nނޭވާލާ ނިޒާމަށް ހާއްސަ ސެންޓަރެއް މުޅިން އަލަށް\nނޭވާލާ ނިޒާމަށް ޖެހޭ ބަލިތަކުގައި ވަރަށް ގިނަ ފަހަރަށް އެކަހެރިކޮށް ބާއްވައިގެން ފަރުވާ ދޭން ޖެހެ އެވެ. އައިޖީއެމްއެޗުން މީގެ ކުރިން އެފަދަ ފަރާތްތަކަށް ފަރުވާ ދިނީ ޕްރައިވެޓް ކޮޓަރިތަކުގަ އެވެ.\n"ނޯމަލް ރޫމްތަކުގައި ބަލި މީހުން ވެންޓިލޭޓުކުރަން ބާއްވަން ވީމަ ދަތިތަކެއް ކުރިމަތިވޭ އެ ތަނުގައި މަސައްކަތް ކުރާ މުވައްޒަފުންނަށް ވެސް އެ ތަން ސާފުކުރުމަށާއި އެހެން ކަންކަމަށް،" މައުސޫމް ވިދާޅުވި އެވެ.\nއެހެންވެ، ނޭވާލާ ނިޒާމަށް ޖެހޭ ބަލިތަކުގައި އެކަހެރިކޮށް ބާއްވައިގެން ފަރުވާ ދިނުމަށް ހާއްސަ ސެންޓަރެއް، އާ އައިސީޔޫގެ ބަޖެޓުގެ ތެރެއިން، އެ ތަނުގެ ކުރިމަތިން ވާ ގޮތަށް ވަނީ ހަދައިފަ އެވެ. މި "ނޮން އިވޭސިވް ވެންޓިލޭޝަން ޔުނިޓް (އެންއައިވީ)"ގައި ހަތް އެނދު ބަހައްޓާފައި ވާއިރު، ކޮންމެ އެނދެއް ހުންނަނީ ވަކިކޮށް، ޕާޓިޝަން ޖަހައި ބައްދައިފަ އެވެ. އެކަހެރިކޮށް ބާއްވައިގެން ފަރުވާ ދޭން ބޭނުންވާ ވެންޓިލޭޓަރާއި އެހެން ހުރިހާ ވަސީލަތެއް ވެސް ކޮންމެ ކިއުބިކަލްއެއްގައި ވަނީ ގާއިމްކޮށްފަ އެވެ.\nޒަމާނީ ތިއޭޓަރުތަކެއް، އާ އޮޕަރޭޝަންތަކާ ދިމާލަށް\nސިއްހީ ދާއިރާ އިން ބޮޑެތި ކުރިއެރުންތަކެއް ފަހަކަށް އައިސް ހޯދަމުން އަންނަ އައިޖީއެމްއެޗުން ވަނީ، ކިޑްނީގެ ބަލިތަކަށް ބޮޑެތި ފަރުވާތަކެއް ދޭން ހާއްސަ ސެންޓަރެއް މިދިޔަ ހަފުތާގައި ހުޅުވައިފަ އެވެ. އިންޑިއާގެ އެންޔޫ ހޮސްޕިޓަލާ ގުޅިގެން، ދައުލަތުގެ ބަޖެޓުން ވެސް 14 މިލިއަން ރުފިޔާ ލައިގެން "ނެޝަނަލް ޔޫރޯ ރީނަލް އެންޑް ފާޓިލިޓީ ސެންޓަރު"ގެ ނަމުގައި އައިޖީއެމްއެޗުގައި އަލަށް ހުޅުވި ސެންޓަރުގައި ކިޑްނީ ބަލިތަކުގެ އިތުރުން، ދަރިމައިވުމުގައި ދިމާވާ މައްސަލަތަކާއި ކުޑަކަމުދާ ނިޒާމުގެ ހާއްސަ ބަލިތަކަށް ވެސް ފަރުވާ ދެ އެވެ.\nކުޑަކަމުދާ ނިޒާމުގެ ބައެއް އޮޕަރޭޝަންތައް ފަށައި ކިޑްނީ ބަދަލުކުރުން ފަދަ ބޮޑެތި ކަންކަން އަންނަ އަހަރު ފަށަން ތައްޔާރުވެފައިވާ އައިޖީއެމްއެޗަށް ޒަމާނީ އޮޕަރޭޝަން ތިއޭޓަރެއް ކޮންމެހެން ވެސް ބޭނުންވެ އެވެ. އެހެންވެ ކުރިން ހުރި އޮޕަރޭޝަން ތިއޭޓަރު ކޮމްޕްލެކްސް މަރާމާތުކުރަން އިންޑިއާ ސަރުކާރުން ފެށިއިރު، ސަރުކާރުން ވަނީ ގާތްގަނޑަކަށް 30 މިލިއަން ރުފިޔާ ހަރަދުކޮށްގެން އެ ތަން އެންމެ ޒަމާނީކޮށްފަ އެވެ.\n"އައިޖީއެމްއެޗުގެ މިސްރާބު މި ހުރީ ކުރިން ނުހެދޭ ސާޖަރީތަކާ ދިމާލަށް. އެކަމަށް، މި ފެންވަރުގެ ކޮމްޕްލެކްސްއެއް މުހިއްމު. ކޮމްޕްލިކޭޓެޑް ސާޖަރީތަކަށް ދާއިރު، ވަރަށް ބޮޑަށް އިންފެކްޝަން ކޮންޓްރޯލް ކުރަން އެބަ ޖެހޭ. މި ކޮމްޕްލެކްސް އެއްކޮށް ފަރުމާކޮށްފައި މި ވަނީ އެ ގޮތަށް،" މައުސޫމް ވިދާޅުވި އެވެ.\nއައިޖީއެމްއެޗުގައި އަލަށް ގާއިމްކުރި ވަސީލަތްތަކާއި ދޭން ފެށި ހިދުމަތްތަކާ ބެހޭ ގޮތުން މައުސޫމް "މިހާރު"އާ ވާހަކަ ދައްކަވަނީ.-- ފޮޓޯ: މުހައްމަދު ޝަރުހާން/ މިހާރު\nއައިޖީއެމްއެޗުގެ އޮޕަރޭޝަން ތިއޭޓަރު ކޮމްޕްލެކްސްގައި މިހާރު ވެސް ހުރީ ހަތަރު ތިއޭޓަރެވެ. އެކަމަކު، މުޅި ތަން ވަނީ އެއްކޮށް ބަދަލުކޮށްފަ އެވެ. ބެކްޓީރިއާ އާއި ޖަރާސީމުން ދުރުކޮށްދޭ ބަޔޯކްލެޑް ފާރުތަކުގައި ޖަހައި ތަޅުމުގައި ވެސް އެ ވައްތަރުގެ ފްލޯރިން އަޅާފައި ވާއިރު، އެނދުތައް ބަދަލުކޮށް، އޮޕަރޭޝަން ކުރަން ބޭނުންކުރާ އާލާތްތައް ވެސް ވަނީ އެންމެ ޒަމާނީ ތަކެއްޗަށް ބަދަލުކޮށްފަ އެވެ. ބޭނުންވެއްޖެ ނަމަ އެ ތަނުން އެއްޗެއް ނައްޓާލައި އެ އޮޕަރޭޝަނަކަށް ބޭނުންވާނެ ގޮތަށް ތިއޭޓަރު އެއްކޮށް ބަދަލުކޮށްލުމަކީ، މައުސޫމް ވިދާޅުވި ގޮތުގައި، މިހާރު މާ ބޮޑު ކަމެއް ނޫނެވެ.\n"އެއްވެސް ހާލެއްގައި ކުރީގައި ހުރި ތިއޭޓަރު ފުރާޅު ބަދަލުކޮށްލާފައި ކުލަ ބަދަލުކޮށްލާފައި ހަމަ ހުރި ގޮތަށް ހުޅުވީކީ ނޫން. އެ ތަނުގެ ތެރޭގައި ހުރިހާ އިކުއިޕްމަންޓަކާއި އެއާ ފްލޯ ސިސްޓަމާއި އެއާ ކޮންޑިޝަނިން ސިސްޓަމާ ހުރިހާ އެއްޗެއް ޒަމާނީ ތިއޭޓަރުތަކުގައި ހުންނަން ޖެހޭ ގޮތަށް،" އޭނާ ވިދާޅުވި އެވެ.\nއައިޖީއެމްއެޗަށް ބޮޑު އިންވެސްޓްމަންޓެއް\nއާ އައިސީޔޫ އާއި އޮޕަރޭޝަން ތިއޭޓަރު ކޮމްޕްލެކްސް އާއި ނޭވާލާ ނިޒާމުގެ މައްސަލަތައް ހުންނަ މީހުންނަށް ހާއްސަ ސެންޓަރުގެ އިތުރުން، 35 މިލިއަން ރުފިޔާ ހަރަދުކޮށްގެން އައިޖީއެމްއެޗުގައި އޮޓޮމޭޓެޑް ނިޒާމެއް ވަނީ ގާއިމްކޮށްފަ އެވެ. އެ ނިޒާމުގެ ސަބަބުން ގިނަ ޓެސްޓުތަކެއް އޮޓޮމެޓިކްކޮށް ހަދައި އަވަހަށް ނަތީޖާ ލިބޭނެ އެވެ.\nއެ ހުރިހާ ހަރަދާ އެކު، މި ބުރުގައި އައިޖީއެމްއެޗަށް ދައުލަތުގެ ބަޖެޓުން ވަނީ ގާތްގަނޑަކަށް 120 މިލިއަން ރުފިޔާ ހޭދަކޮށްފަ އެވެ.\nއައިޖީއެމްއެޗަށް ދައުލަތުގެ ބަޖެޓުން ކުރާ ހޭދަ އަންނަ އަހަރު ވަރަށް ބޮޑަށް އިތުރުކުރަން ވެސް ވަނީ ނިންމައިފަ އެވެ. އެ ގޮތުން، މި އަހަރު 842 މިލިއަން ރުފިޔާ ދިން އައިޖީއެމްއެޗަށް އަންނަ އަހަރު 2.3 ބިލިއަން ރުފިޔާ ދޫކުރަން ދައުލަތުގެ ބަޖެޓުގައި ވަނީ ހިމަނައިފަ އެވެ. އެއީ އާއްމު ތަރައްގީގެ މަޝްރޫއުތަކުގެ ތެރޭގައި ހިމެނޭ ބަޖެޓުން އެންމެ ބޮޑު އަދަދެއް ކަނޑައަޅާފައިވާ މަޝްރޫއު ކަމަށްވާ އައިޖީއެމްއެޗުގެ 25 ބުރީގެ އާ އިމާރާތަށް ކުރާ 1.3 ބިލިއަން ރުފިޔާގެ ބޭރުންނެވެ. އެހެންވެ، އައިޖީއެމްއެޗަށް ޖުމްލަ 3.6 ބިލިއަން ރުފިޔާ ދައުލަތުގެ ބަޖެޓުން އަންނަ އަހަރު ހޭދަކުރާނެ އެވެ.\nމި ބޮޑު ހޭދައާ އެކު، އައިޖީއެމްއެޗު މިސްރާބު ޖަހާފައި ވަނީ މިހާރަށް ވުރެ ވެސް ބޮޑެތި ބަދަލުތަކަކާ ދިމާލަށެވެ. ކިޑްނީ ބަދަލުކުރުން ފަދަ ބޮޑެތި އޮޕަރޭޝަންތައް އެއީ އޭގެ މިސާލެކެވެ.\nއިތުރު ލިޔުންތައް ސިއްހަތު އައިޖީއެމްއެޗު ސިއްހީ ޚިދުމަތް


Miley Cyrus aai Liam Hemswoth ge kaiveneege faidhaa Amazona h | Mihaaru\nމައިލީ އާއި ފިރިމީހާ އަދި އެކްޓަރު ލިއަމް: ދެ ތަރިން މިހާރު ހަނީމޫންގައި.\nމައިލީ ސައިރަސް އާއި ލިއަމް ހެމްސްވޯތުގެ ކައިވެނީގެ ފައިދާ އެމެޒޯން ޕްރައިމް ވީޑިއޯ އަށް\n01 ޖެނުއަރީ 2019 - 07:28\nއެ ކުންފުނިން ބުނި ގޮތުގައި ދެ ތަރިން މަލިބޫގައި ކުރި ސިއްރު ކައިވެނީގެ ވާހަކައާ އެކު އެމެޒޯން އިން ސްޓްރީމްކުރާ މައިލީ އާއި ލިއަމް އެކުގައި ކުޅުނު ފުރަތަމަ ފިލްމު ދަ ލާސްޓް ސޯންގް (2010) ގެ ވިއުސް ވަނީ އެތައް ގުނައެެއް އުފުލިގެން ގޮސްފަ އެވެ.\nމިކަން އެމެޒޯއިން ކުރި ޓްވީޓެއްގައި ވެސް ވަނީ ހާމަކޮށްފަ އެވެ. އެ ޓްވީޓްގައި ބުނީ މައިލީ އާއި ލިއަމް ކައިވެނިކުރި ވާހަކަ ބުދަ ދުވަހު ވައިރަލްވުމާ އެކު، "ދަ ލާސްޓް ސޯންގް" ވިއުސް ބޮޑުތަނުން އުފުލިގެން ގޮސްފައިވާ ކަމަށެވެ.\nވަރަށް ސިއްރުން ކައިވެނި ކުރުމަށް ފަހު، ދެ ތަރިން ފަހުން ވަނީ ސޯޝަލް މީޑިއާގައި ކައިވެނި ކުރިކަން ޔަގީން ވެސް ކޮށް ދީފަ އެވެ.\nދެ މީހުންނަށް އުފާވެރި ބާއްޖަވެރި ހަޔާތަކަށް އެދޭ ކަމަށް ބުނެ އެމެޒޯންގެ ޓްވީޓްގައި ވަނީ މަރުހަބާ ވެސް ކިޔައިފަ އެވެ.\nވަރަށް އާދައިގެ ހަފުލާއެއްގައި މައިލީ އާއި ލިއަމް ކައިވެނި ކުރި އިރު، ދެ މީހުން ފުރަތަމަ ބައްދަލުވެ، ލޯބީގެ ގުޅުމެއް ފެށުނީ ވެސް "ދަ ލާސްޓް ސޯންގް" ގެ ސެޓުންނެވެ.\n"ދަ ލާސްޓް ސޯންގް" ގެ ޓްރެއިލާ.\nއެހެންވެ ފޭނުން ދެ ތަރިންގެ ކައިވެންޏާ އެކު އެ މީހުންގެ ލޯބީގެ ފެށުމުގެ ތެރެއަށް ފިލްމާ އެކު ދާން ބޭނުންވީ ކަމަށް ބެލެވެ އެވެ. މައިލީ އާއި ލިއަމް މި ވަގުތު ތިބީ ހަނީމޫނަށް އެމެރިކާގެ މޮންޓާނާގެ ރިސޯޓެއްގަ އެވެ.\nޖޫނީ އެނީ ރޮބިންސަން ޑައިރެކްޓް ކުރި ލޯބީގެ ފިލްމު "ދަ ލާސްޓް ސޯންގް" އަކީ ބޮކްސް އޮފީހުގައި 89 މިލިއަން ޑޮލަރުގެ އާމްދަނީއެއް ހޯދި ފިލްމެކެވެ. އެންމެ ވިހި މިލިއަން ޑޮލަރުގެ ބަޖެޓަކުން ހެދި ފިލްމުގެ އިތުރު ކާސްޓުންނަކީ ބޮބީ ކޮލްމަން، ކެލީ ޕްރެސްޓަން އަދި ގްރެގް ކިނިއާ އެވެ.


ހާއްސަ މަޖްލިހުގައި “އިއްޒަތްތެރި” ކިއުމާއި ބެހޭގޮތުން ކުރެވުނު ދިރާސާ – ކަހަނަލަ\nހާއްސަ މަޖްލިހުގައި “އިއްޒަތްތެރި” ކިއުމާއި ބެހޭގޮތުން ކުރެވުނު ދިރާސާ\nAugust 19, 2016 No Comments on ހާއްސަ މަޖްލިހުގައި “އިއްޒަތްތެރި” ކިއުމާއި ބެހޭގޮތުން ކުރެވުނު ދިރާސާ\nމިއީ 2007 ވަނަ އަހަރު އޮކްޓޫބަރު މަހުގެ ތެރޭގައި އޭރުގެ ރައްޔިތުންގެ ހާއްސަ މަޖްލިހުން ގާނޫނު އަސާސީ ހަދަމުން ދިޔައިރު އަހަރެން ލިޔުނު ލިޔުމެކެވެ. ގާނޫނު އަސާސީ ހެދުން އޭރު ދިޔައީ ވަރަށް ލަސްކޮންނެވެ. ޖަލްސާއެއް އަޑުއެހުމުގެ ތެރޭ “އިއްޒަތްތެރި” މިބަސް މާ ގިނައިން އަޑުއިވެން ފެށުމުން ކޮށްލަން ހިތަތްއެރި ކަމަކެވެ.\n‘އިއްޒަތްތެރި’ ކަނޑާލުމުން ގާނޫނުއަސާސީ ނިމުން އަވަސްވެދާނެ\nމިހާރު އެންމެންވެސް ކުރާސުވާލަކީ 30 ނޮވެމްބަރަށް ގާނޫނު އަސާސީ ނިންމިދާނެ ބާއެވެ؟ އެތައްފަހަރަކު ކޯރަމްހަމަނުވެގެން ޖަލްސާ ކެންސަލްކުރުމާ، ނިޒާމީ މައްސަލަ ގިނަވުމާއި، އަދި ގަސްދުގައި ލަސްކުރަން ބައެއްމެމްބަރުން އުޅޭހެން ހީވާތީވެ ގާނޫނު އަސާސީ އެބުނާދުވަހަށް ނިންމުމަކީ ނާދިރު ކަމެކެވެ. އަޅުގަޑުވެސް ދިވެހިރައްޔިތަކަށް ވީތީވެ ހާއްސަ މަޖްލިހަށް މިކަން އަވަސްކުރުމަށް އެހީވެލާނަމެވެ.\nހާއްސަމަޖްލިސްގެ ޖަލްސާ އަޑުއަހާ ފަރާތްތަކަށް އެންމެގިނައިން އިވޭ ބަހަކީ ‘އިއްޒަތްތެރި’ މިބަސްކަން ޔަގީނެވެ… އިއްޒަތްތެރިމެމްބަރު … އިއްޒަތްތެރިރައީސް …. އިއްޒަތްތެރިމަޖްލިސް …. މިދިޔަ 187 ވަނަ ޖަލްސާ އަޑުއަހަން އިދެފަ ‘އިއްޒަތްތެރި’ އާބެހޭގޮތުން ދިރާސާއެއް ކޮށްލަން ހިތަށް އެރިއެވެ. މިގޮތުން 15 މިނިޓްގެ ތެރޭގައި 60 ފަހަރު މިބަސްބޭނުން ކުރިކަން ނޯޓުކުރެވުނެވެ. އެއީ މިނިޓަކު ހަތަރު ‘އިއްޒަތްތެރި’ އެވެ.\nމަޖްލިހުގެ ކޮންމެ ޖަލްސާއެއްގައި3ގަޑިއިރު ވާހަކަދައްކާނަމަ އެއީ ޖަލްސާއަކަށް 720 ‘އިއްޒަތްތެރި’ އެވެ. ‘އިއްޒަތްތެރި’ މިބަސްކިޔަން އެއްސިކުންތުދާނަމަ އެއީ ކޮންމެ ޖަަލްސާ އެއްގައި 12 މިނިޓުވަންދެން ނުހުއްޓާ ‘އިއްޒަތްތެރި’ ކިޔުން ކަހަލަ ކަމެކެވެ.\nމިހާތަނަށް 180 އަށްވެރު ޖިނަ ޖަލްސާ ބޭއްވިފައިވާއިރު ޖުމްލަކޮށް 37 ގަޑިއިރުު ‘އިއްޒަތްތެރި’ މިބަސް ކިޔުމުގައި މެމްބަރުން ހޭދަކޮށްފައިވާނެއެވެ. މިއީ ހަމައެކަނި ‘އިއްޒަތްތެރި’ ކިޔަން 10 ޖަލްސާ ބޭއްވުންކަހަލަ ކަމެކެވެ. މަޖްލިސް ކެންސަލްކުރި ދުވަސްތައް ހިމަނާއިރު މިއަށްވުރެ މަދުވާނެއެވެ. އެކަމަކުވެސް މިއީ ވަރަށްގިނަވަގުތުކަން ޔަގީނެވެ. އަދި ކޮމިޓީގެ ޖަލްސާތަށް ހިމިނެމުން މިއަށްވުރެ އިތުރުވާނެކަން ޔަގީނެވެ.\nމިވަގުތުތައް ބަހުސްކުރުމާއި އެހެނިހެން ރަގަޅު ކަންތަކުގައި ބޭނުންކުރެވުނުނަމަ މިހާރަށްވުރެ ބޮޑުތަން ގާނޫނު އަސާސީއިން ނިމިފައިވުމަކީ ޔަގީންކަމެކެވެ. އެހެންވީމާ އިއްޒަތްތެރި މެމްބަރުން ނަށް އަޅުގަޑުގެ އިލްތިމާސްއަކީ ގާނޫނުއަސާސީ އަވަސްކުރުުމުގެ ނިޔަތުގައި އެބޭފުޅުންގެ ލަގަބުން ‘އިއްޒަތްތެރި’ ކަޑާލުމެވެ. ‘އިއްޒަތްތެރި’ ހިތަށް އަރުވާލާނީއެވެ.\n← ދީނާއި ދައުލަތް ވަކިކުރުމަށް ބޭނުމެއްނޫން. އެކަމަކު …. ކެޑެމޫލެފަރޮ ހިމާޔަތް ކުރަންޖެހޭ →


އިންޑޮނީޝިއާއިން ފޮނުވާލި ރެފިއުޖީ ބޯޓު އަނބުރާ ގެނެސްފި\nއިންޑޮނީޝިއާއަށް ޕްރެޝަރު ބޮޑުވެ ފޮނުވާލި ރެފިއުޖީ ބޯޓު އަނބުރާ ގެނެސްފި\n30 ޑިސެންބަރު 2021 - 10:20 0\nއިންޑޮނީޝިއާ ކައިރިން ހާލުގައި ޖެހުނު ރެފިއުޖީ ބޯޓު. -- ފޮޓޯ: އޭއެފްޕީ\nޖަކާޓާ، އިންޑޮނީޝިއާ (ޑިސެމްބަރު 30) - ހާލުގައި ޖެހުނު ރޮހިންޔާ ރެފިއުޖީންގެ ބޯޓެއް އިންޑޮނީޝިއާއަށް އެތެރެވިޔަ ނުދީ މެލޭޝިއާއަށް ފޮނުވާލުމުން އެކި ފަރާތްތަކުގެ ޕްރެޝަރާ ކުރިމަތިވި، އަލުން އަނބުރާ އެ ބޯޓު އިންޑޮނީޝިއާއަށް ގެނެސްފި އެވެ.\nފިތި ބާރުވެފައިވާ ކުޑަ ލަކުޑި ބޯޓެއްގައި 100 އަށް ވުރެ ގިނަ މީހުން ތިބި އިރު، އޭގެ ތެރޭގައި ގިނަ އަންހެނުންނާއި ކުޑަކުދިން ވެސް ހިމެނެ އެވެ. އެ ބޯޓު ހާލުގައި ޖެހުނީ އިންޑޮނީޝިއާގެ އާޗޭ ޕްރޮވިންސާ ދިމާލުންނެވެ.\nބޯޓުގައި ތިބި ރެފިއުޖީންނަށް އިންޑޮނީޝިއާ އިން ރައްކާތެރިކަން ފޯރުކޮށްދޭން އދ. އާއި އެހެން ޖަމިއްޔާތަކުން ގޮވާލި ނަމަވެސް ނިންމާފައި ވަނީ އަނބުރާ ފޮނުވާލުމަށެވެ.\nއިންޑޮނީޝިއާ އިން ބުނީ ބޯޓު އަނބުރާ ފޮނުވާލީ އަންނައުނާއި، ތެޔޮ، ކާބޯތަކެތި ދިނުމަށް ފަހު ޓެކްނިކަލް އެހީތެރިއަކާ އެކު ބޯޓު މަރާމާތު ކުރުމަށް ފަހު ކަމަށެވެ.\nނަމަވެސް ގިނަ މަޝްވަރާތަކަށް ފަހު މިހާރު ވަނީ އެ ނިންމުން އަނބުރާ ގެންގޮސްފަ އެވެ. އިންޑޮނީޝިއާ އިން ބުނީ ބޯޓު އަނބުރާ ގެނެސް، ރެފިއުޖީންނަށް ރައްކާތެރިކަން ދޭނެ ކަމަށެވެ.\n"ނިންމުން ބަދަލު ކުރީ ބޯޓުގައި ރިބި ރެފިއުޖީންގެ އެމެޖެންސީ ހާލަތަށް ބެލުމަށް ފަހު،" އިންޑޮނީޝިއާ އިން ރެފިއުޖީންނާ ބެހޭ ގައުމީ ޓާސްކް ފޯސް އަށް ކަނޑައަޅާފައި ހުންނަ އަރްމެދް ވިޖަޔަ ވިދާޅުވި އެވެ.\nއޭނާ ވިދާޅުވީ ހުރިހާ ރެފިއުޖީންގެ ހެލްތު ސްކްރީނިން ހެދުމަށް ފަހު ބޯހިޔާވަހިކަމާއި އެހެނިހެން އެހީ ފޯރުކޮށްދޭނެ ކަމަށެވެ.\nއެ ބޯޓު އެންމެ ފުރަތަމަ ފެނުނީ މީގެ ދެ ދުވަސް ކުރިން އިންޑޮނީޝިއާގެ އައްސޭރިފަށާ 70 ނޯޓިކަލް މޭލު ދުރުން ހާލުގައި ޖެހިފައި އޮއްވަ އެވެ.\nއަވައްޓެރި މެލޭޝިއާ އާއި ތައިލޭންޑާ ހިލާފަށް، އިންޑޮނީޝިއާ އިން އާޢްމު ގޮތެއްގައި ހާލުގައި ޖެހިގެން އަންނަ ރެފިއުޖީންނަށް ރައްކާތެރިކަން ފޯރުކޮށްދެ އެވެ.\nބުދިސްޓުންގެ މެޖޯރިޓީ އޮންނަ މިޔަންމާގައި ރޮހިންޔާ ދަރިކޮޅުގެ މުސްލިމުންނާ ދެކޮޅަށް ހިންގި ގާތުލުއާއްމުގެ ސަބަބުން ގިނަ ބަޔަކު ވަނީ އެ ގައުމު ދޫކޮށް، ރެފިއުޖީންގެ ގޮތުގައި ކައިރި ގައުމުތަކަށް އެތެރެވެފަ އެވެ.\nއެގޮތުން މިދިޔަ އަހަރު އެތައް ސަތޭކަ ރޮހިންޔާ ބަޔަކު އިންޑޮނީޝިއާ އަށް އެތެރެވި އެވެ. ނަމަވެސް އަވައްޓެރި މެލޭޝިއާގައި 100،000 އަށް ވުރެ ގިނަ ރޮހިންޔާ މީހުން ދިރިއުޅޭތީ، އިންޑޮނީޝިއާގައި ތިބި ގިނަ ރެފިއުޖީން ވެސް ވަނީ މެލޭޝިއާ އަށް ހިޖުރަކޮށްފަ އެވެ.\nދީނީ އިލްމުވެރިޔަކު ސިންގަޕޫރަށް ނުވެއްދުމުން ނުރުހުން\nފުރަމޭ ފެއިލްވާ ބަލީގައި އިންޑޮނީޝިއާއިން3ކުދިން މަރުވެއްޖެ\n22 days 0\nޕުޓިންއަށް ދައުވަތު ދިނުމުން އެމެރިކާގެ ހިތްހަމަނުޖެހުން\n26 days 0


އަލަށް އިންތިޚާބުވި ކައުންސިލަރުން މުވައްޒަފުންނާ ބައްދަލު ކުރައްވައިފި\nހަތަރުވަނަ ދައުރަށް އިންތިޚާބުވެ ވަޑައިގެންނެވި ތިލަދުންމަތީ އުތުރުބުރީ އަތޮޅު ކައުންސިލްގެ ސާދަ މެންބަރުން ފުރަތަމަ ފަހަރަށް އަތޮޅު ކައުންސިލްގެ މުވައްޒަފުންނާ ބައްދަލު ކުރައްވައިފިއެވެ. 15 ޖޫން 2021 ވަނަ ދުވަހު ހއ. އަތޮޅު ކައުންސިލްގެ އިދާރާގައި ބޭއްވުނު މި ބައްދަލުވުމުގައި ކައުންސިލްގެ 13 މެންބަރުންނާއި ކައުންސިލްގެ ރައީސްއާއި އަދި ނައިބު ރައީސް ބައިވެރިވެ ވަޑައިގެންނެވިއެވެ.\nމި ބައްދަލުވުމުގައި ކައުންސިލްގެ މަސައްކަތްތައް ކުރިއަށް ގެންދިއުމުގައި މުވައްޒަފުންގެ ދައުރު ވަރަށް މުހިންމުކަމަށާއި ދުވަހުން ދުވަހަށް މަސައްކަތްތައް ނިންމުމުގެ މައްޗަށް ބާރު އަޅުއްވާ ހުރިހާ މެންބަރުންވެސް ވާކަފުޅު ދެއްކެވިއެވެ. މެންބަރުންގެ ވާހަކަފުޅުގައި އިތުރަށް ވިދާޅުވީ ހއ. އަތޮޅު ކައުންސިލަކީ ރައްޔިތުންނަށް ޚިދުމަތް ދިނުމުގައި ނަމޫނާ ކައުންސިލެއްކަމަށާއި ވޭތުވެދިޔަ ދުވަސްތަކުގައި އަތޮޅު ކައުންސިލުން ރައްޔިތުންނަށް ދެއްވާފައިވާ ޚިދުމަތްތަކާމެދު ހިތްހަމަ ޖެހޭކަމަށާއި އެކަން ރައްޔިތުން ބަލައި ގަންނަކަމަށެވެ.\nއަތޮޅު ކައުންސިލްގެ ވޭތުވެދިޔަ3ދައުރުގައިވެސް ފާހަގަކޮށްލެވޭ ކާމިޔާބީތަކެއް ޙާސިލްކޮށްފައިވާ ކަމަށާއި އެގޮތުން ހަތަރުވަނަ ދައުރެއް ފެށިގެން މިއައީ ފަސްއަހަރުގެ ޓާމެއްގެ ތެރެއިން ކަމަށާއި އެހެންކަމުން މި ދައުރުގައިވެސް ރައްޔިތުންނަށް ބޭނުންވާ އަސާސީ ޚިދުމަތް ރަށުގައި ތިބެގެން ލިބޭނެމަގު ފަހިކުރެވޭނެ އިންތިޒާމެއް ހަމަޖެހިގެން ދިއުމަކީ އަތޮޅު ކައުންސިލްގެ އަމާޒަކަށް ވާންޖެހޭނެ ކަމަށްވެސް ބައެއް މެންބަރުގެ ވާހަކަފުޅުގައި އިޝާރާތް ކުރެއްވިއެވެ.\nމި ބައްދަލުވުމުގައި ކައުންސިލްގެ އިސްވެރިންނަށް ލިބުނު ފުރުސަތުގައި އެބޭފުޅުން ވިދާޅުވީ އަތޮޅު ކައުންސިލްގެ މަސައްކަތްތައް ކުރިއަށް ގެންދިއުމުގައި ކައުންސިލަރުންގެ ލަފައާއި އިރުޝާދު ވަރަށް މުހިންމު ކަމަށާއި އެބޭފުޅުން ދެއްވާ ލަފާއާއި އިރުޝާދުތަކާ އެއްގޮތްވާ ގޮތުގެމަތިން، އާ އުންމީދުތަކާއިއެކު ލަނޑުދަނޑިތައް ޙާސިލް ކުރުމަށްޓަކައި ވަކި ފިކުރެއްނެތި ތެދުވެރިކަމާއެކު މަސައްކަތް ކުރުމުގައި ދެމިތިބޭނެކަމުގެ ޔަޤީންކަން މުވައްޒަފުންގެ ފަރާތުން ދެއްވިއެވެ.\nމިބައްދަލުވުމުގައި ކައުންސިލްގެ އިސްވެރިންނާއި މުވައްޒަފުން ބައިވެރިވެ ލެއްވިއެވެ.\n← އަތޮޅު ކައުންސިލްގެ ނައިބު ރައީސް ކަމަށް އަޙުމަދު ޞަބާޙު ހޮވިވަޑައިގެންފި\nސްޕީޗް ތެރަޕީގެ ދާއިރާއިން ކިޔެވުމުގެ ފުރުސަތު ހއ. އަތޮޅު ހޮސްޕިޓަލަށް →


Hakatha Aaai Askaree Gulhun Varugadhakuran Putin India Ah - Vaguthu\nރަޝިޔާގެ ރައީސް ވްލަޑިމިއާ ޕޫޓިން އަދި އިންޑިއާގެ ބޮޑުވަޒީރު ނަރެންދުރަ މޯދީ\nކޮވިޑް-19 ބަލިމަޑުކަމުގެ ފަހުން ގައުމުން ބޭރަށް ރަޝިޔާގެ ރައީސް ވްލަޑިމިއަރ ޕޫޓިން ކުރައްވާ ދެވަނަ ދަތުރުފުޅުގައި މިއަދު އިންޑިއާއަށް ވަޑައިގެންފިއެވެ.\nމި ދަތުރުގެ ބޭނުމަކީ އިންޑިއާ އާއި ރަޝިޔާ އާއި ދެމެދު އަސްކަރީ އަދި ހަކަތައިގެ ގުޅުންތައް ބަދަހިކުރުމެވެ.\nމީޑިއާ ރިޕޯޓުތައް ބުނާގޮތުން ދެގައުމުގެ މެދުގައި މިއަދު ވަނީ ހަތަރު އެއްބަސްވުމެއް އެކުލަވާލައިފައެވެ. އޭގެތެރޭގައި، 2021-2031 އަށް އަސްކަރީ-ޓެކްނިކަލް ދާއިރާއިން އެއްބާރުލުން ދިނުމުގެ ޕްރޮގްރާމާއި 20 ވަނަ އައިރިގްސީ-އެމް-އެމްޓީސީގެ ޕްރޮޓޮކޯލް ހިމެނޭ ކަމަށް ރިޕޯޓުތައް ބުނެއެވެ.\nއިންޑިއާ އާއި ރަޝިއާއާ ދެމެދު ވެވުނު އެއްބަސްވުންތަކުގައި ސޮއި ކުރައްވާފައިވަނީ އިންޑިއާގެ ޑިފެންސް މިނިސްޓަރު ރަޖްނާތު ސިންހް އާއި ރަޝިއާގެ ޑިފެންސް މިނިސްޓަރު ޖެނެރަލް ސަރްގޭ ޝޮއިގުއެވެ.\n"ރަޝިއާ އަކީ އަބަދުވެސް އިންޑިއާގެ ވަރަށް ގާތް އެކުވެރިއެއް،" އިންޑިއާ ބޮޑުވަޒީރު ނަރެންދްރަ މޯދީ ވިދާޅުވިއެވެ. އިންޑިއާ އަށް އެންމެ ގިނައިން ހަތިޔާރު ފޯރުކޮށްދޭ އެއް ގައުމަކީ ރަޝިއާއެވެ.\n"ދިފާއީ އެއްބާރުލުމަކީ، އަޅުގަނޑުމެންގެ ޕާޓްނަރޝިޕްގެ އެންމެ މުހިންމު އެއް އަސާސް. އިންޑިއާ-ރަޝިޔާ ޕާޓްނަރޝިޕްގެ ސަބަބުން މުޅި ސަރަހައްދަށް ސުލްހަ ގެނެސް، ސަރަހައްދަށް ހަމަޖެހުން ލިބިގެންދާނެ ކަމަށް އުންމީދު ކުރަން" ދެގައުމުގެ ދެމެދުގައި މިއަދު ކުރިޔަށްދިއަ ބައްދަލުވުމުގައި ވާހަކަ ދައްކަވަމުން އިންޑިއާގެ ޑިފެންސް މިނިސްޓަރު ރާޖްނާތު ސިންހް ވިދާޅުވިއެވެ.\nރަޝިއާ އިން ބުނީ ދެ ގައުމުގެ މެދުގައި ކުރާ މަޝްވަރާތަކުގައި އެންމެ ބޮޑު އިސްކަމެއް ދޭނީ ހަކަތަ އާއި އަސްކަރީ ގުޅުމަށް ކަމަށެވެ. ރަޝިއާގެ ހަކަތަ އުފައްދާ ކުންފުނި ރޮސްނެފްޓްގެ ވެރިޔާ އައިގޯ ސެޗިން ވެސް މި ދަތުރުގައި ބައިވެރިވިއެވެ.


SunOnline: Nidhi madhuvumuge sababun hangadah kuraa asaru thakakee koba?\nނިދި މަދުވުމުގެ ސަބަބުން ހަންގަނޑަށް ކުރާ އަސަރުތަކަކީ ކޮބާ؟\nފާތިމަތު ސާނިހާ 01 May 2022, 11:20\nދުވާލަކު މަދުވެގެން އަށް ގަޑއިރު ނިދުން މުހިންމު ކަމުގައި ވީނަމަވެސް ތަފާތު ސަބަބުތަކާ ހުރެ ގިނަ ބަޔަކަށް ހަމައަށް ނުނިދެއެވެ. މިކަމުގެ ސަބަބުން ހަށިގަނޑަށް ނޭދެވޭ އަސަރުތަކެއް ކުރެއެވެ.\nރަނގަޅަށް ނިދުމަކީ ދުވާލުގެ ބުރަ މަސައްކަތައް ފަހު ކުރުން މުހިންމު ކަމެކެވެ. އިންސާނާގެ ހަށިގަނޑުގައިވާ އެންމެ ބޮޑު ގުނަވަނަކީ ހަންގަނޑެވެ. ހަމައަށް ނިދި ނުލިބުގެ ސަބަބުން ހަންގަނޑަށް ނޭދެވޭ އަސަރުތަކެއް ކުރެއެވެ. އެގޮތުން، ހަންގަނޑުގައި އިލާސްޓިސިޓީ ދަށްވުމާއި ޕިގްމެންޓޭޝަން އިތުރުވެ، ހަންގަނޑުގައި ރޫ ޖެހުންފަދަ ކަންކަން ދިމާވެއެވެ.\nއިންސާނާ ނިދާ އަށް ގަޑިއިރުގެ ތެރޭގައި ހަށިގަނޑު ތަފާތު ތިން މަރުހަލާއެއް ކަޑައްތު ކުރެއެވެ. އެެގޮތުން ނިދާ ފުރަތަމަ ތިން ގަޑިއިރުގެ ތެރޭގައި ޕިޓޫއިޓަރީ ގްލޭންޑުން އިންސާނާ ހެދިބޮޑުވުމަށް ބޭނުންވާ ހޯމޯން ކަމުގައިވާ ސޯމަޓޯޓްރޮޕިން އުފައްދައެވެ. ސޯމަޓޯޓްރޮޕިންއަކީ ހަންގަނޑަށް ލިބޭ ގެއްލުންތަކުން ހަންގަނޑު ރައްކާތެރިކޮށްދިނުމަށް އެހީތެރިވެދޭ ހޯމޯންއެކެވެ. އަދި ހަށިގަނޑަށް ބޭނުންވާ ވަރަށް ސޯމަޓޯޓްރޮޕިން ނުލިބުމަކީ މުސްކުޅިވުން އަވަސްކޮށްދޭ ކަމެކެވެ.\nއަހަރެމެން ނިދަން ހޭދަކުރާ އިތުރު ދެ ގަޑިއިރުގެ ތެރޭގައި ހޯމޯން މެލަޓޮނިން އުފައްދާ މިންވަރު އިތުރުވެއެވެ. އެންޓިއޮކްސިޑެންޓެއްގެ ގޮތުގައި މަސައްކަތް ކުރާ މެލަޓޮނިންއަކީ ފްރީ ރެޑިކަލްތަކުން ލިބޭ ގެއްލުންތަކުން ހަންގަނޑު ރައްކާތެރިކުރުމަށް އެހީތެރިވެދޭ އެއްޗެކެވެ.\nހަށިގަނޑަށް އެކަށީގެންވާވަރަށް ނިދި ނުލިބުމުގެ ސަބަބުން، ހަށިގަނޑުގައި ހޯމޯން ބެލެންސް ކުރަން އުނދަގޫވެ، ސެޓްރެސް ވެއެވެ. މިކަމުގެ ސަބަބުން ހަންގަނޑުގައިވާ ކޮލާޖެންތަކަށް ގެއްލުން ލިބެއެވެ. ކޮލާޖަންއަކީ އެމިނޯ އެސިޑްތަކުން އުފައްދާ ވަރަށް މުހިންމު ޕްރޮޓީންއެކެވެ. މި ޕްރޮޓީންގެ ސަބަބުން، ހަންގަނޑުގައި ރޫޖެހުން މަދުވެގެންދެއެވެ.\nލޯކައިރި ކަޅުވުމަކީވެސް ނިދި މަދުވުމުގެ ސަބަބުން ދިމާވާ މައްސަލައެކެވެ. އެކަށީގެންވާ މިންވަރަށް ނިދި ނުލިބުމަކީ ލޯ ކައިރީގައިވާ ލޭހޮޅިތައް ޑައިލޭޓްވާ ނުވަތަ ފުޅާވާ ކަމެކެވެ. މިކަމުގެ ސަބަބުން ލޯ ކައިރީގައި ލޭ ދައުރުވާ މިންވަރު އިތުރުވެ، ލޯ ކައިރި ކަޅުވުމަށް މެދުވެރިވެއެވެ. އެހެންކަމުން، ރޭގަނޑު ރަނގަޅަށް ނިދުމަކީ މުހިންމު ކަމެކެވެ. ދަގަނޑު އަދި ވިޓަމިން ސީ ސަޕްލިމެންޓްސްގެ ސަބަބުން ލޯ ކައިރި ކަޅުވުން ކުޑަކޮށްދެއެެވެ.\nނިދި މަދުވުމުގެ ސަބަބުން ހަންގަނޑަށް ކުރާ ނޭދެވޭ އަސަރުތައް ދެނެގަތުމަށް ޓަކައި 2020 ވަނަ އަހަރު ދިރާސާއެއް ހަދާފައިވެއެވެ. އެ ދިރާސާގައި 40 އަހަރާއި 32 އަހަރުގެ އަންހެނުން ހިމެނޭގޮތަށް ހަ ރޭ ވަންދެން އެއްބަޔަކު ކޮންމެ ރެޔަކު އަށް ގަޑިއިރު ނިދާފައިވެއެވެ. އަދި އަނެއްބަޔަކު ހަތަރު ގަޑި އިރު ވަންދެން ނިދާފައިވެއެވެ. އެގޮތުން އެންމެ ފުރަތަމަ ދުވަހު ހަމައަށް ނިދި ނުލިބުނު މީހުންގެ ހަންގަޑުން، އެކަށީގެންވާ ވަރަށް ފެން ނުލިބުމުގެ އަލާމާތްތަށް ފެންނަން ހުއްޓެވެ.


Porto balikoh Chelsea semi aa kairi ah\nޗެލްސީގެ ލަނޑު ޖެހުމަށް ފަހު މޭސަން މައުންޓް އުފާ ފާޅު ކުރަނީ\nޕޯޓޯގެ މައްޗަށް 2-0 ގެ ނަތީޖާއަކުން މޮޅުވެ، ޗެމްޕިއަންސް ލީގްގެ ސެމީ ފައިނަލަށް ދިއުމަށް ޗެލްސީން އުންމީދު ދަމަހައްޓައިފި އެވެ.\nވެސްޓް ބްރޯމް އަތުން ޗެލްސީ ބަލިވުމުން، ކޯޗް ތޯމަސް ޓޫހުލް އޭނާގެ ފުރަތަމަ ބަލި ސިފަ ކުރީ، ޗެލްސީގެ މޫނު މަތީގައި ޖެހި ތަފާލެއްގެ ގޮތުގަ އެވެ. އޭގެ ހަތަރު ދުވަސް ފަހު ސެވިއްޔާގައި ޕޯޓޯއިން މަސައްކަތް ކުރީ ޗެލްސީ މޫނު މައްޗަށް އަނެއްކާ ވެސް ތަފާލެއް ޖެހުމަށެވެ.\nއެހެން ނަމަވެސް ނަތީޖާ ނިމިގެން ދިޔައީ ޗެލްސީ ކޮޅަށް ބުރަ ވެގެންނެވެ. ހަތް އަހަރުތެރޭ ފުރަތަމަ ފަހަރަށް ޗެމްޕިއަންސް ލީގްގެ ސެމީ ފައިނަލަށް ދިއުމަށް ޗެލްސީ ވަނީ އުންމީދު ދަމަހައްޓާފަ އެވެ.\nމެޗުގެ ބޮޑުބައެއް ޗެލްސީ ދެމެހެއްޓީ މޭސަން މައުންޓް ޖެހި ލަނޑާއެކު ހަނި ލީޑެއްގަ އެވެ. ސެވިއްޔާގެ ސަންޗޭޒް ޕިޒްހުއާން ސްޓޭޑިއަމްގައި ޕޯޓޯގެ ހޯމް މެޗަށް ޗެލްސީ ނުކުތީ، ހަމަ އެ ދަނޑުގައި އޮލިވާ ޖިރޫ ސެވިއްޔާގެ ހިތް ހަލާކު ކޮށްލި މެޗުގައި ބޭނުން ކުރި ފިޔާތޮށީ ޖޯޒީ ގަޔަށް ހެޔޮވަރު ކޮށްލައިގެންނެވެ.\nމިފަހަރު ޕިޒްހުއާންގައި ޕޯޓޯގެ ހިތް ހަލާކު ކޮށްލީ މެޗު ނިމެން ފަސް މިނެޓަށް ވެފައި ވަނިކޮށް ބެން ޗިލް ވެލް ކާމިޔާބު ކުރި ލަނޑުންނެވެ. އަވޭ މެޗެއްގައި ދެ ލަނޑުގެ ލީޑެއް ލިބުމަކީ ސެމީއަށް ދިއުމަށް ހުލުވޭނެ ބޮޑު ދޮރެކެވެ.


މެންބަރުންގެ ޚިޔާލު: ލޯކަލޯއި، ލޯކަލޯއި، މަށަށް ލޯކަލޯއި!!! – Maldivian Democratic Party\nމެންބަރުންގެ ޚިޔާލު: ލޯކަލޯއި، ލޯކަލޯއި، މަށަށް ލޯކަލޯއި!!!\nއަޅުގަނޑުމެން ވަރަށްކުރީން އަޑުއަހާ މަލާމާތުގެ ފަރިއްސެއް އޮވެއެވެ. ކޮންމެވެސް މީހެއްގެ މަރުބަލާއައުމުން އެހަށް ” މަރުނުހިއްޕަވައި މަޑުކޮށްލައްވާށޭ، ރާނަން މަގޭފެށި ގެގަނޑުވެސް އަދި ނުނިމެޔޭ، ބަންނަން މަގޭފެށި އޮޑިގަނޑުވެސް އަދި ނުނިމެޔޭ” ބުނެ މަރުނުހިއްޕަވައި ވޭތޯ ކުރާ އާދޭސް ތަކެއްގެ ގޮތުގައި މޭރުންވާ ގޮތަކަށް މިދެންނެވި ފަރިއްސެއް ކިޔާއަޑު އިވެއެވެ.\nމިއަދު މިއިވެނީ އެޔައްވުރެ މާހިނިއަންނަ އަޑުތަކެކެވެ. ނިދާފައި އޮއްވައި ގަޔައް ހިންޏެއް އެރިޔަސް ސިއްސައިގެން ގޮސްބައެއް މީހުންނަށް ގޮވާލެވެނީ ” ލޯކަލް ކައުންސިލް އިންތިޚާބު ކާމިޔާބު ކުރާނަމެވެ.” ކައުންސިލް އިންތިޚާބުގެ ޖުނޫނު ބޮލައް ސަވާރުވެފައިވާ މިންވަރުން މިއަދަކު ދެން އެހެން އެއްވެސް ކަމަކާ ވިސްނޭވަރަށްވުރެ ބައެއް މީހުން މިއަދު ފެންނަނީ މަސްތެއްގައި ވާތީއެވެ.\nރާއްޖެގެ ސިޔާސީ މަސްރަހުގައި އެޅިހާ އެއްޗަކާއި ، އެޅިގޯނިގަނޑު ގެއްލިފައިވާ މީހުންގެ ނަޒަރުގައި ލޯކަލް ކައުންސިލް އިންތިޚާބު ކާމިޔާބުވުމަކީ އެމީހުންނަށް ދިރިހުރެ ސުވަރުގެ ވަދެވުން ކަމުގައި ސިފަވެއެވެ. ސަރުކާރު ވައްޓާލުމަށް ރޯބުހުތާން ހަތިޔާރެއްގެ ގޮތުގައި ބޭނުން ކޮށްގެން ކުރަމުން ގެންދާ މަސައްކަތުގައި އިދިކޮޅު ފަރާތްތަކަށް އެއްވެސް ކުރިއެރުމެއް ނުލިބި ލަވާހާ ހަޅޭކަކުން ކަރުން ހަންފިލައިގޮސް އަޑުބޭރުނުވާ ހިސާބަށް މިއަދުމިވަނީ އެމީހުންގެ ހާލަތު ގޮސްފައެވެ.\nތިމާމެންގެ އަމިއްލަ އެދުމުގެ ކޫޒުގަނޑު ފުރާލުމަށް ވެރިކަން އަތުން ދޫކޮށްނުލައި ވޭތޯ ހެދި މަކަރާ ހީލަތުގެ އިތުރުން ގައުމުގެ މުޅި މާލިއްޔަތު ދަވާލައި ގައުމު ދަރުވާ ވިއްކާލުމަށްފަހު ވެރިކަމުން ފައިބައިގެން ދާންޖެހުނުއިރު ގައުމުއޮތް ހާލަތުން އިދިކޮޅުމީހުން ހީކުރީ މިސަރުކާރަށް ދެމަހެއްހާ ދުވަހުވެސް ގައުމު ހިންގުމުގައި ދެމި ނުތިބެވޭނެ ކަމަށެވެ. ވެރިކަން އަތުން ދޫވެދާނެތީވެ ރައްޔިތުންގެ ލޮލުގައި އަނދުންއަޅުވާން ވެގެން އެންމެ ފަހުވަޤުތު ރާއްޖެގެ އެކި ކަންކޮޅުތަކުގައި ފަށައިގެން ބޮޑެތި މަޝްރޫއުތަކަކީ ތިމާމެން އެނބުރި ވެރިކަމަށް އައިނަމަވެސް އަތްނުފޯރާނެ ކަންތައް ތައްކަން އެނގޭއިރުވެސް މިކަންކުރީ ވެރިކަން ލިބިއްޖެނަމަ ތިރީސްއަހަރުގެ ޕްރެކްޓިސްއާއި އެއްގޮތައް އެކަންކަން ހުއްޓާލިޔަސް ދިވެހި ރައްޔިތަކަށް ހަމަ ޗުއްޕުވެސް ބުނާނެ ޖާގަ ނޯންނާނެކަން އެނގި ކަށަވަރު ވާތީއެވެ. ނަމަވެސް ވެރިކަން ގެއްލިދިއުމުން ދެން އުންމީދުކުރީ ފަށާފައިވާ މަޝްރޫއުތައް މިސަރުކާރަށް ނުހިންގުމުން އެކަންކަން ބަހަނާއަކަށް ދައްކައިގެން ރައްޔިތުން މަގުއޮޅުވައި ވެރިކަން ވައްޓާލެވޭނެ ކަމަށެވެ. އެހެނަސް މިސަރުކާރުގެ ސިޔާސަތު ކުރިޔައް ގެންދިޔައީ އިދިކޮޅު ފަރާތްތަކުގެ ކެހިވެރި ސިޔާސަތުގެ ދަލުގައި ނުޖެހި ފިސާރި ހިކްމަތްތެރި ކަމާއެކުގައެވެ.\nމިސަރުކާރުގެ ވެރީންގެ މޭޒުކޮޅުތަކުގެ މަތީގައި އޮތީއަކީ އެންމެ ޕްލޭނެއް ނޫނެވެ. ޕްލޭން އޭ މަސައްކަތް ނުކޮށްފިނަމަ ހިންގާނެ ކިތަންމެ ޕްލޭންތަކެއް އެކުލަވާލުމުގައި ގަލަމުގެ ދޯރިނަންގަވައިގެން ތިއްބެވި އެތަކެއް އިލްމުވެރީން އެކަހަލަ ކިތަންމެ ޕްލޭންތަކެއް ވަނީ ހައްދަވާފައެވެ. އެހެންކަމުން އިދިކޮޅު ފަރާތްތަކުން ޖެހިހާ ބެރަކަށް ނަށާން ނުޖެހި ކުރިމަތިކުރާ ކޮންމެ ހުރަހަކަށް ފިސާރި ގޮންޖަހައި ގައުމައިގެން މިއަދުމިވަނީ ދާންއެދޭ މަންޒިލާ ދިމާލަށް މިސްރާބުޖަހައި ސްޕީޑު ހަލުއި ކޮށްލާފައެވެ. އާސަރުކާރަކުން ކަންކަމުގެ ނެއްތަޖުރިބާ ބޭނުން ނުކުރެވި ނުހަނު އަވަހަށް ފެއިލްވެގެން ދާނެކަމުގައި ހީކޮށް ދެކެމުންއައި ހުވަފެން ބިލާހަކަށްވެގެން ދިޔައީ އާޚިޔާލުތަކާ އެކު ސަރުކާރުގެ ސިޔާސަތުތަކަށް ބަދަލު ގެނެސް އާވިސްނުމެއްގައި މުޅިގައުމައިގެން ހިންދަމާލައި ސަރުކާރުން ކުރިއަށް ދާންފެށުމުންނެވެ. ބޭރު ދުނިޔޭގައި ރާއްޖޭގެ އަގާއި މިސަރުކާރުގެ އަގުބޮޑުވެ ފަތިފައްޗަށް އަބާރަނަތައް އިއްޒަތާއެކު ދައުލަތުގެ ވެރިޔާގެ ކަރުފުޅުގައި އެޅުވޭތަން ފެނި އިދިކޮޅުމީހުންގެ ލަނގޮނޑި އެވަނީ ނުކުމެފައެވެ. ދެލޯ މުދުނައްއަރައި ތަލީން ކުޅުހިކިފައެވެ.\nރައްޔިތުންގެ މަޖްލިސްގެ އިންތިޚާބުގައި އެމްޑިޕީގެ ބައެއް މެންބަރުންނަށް ހެދުނު ގޯސްތަކެއްގެ ނަތީޖާވެގެންދިޔައީ މިއަދު ދިވެހި ރައްޔިތުންގެ ލޮލުން މިއޮހޭ ކަރުނައިގެ އަސްލު ކަމުގައެވެ. މަޖްލީހުގެ އަޣްލަބިއްޔަތު މިޕާޓީއަށް ގެއްލުމުގައި މިޕާޓީގެ ބައެއް މެންބަރުންގެ އިހްމާލުވާކަން ކިތަންމެ ރަނގަޅަކަށްވެސް ގަބޫލު ކުރާން ޖެހެއެވެ. ނަމަވެސް އިދިކޮޅު ޕާޓީތަކަށްވެސް އެމީހުން ހީކުރި މިންވަރާ ގާތައްވެސް ކާމިޔާބެއް ނުލިބި ފެއިލްވެދިޔުމާ އަދި މިއަދު އެމްޑިޕީއަކީ ގާނޫނުހަދާ މަޖްލީހުގައި އެންމެގިނަ ގޮނޑި ލިބިފައިވާ ޕާޓީއަށް ވީނަމަވެސް ވެރިކަމުގެ ދަހިވެތިކަމުގައި ލޭއޮހޮރާލާން ޖެހުނަސް ދުލެއްނުދޭން ކަމަރު ބަނދެގެންތިބި ބައެއް މެންބަރުންގެ އެހީއާއެކު މަޖްލިސް އެވަނީ އިދިކޮޅު ފަރާތްތަކުގެ ބާރުގެ ދަށުގައެވެ. މިއަދު މިސަރުކާރަށް އޮތް އެންމެ ބޮޑު ގޮންޖެހުމަކީ މިއެވެ. ނަމަވެސް ސަރުކާރުން އެދަނީ ފިސާރި ގާބިލްކަމާއެކު ގައުމާ ރައްޔިތުންގެ ހައްޤުގައި ދަރެއްވެސް ނުދީ ކުރިޔަށެވެ.\nއިދިކޮލު ޕާޓީތަކުގެ މަކަރާ ހީލަތުގެ ސަބަބުން އެމީހުންގެ ބައިވެރީންވެސް އެމީހުން ދޫކޮށް ވަނީ މޫނުއަނބުރާ ލާފައެވެ. އެމްޑިޕީއާއެކު އެއްސަފެއްގައި ހިނގާންފެށި މެންބަރުންގެ އަދަދު ގިނަވެ ދެންމެ ދެންމެ ދެންއޮތްބާރުކޮޅުވެސް ގެއްލެނީކަން ގައިމުވުމުން ތިމާމެން އެކަކު އަނެކެއްގެ ބޮލުގައި ބަދުނާމުތައް އަޅުވައި އޭގެސަބަބުން ހީނުކުރާވަރުގެ ގެއްލުންތައް މިއަދު މިދަނީ އެމީހުންނަށް ފެނިދެނި ވަމުންނެވެ. އެހެން ގޮތަކަށް ދަންނަވާނަމަ އިދިކޮޅު ފަރާތްތަކުން ރޭވިހުރިހާ ރޭވުމެއް މިއަދު އެވަނީ އަތައްގޮވާފައެވެ. އެހެނަސް އެންމެ ފަހުން އުންމީދުކޮށްގެން އެއުޅޭ ލޯކަލް ކައުންސިލްގެ އިންތިޚާބުގެ ދީވާނާޕަން އެވެރީންގެ ސިކުނޑީގައި ބޮޑުވެފައިވާ މިންވަރު މިހާރުއެދަނީ ފެންނަމުންނެވެ.\nޑީއާރުޕީގެ ތެރޭގައި ފޫނުބެއްދޭފަދަ ބާގަނޑުތައް އުފެދި ތަޅާފޮޅުމަށް ޖާގަލިބި އެންމެފަހުން ބޭއްވި ޖަލްސާގައި ބޮޑުމާރާ މާރީއެއް ހިންގަމުން އޮބިނޯވެގެން ދިޔައިރު ފުފުލެއް ކޮތަޅަކަށް ލައިގެން މީހަކުއަރައި ކަރުގައި ހުރިވަރެއް ލާފައި ގޮވާލީވެސް ހަމަނުޖެހުން އޮތަކަސް ލޯކަލް އިންތިޚާބު ކާމިޔާބު ކުރާނެ ވާހަކައެވެ. އަޖާބުވެ އަންތަރީސް ވާވަރުގެ ކަމެކެވެ. ބަޔަކު ކަމަކައިގެން ދީވާނާވެ ހަސްފަސް ނެތިފައި ތިއްބަސް މިއީ ބޮޑުވަރެކެވެ. ތިމާމެންގެ ފަހަތުން ދުވާ މީހުން ކަނޑުވަމުން ދާއިރުވެސް މިގޮވާ ނަގަނީ ލޯކަލޯ ލޯކަލޯ މަށަށް ލޯކަލް ކައުންސިލެވެ. ދަހިވެތި ކަމުގެ އިންތިހާ ދޮގެއްތޯއެވެ.\nލޯކަލް ކައުންސިލްގެ އިންތިޚާބު ކާމިޔާބު ކުރާން އެއުޅެނީ ކީއްކުރާން ބާވައެވެ. ސަރުކާރާ ތަޅާފޮޅައި ކުރިނުލިބިގެން އައްސި ފިލުވާލާން އެމީހުންނާއި އެމީހުން ތަޅާފޮޅާފައި ދެން ނުކުރެވި އޮތްކަމަކީ ރަށްރަށުގައި އުފެދޭ ކައުންސިލްތަކާ އަތޮޅު ކައުންސިލްތަކަށް އުނދުޅި ބާނައިގެން މުޅިރާއްޖޭގައި ތަޅާފޮޅުން އާންމު ކުރުން ހެއްޔެވެ؟ އެއެއްޗަކުން ފެލޭނީ އެއެއްޗެއްގައި ހުރި ދިޔަކަމުން މިއަދު މިއޮތް އިދިކޮޅު ޕާޓީތަކުގެ ބަހާއަމަލަށް އަދި ވައްޓަފާޅިއަށް ބަލާލުމުން އެމީހުންގެ ފަރާތުން ބޯލެނބުމެއް ، ރަނގަޅު ހެޔޮ ވިސްނުމެއް ނެއްކަން މިއަދު މުޅިރާއްޖެޔާ ބޭރުދުނިޔެއަށްވެސް މިވަނީ އެނގި ހާމަވެފައެވެ. އަދި ކޮންމެ ގާތްވުމަކުން ތުންފަތް ފުރޮޅައި ދުވެ ކެވިއަރާ މީހުންވެސް ބޭޒާރުވެ ދާތަން މިދަނީ ފެންނަމުންނެވެ. ސައްވީސްހާސް ޑޮލަރު ޚަރަދުކޮށްގެން ޕްލާސްޓަރ އަޅައިގެން އުޅޭ ތުންފަތުގެ މައުރަޒު މަޖްލިސް ތެރެއިން ދެއްކި ގޮތައް އެރޭވަނީ ދެވަނަފަހަރަށް ދައްކާލާފައެވެ. ކީހާޅެން ފަރިއްސައްވެ ބޮއިކޮޓްކުޅަ ޗެނެލުގެ ބޭނުންކޮށްގެން އެކަކު އަނެކަކުގެ މަސްކައި ގުދޯގުދޯ ގޮވަމުން ގެންދިޔައިރު އެމީހުންގެ އަވައިގައި ޖައްސައިގެން އުޅޭ ނިކަމެތި ރައްޔިތުންގެ އިހްސާސްތަކަށްވެސް ވިސްނާ ނުލެވުނު ކަމީ ސިޔާސީ މައިދާނުގައި ފޫނެއްފަޔަށް ފެންފުރުންކަންވެސް އެމީހުންނަށް ނޭނގުނެވެ. އިންޓާނަލް ޑިމޮކްރަސީއަކީ ކޮބައިކަން އެނގޭނީ ޑިމޮކްރަސީގައި އޮތީ ކިތައް އަކުރުކަން އެނގޭ ބަޔަކަށްތާއެވެ. އެކަމަކު އަދިވެސް އެގޮވަނީ ހުރިހާ ކަމެއް ދޫކޮށްފައި ލޯކަލޯއި ލޯކަލޯއި މަށަށް ލޯކަލޯއި އެވެ. އެމީހުންގެ އެބުނާ ލޯކަލުކެ ޓްރޭލަރ އެދިޔައީ ފެނިގެންނެވެ. ބާކީ މަންޒަރުތައް ގައިމުވެސް އެއްކޮށްލެވޭއިރު ވާނީ ފޮލޮޕަކަށްކަން ޔަޤީންވެއްޖެ ދޮގެއްތޯއެވެ. ޢިބްރަތް ލިބިގަންނާށެވެ.


chinage igthisaadhu dhashah dhiyun- raajjeyge fathuruverikamah lolhun arun!?\nފަތުރުވެރިން --ފޮޓޯ: އަވަސް\nޗައިނާގެ އިގްތިސާދު ދަށަށް ދިޔުން - ރާއްޖޭގެ ފަތުރުވެރިކަމަށް ލޮޅުން އެރުން!؟\nމިދިޔަ ހުކުރު ދުވަހު ޗައިނާގެ ސަރުކާރުން އާންމުކުރި ތަފާސް ހިސާބުތަކުން ދައްކާގޮތުގައި ޗައިނާގެ ފެބްރުއަރީ މަހުގެ އެކްސްޕޯޓު ވަނީ ރިކޯޑު މިންވަރަކަށް ދަށްވެފައެވެ. އަދި ޗައިނާގެ އިގްތިސާދުގެ ކުރިއެރުން މިދިޔަ އަހަރަށް ވުރެ މި އަހަރު ދަށްވާނެ ކަމަށް ލަފާކޮށްފައި ވެއެވެ.\nވަރަށް ފަހުން ރާއްޖެއަށް ޒިޔާރަތްކުރި އައިއެމްއެފްގެ ވަފުދުން ވެސް ވަނީ ޗައިނާގެ އިގްތިސާދުގެ ދުވެލި މަޑުޖެހޭނެ ކަމަށް ލަފާކޮށްފައެވެ. އަދި މީގެ އިތުރުން ރާއްޖޭގެ ފަތުރުވެރިކަމުގެ ދާއިރާއަށް މި ކަމުގެ ނޭދެވޭ އަސަރުކޮށްފާނެ ކަމުގެ ކަންބޮޑުވުން އައިއެމްއެފްއިން ފާޅުކޮށްފައިވެއެވެ.\nއެމްއެމްއޭގެ ކުރީގެ ގަވަރުނަރު އަދި މޯލްޑިވްސް އިކޮނޮމިކް ރިވިއުގެ އެޑިޓަރުކަން މިހާރު ކުރައްވަމުން ގެންދަވާ ފަޒީލު ނަޖީބު ވެސް ވިދާޅުވާ ގޮތުގައި ޗައިނާގެ ޖީޑީޕީ ދަށަށް ހިނގައްޖެނަމަ ޗައިނާގެ އާމްދަނީގެ މިންވަރު ދަށްވެ، ރާއްޖެއަށް އަންނަ ފަތުރުވެރިންގެ އަދަދު މަދުވުމަކީ އެކަށީގެންވާ ކަމެކެވެ.\nމި ހިނގާ މާރޗްމަހުގެ ހަތް ގެ ނިޔަލަށް ރާއްޖެއަށް އެންމެ ގިނައިން އާމްދަނީ ލިބިފައިވަނީ ޓީޖީއެސްޓީއިން ކަމަށް ފިނޭންސް މިނިސްޓްރީގެ ތަފާސް ހިސާބުތަކުން ހާމަކޮށްފައި ވެއެވެ. މި މުއްދަތުގެ ތެރޭގައި ރާއްޖެއަށް ލިބުނު މުޅި އާމްދަނީއަކީ 4.6 ބިލިއަން ރުފިޔާއެވެ. އޭގެ ތެރެއިން 1.08 ބިލިއަން ރުފިޔާއަކީ ޓީޖީއެސްޓީގެ ގޮތުގައި ލިބިފައިވާ އާމްދަނީއެވެ. އެހެން ކަމުން ފަތުރުވެރިކަމުން ލިބޭ އާމްދަނީ ދަށްވެއްޖެ ނަމަ ރާއްޖެއަށް ލިބޭ މުޅި އާމްދަނީ ދަށްވުމުގެ ފުރުސަތު ބޮޑެވެ.\nދެން އުފެދޭ ސުވާލަކީ ޗައިނާގެ ފަތުރުވެރިންގެ އަދަދު ދަށްވެއްޖެ ނަމަ ފަތުރުވެރިކަމުން ރާއްޖެއަށް ލިބޭ އާމްދަނީ ދަށްވެދާނެތޯ އުފެދޭ ސުވާލެވެ.\nއެމްއެމްއޭ އިން ނެރެފައިވާ 2013ން 2018 އަހަރުގެ ތަފާސް ހިސާބުތަކުން ހާމަވާ ގޮތުގައި މި މުއްދަތުގައި ކޮންމެ އަހަރަކު ވެސް ރާއްޖެއަށް އެންމެ ގިނައިން ފަތުރުވެރިން ޒިޔާރަތްކޮށްފައި ވަނީ ޗައިނާއިންނެވެ. މި މުއްދަތުގެ ތެރޭގައި ރާއްޖެއަށް ޒިޔާރަތްކުރި ޗައިނާގެ ފަތުރުވެރިންގެ އަދަދު ކޮންމެ އަހަރަކު ވެސް ވަނީ ދަށަށް ގޮސްފައެވެ. ނަމަވެސް އެހެން ގައުމުތަކުން ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ކޮންމެ އަހަރަކު ވެސް މައްޗަށް ޖެހިފައިވުމުގެ ސަބަބުން ރާއްޖެއަށް ޒިޔާރަތްކުރި ފަތުރުވެރިންގެ މުޅި ޖުމްލަ އަދަދު ވަނީ އިތުރުވެފައެވެ.\nމީގެ އިތުރުން ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާގޮތުން 2019 ވަނަ އަހަރު ފެބްރުއަރީ މަހުގެ ނިޔަލަށް ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ 2018 ވަނަ އަހަރުގެ މި މުއްދަތާއި އަޅާބަލާއިރު 11.7އިން ސައްތަ އިތުރުވެފައެވެ. އަދި ފަތުރުވެރިން ރާއްޖޭގައި ހޭދަކޮށްފައިވާ ރޭތަކުގެ އަދަދު ވަނީ 6.3 އިންސައްތައަށް އިތުރުވެފައެވެ. މި މުއްދަތުގެ ތެރޭގައި ރާއްޖެއަށް އެންމެ ގިނަ ފަތުރުވެރިން 17.8 އިން ސައްތަ ހިއްސާއަކާ އެކު ޒިޔާރަތް ކޮށްފައިވަނީ ޗައިނާއިން ނަމަވެސް ޗައިނާގެ މާކެޓު ވަނީ 3.8 އިން ސައްތަ ވަނީ ދަށްވެފައެވެ. ރާއްޖެއަށް އެންމެ ގިނައިން ޒިޔާރަތްކޮށްފައިވާ 10 މާކެޓުގެ ތެރެއިން ޗައިނާއާއި ސުވިޒަލޭންޑް ފިޔަވައި އެހެން ހުރިހާ މާކެޓުތަކެއް ވަނީ ބޮޑެތި ކުރި އެރުންތަކެއް ހޯދާފައެވެ.\nމި ތަފާސް ހިސާބުތަކަށް ބަލާއިރު ފަތުރުވެރިކަމުން ރާއްޖެއަށް ލިބޭ އާމްދަނީ ކުރިއަށް އޮތްތާގައި ދަށްވާނެ ކަމަކަށް ނުބެލެވެއެވެ. ޗައިނާ މާކެޓު ހީނަރުވި ނަމަވެސް އެހެން ގައުމުތަކުން އަންނަ ފަތުރުވެރިންގެ އަދަދު އިތުރުވެ، ފަތުރުވެރިން ރާއްޖޭގައި ހޭދަކުރާ މުއްދަތު އިތުރުވާނަމަ، އެ ބައި ފޫބެދި ރާއްޖޭގެ އިގްތިސާދަށް މާ ބޮޑު އަސަރެއް ނުކުރުމަކީ އެކަށީގެންވާ ކަމެކެވެ. ނަމަވެސް ޗައިނާގެ ފަތުރުވެރިންގެ އަދަދު އަހަރުން އަހަރަށް ދަށްވަމުން އައުމަކީ އިގުތިސާދީ މިސްރަބާ މެދު ވިސްނަންޖެހޭނެކަމެއް ކަމަށް ފެނެއެވެ.\nޗައިނާ އިގްތިސާދު އައިއެމްއެފް


ފ. ކައުންސިލްގެ ރައީސް: ތަރައްގީ ލިބޭ ނަމަ ހާސްކަމެއް ނެތް – Nilandhe\nފ. އަތޮޅު ތަރައްގީވެ އޭގެ ފައިދާ މުޅި ގައުމަށް ކުރާނެ ފަދަ ބޮޑު މަޝްރޫއެއް އެ އަތޮޅުގައި ކުރިއަށް ގެންދާ ނަމަ އެކަމުގައި ކަންބޮޑުވުމެއް ނެތް ކަމަށާއި އެކަމަށް އެއްބާރުލުން ދެއްވާނެ ކަމަށް ފ. އަތޮޅު ކައުންސިލްގެ ރައީސް އަބްދުލް ހަމީދު މުހައްމަދު ވިދާޅުވެއްޖެ އެވެ.\nސައުދީގެ ޝާހީ އާއިލާއަށް ފ. އަތޮޅު ވިއްކާލަން އުޅޭ ކަމަށް ބުނެ ދެކެވޭ ވާހަކަތަކާ ގުޅިގެން، “އަވަސް” އިން ދެންނެވި ސުވާލެއްގެ ޖަވާބުގައި ކައުންސިލްގެ ރައީސް އަބްދުލް ހަމީދު ވިދާޅުވީ، މުޅި އަތޮޅު ބަޔަކަށް ވިއްކާލާ ވާހަކައަކީ މުޅިން ދޮގެއް ކަމަށާއި އެއީ ބަޔަކު މީހުން ފިތުނަ އުފައްދަން ސިޔާސީ ބޭނުމުގައި ދައްކާ ވާހަކަތަކެއް ކަމަށެވެ. މީގެ ކުރިން ސަރުކާރާ އެކު ބޭއްވި ބައްދަލުވުންތަކާ ގުޅޭ ގޮތުން އަބްދުލް ހަމީދު ވިދާޅުވީ، ހިމިތި އާއި އެ ރަށާ ގުޅިފައިވާ ތިން ނޯޓިކަލް މޭލުގެ މާވަރު ފަޅުގެ ތަރައްގީ ކުރުމަށް ސައުދީގެ މިހާރުގެ ރަސްގެފާނު ޝައުގުވެރިކަން ފާޅު ކުރިކަމުގެ މައުލޫމާތު ކުރީގެ ޓޫރިޒަމް މިނިސްޓްރީން ހިއްސާ ކުރި ކަމަށެވެ.\nއަބްދުލް ހަމީދު ވިދާޅުވީ އޭރު ވެސް މުޅި އަތޮޅުން މީހުން ބާލާ ވާހަކަ ނުދައްކާ ކަމަށް ވިދާޅުވެފައިވާ ކަމަށާއި އަދި ސަރުކާރުގެ ސިޔާސަތަކީ ފ. އަތޮޅުގެ ކުދިކުދި ރަށްރަށުގެ މީހުން، ބޮޑެތި ސަރަހައްދުތަކަށް ބަދަލުވާން ބޭނުން ނަމަ އެ ފުރުސަތު ދިނުން ކަމަށް ސަރުކާރުން ބުނެފައިވާ ކަމަށެވެ.\nއޭނާ ވިދާޅުވި ގޮތުގައި، އަތޮޅުގައި މިހާރުވެސް އޮތީ އެންމެ ރިސޯޓެކެވެ. އެ އަތޮޅަށް ތަރައްގީ ގެނެސް އާބާދީ ބޮޑުކޮށް އިގްތިސާދީ ކުރިއެރުން އަތޮޅުގެ ކޮންމެ ރައްޔިތަކު ވެސް ބޭނުންވާ ކަމަށް ހަމީދު ވިދާޅުވި އެވެ.\nއޭނާ ވިދާޅުވި ގޮތުގައި އޭނާ ކަންބޮޑުވާ ކަމަކީ ފ. އަތޮޅާ ގުޅޭ ގޮތުން އެކި ފަރާތްތަކުން ދޮގު މައުލޫމާތުތައް އާންމު ކުރަމުން ދިޔުމެވެ. އަދި ތަރައްގީގެ މަޝްރޫއަކަށް ހުރަސް އެޅުމަށް ވެސް ފިތުނަ އުފެދޭ ގޮތަށް ދޮގު މައުލޫމާތު އާންމު ކުރުން ގަބޫލު ނުކުރައްވާ ކަމަށް އޭނާ ވިދާޅުވި އެވެ. އަދި ބޭރުގެ އިންވެސްޓަރުން އައިސް، ފ އަތޮޅު ތަރައްގީ ކުރުމަކީ އޭނާ އާއި އެ އަތޮޅުގެ އެހެން ރައްޔިތުންގެ އުންމީދަކަށް ވާނެ ކަމަށް ވެސް ވިދާޅުވި އެވެ.\n“ދޮގު މައުލޫމާތު ފަތުރާތީ އަޅުގަނޑު މި ހުރީ ކަންބޮޑުވެފައި. މަޝްރޫއެއް އަންނާތީ ކަންބޮޑެއް ނުވޭ،” އަބްދުލް ހަމީދު ވިދާޅުވި އެވެ. އޭނާ ވިދާޅުވި އެ މަޝްރޫއާ ގުޅޭ ގޮތުން 2015 ވަނަ އަހަރުގެ ތެރޭގައި ކައުންސިލްގައި މަޝްވަރާ ކުރި ގޮތަށް އިތުރު މަޝްވަރާއެއް ނުކުރެ އެވެ. އޭރު ވެސް ކައުންސިލްގައި ތިއްބަވާ އެމްޑީޕީގެ މެންބަރުންގެ ހިޔާލު ތަފާތުވުންތަކެއް ހުރިކަން ފާހަގަ ކުރެއްވި އެވެ.\nއެ އަތޮޅު ކައުންސިލްގެ އެހެން މެންބަރެއް ކަމަށްވާ، އަބްދުލް ޖަލީލު ވެސް ވިދާޅުވީ މުޅި އަތޮޅުން މީހުން ހުސްކޮށް އަތޮޅު ވިއްކާ ވާހަކަ އަކީ ތެދެއް ކަމަށް ގަބޫލު ކުރަން ދައްޗެވެ. ސަބަބެއް ކަމަށް އޭނާ ވިދާޅުވީ ނިލަންދޫގައި 12 ހެކްޓަރުގެ ބިން ހިއްކުމުގެ މަޝްރޫއެއް ކުރިއަށް ގެންދިޔުމާއި އެ އަތޮޅުގެ ބައެއް ރަށްރަށުގައި ނަރުދަމާގެ މަޝްރޫއުތައް ކުރިއަށް ގެންދިޔުމެވެ. އަދި އެ އަތޮޅުގެ އެއާޕޯޓް މަޝްރޫއުގެ.ފެށުމުގެ ތައްޔާރީތައް ވެސް ވާކަން އޭނާ ފާހަގަ ކުރެއްވި އެވެ. އެފަދަ ބޮޑު މަޝްރޫއުތަކެއް ފެށިފައި އޮއްވާ މުޅި އަތޮޅު ހުސްކުރާނެ ކަމަށް އޭނާ ގަބޫލު ނުކުރައްވަ އެވެ.\n“ތި ފެތުރުގެން އުޅޭ ވާހަކައިގެ ސީދާ މައުލޫމާތެއް އަޅުގަނޑުމެންނަކަށް ނުލިބޭ. އެކަމަކު ދަންނަވާލައިގެން މިއުޅެނީ. އެކަމަކު އަޅުގަނޑަށް ހަމަ ވަރަށް ޔަގީން މުޅި އަތޮޅު ވިއްކާލާ ވާހަކަ އަކީ ދޮގެއްކަން. އެއީ ނިލަންދޫގެ ބިންހިއްކާ އެހެން ވެސް ތަރައްގީގެ ކަންކަން މި އަތޮޅުގައި ދައުލަތުގެ ބޮޑު ހޭދައެއްކޮށްގެން ހިންގާ. އެފަދަ ހޭދަތަކެއް ހިއެއް ނުވޭ ކޮށްފާނެހެނެއް މި އަތޮޅުން މީހުން ހުސްކުރަންޔާ،” ޖަލީލު ވިދާޅުވި އެވެ.\nމީގެ ކުރިން ރައީސް ފ. އަތޮޅަށް ކުރެއްވި ޒިޔާރަތެއްގައި ވިދާޅުވީ، ސައުދީގެ މިހާރުގެ ޝާހީ އާއިލާއިން ފ. އަތޮޅުގައި ސިނާއީ ސަހަރެއް ތަރައްގީ ކުރަން ޝައުގުވެރިވާ ކަމަށެވެ. އެހެން ނަމަވެސް ރާއްޖޭގެ ސިޔާސީ ހަލަބޮލިކަމާ ހުރެ އެ މަޝްރޫއުގެ ކަންކަން ލަސްވެގެން ދާ ކަމުގެ އިޝާރާތެއް ރައީސް ކުރެއްވި އެވެ. އެވާހަކަތައް އަލުން ދެކެވިގެން އުޅެނީ، ސައުދީގެ ރަސްގެފާނު ރަސްމީ ދަތުރުފުޅެއްގައި ރާއްޖެ ވަޑައިގަންނަވާ ގޮތަށް ހަމަޖެހިފައި ވާތީ އެވެ.


ގުއަންޓާނަމޯބޭޖަލުން މުސްލިމުން މިނިވަންކުރުން – މުހިންމުކަމެއްނޫންބާ؟ – ކަހަނަލަ\nއިދިކޮޅު ފަރާތްތަކާއި މީޑިއާތަކުން ވާހަކަ ދައްކަނީ ގުއަންޓާނަމޯބޭއިން ޓެރަރިސްޓުން ރާއްޖެގެންނަވާހަކައެވެ. ކުށެއްނެތްބައެއްގެ ބޮލުގައިޓެރަރިޒަމްގެއިލްޒާމު އެޅުވުމަކީ ފުރަތަމަވެސް ގޯހެކެވެ. ގުއަންޓާނަމޯބޭގައި މުސްލިމުންނަށް ކުރަމުންދިޔަ އަނިޔާތަކާއި ކުށެއްނެތްމީހުން ބަންދުކުރެވިފައިވާ ކުރެވުމަށް ފާޑުކިޔަމުންއާ ފަރާތްތަކުން މިހާރު އެމީހުން ލޭބަލް މިކުރަންފެށީ ޓެރަރިސްޓުންގެ ގޮތުގައެވެ. އިހްލާސްތެރިކަމެއް ނެތްކަން މިކަމުންވެސް މިއޮތީ ފެންނާށެވެ.\nއިޒްރޭލާއެކު ރަސްމީވާހަކަތަކެއް ދެއްކުމުން އިދިކޮޅުފަރާތްތަކުން މިސަރުކާރުން މުސްލިމުންގެ އިހްސާސްތަކަށް ގޮންޖަހާ ވާހަކަ ދެއްކިފަރާތްތަކުން މިފަހަރުމިވާހަކަދައްކަނީ މުސްލިމުންނަށް ހެޔޮއެދިގެންބާއެވެ.\nމިޖަލުން މީހުންގެނައުމުގެ ބަދަލުގައި އެހެންގައުމުތަކުގެ މުސްލިމުންނަށް ނުވަތަ ރާއްޖޭގައިތިބި ނިކަމެތިންނަށް އެހީވުންމާރަގަޅުކަމަށްވެސް ބައެއްފަރާތްތަކުން އަޑުގަދަކުރަމުން ދެއެވެ. މިހެންމިބުނަނީ ސަރުކާރުންމިކަންކުރާތީ ދެކޮޅުހެދުމުގެ ގޮތުން އެއްޗެހިތަކެއް ކިޔުމުގެގޮތުން ކަމުގައި ފެނެއެވެ. ދެމީހަކު މިގައުމަށް ގެނައުމުގެ ސަބަބުން ދިވެހިރައްޔިތުންނަށް ސަރުކާރުން ކޮށްދޭންޖެހޭ ކަންތައްތަކަށް ބުރޫ އަރާނެހެނެއް ހިއެއްނުވެއެވެ. ފަލަސްތީނު ނުވަތަ އަފްއާނިސްތާނުގައި އުޅޭ ފަގީރުންނަށް އެހީވުންމާރަގަޅު ކަމަކަށް ބުނާ މީހުންނަށް ބުނެލަންއޮތީ ކުށެއްނެތި އަނިޔާވެރިޖަލެއްގައިބަންދުކޮށްފައިތިބި ބަޔަކު މިނިވަންކުރުމަށް އެހީތެރިވުމަކީ ވަކިންކުޑަކަމެއްނޫނެވެ. ފަހަރެއްގައި މިނިވަންކަންއެއީ މާމުހިންމުކަމެއްގޮތުގައި ގަބޫލްނުކުރާބަޔަކަށް މިކަން އެހާ މުހިންމުނުވެދާނެއެވެ.\nނުބެހޭކަމެއްގެ ތެރެއަށް ބޯކޮއްޕާލާވާހަކަވެސް ބައެއްމީހުންދައްކައެވެ. ކުށެއްނެތްމުސްލިމުންގެބަޔަކަށް މިނިވަންކަން ލިބެންއޮތް ކަމެއްގެ ތެރެއަށް ދިވިހިންބޯނުކޮއްޕާދޫކޮށްލުމަކީ އަހަރެމެންގެ ޒިންމާއަކުން ރެކުންކަހަލަ ކަމެކެވެ. އަހަރެމެން ގައުމެއްގޮތުގައި އޮންނަންވީކީ އަހަރެމެންގެސަގާފަތާއި އުސޫލްތައް އެއްފަރާތްކޮށް ހަމައެކަނި ފަތުރުވެރިކަމުގެ ފައިދާހޯދާކަށް ނޫނެވެ.\nއެއްވެސް ކުށެއްނެތި ޖަލެއްގައިބަންދުކޮށްފައިތިބި މުސްލިމުންނަށް މިނިވަންކަން ލިބެންއޮތް އިރެއްގައި ސައްތައިންސައްތަ މުސްލިމް ގައުމެއްކަމުގައި ދައުވާކުރާ ގައުމަކުން އެހީ ނުވުމަކީ ގަބޫލްކުރެވޭނޭ ކަމެއްނޫނެވެ. ކޮންމެކަމެއްވެސް ސިޔާސީކޮށްލައިގެން ވަކިޕާޓީއަކަށްނިސްބަތްވާ ސަރުކާރަކުން ކުރާކަމަކަށްވާތީ އެކަމާ ދެކޮޅުހެދުމަކީ ޒިންމާދާރުކުޑަ އަމަލެކެވެ. ރާއްޖެޒިޔާރަތްކުރާ ފަތުރުވެރިންގެ ބަޔަކު ހިތަށް އަރާފާނޭއެއްޗެކޭކިޔާ މިކަމަށް ހުރަސްއެޅުމަކީ އަހަރެމެންގެ ދީނުގެ ރިވެތިއާދަތަކާވެސް ފުށުއަރާނޭ ކަމެކެވެ.\n← ކަރަންޓުއަގު – ހައްލަކީ ކޮބާ؟ ސިޓީ ހޮޓާ ތަރައްގީކުރަން ސަރަހައްދެއް ކަނޑަ އަޅާއިރު އިތުރަށް ވިސްނާލުން މުހިއްމު →


ޖަގްލިންގެ ރެކޯޑެއް ޤާއިމްކުރުން މާދަމާ ސަލްޓަން ޕާކުގައި ޖަގްލިންގެ ރެކޯޑެއް ޤާއިމްކުރުން މާދަމާ ސަލްޓަން ޕާކުގައި\nޖަގްލިންގެ ރެކޯޑެއް ޤާއިމްކުރުން މާދަމާ ސަލްޓަން ޕާކުގައި\nއައްޑޫ ސިޓީގައި ބޭއްވި ޖަގަލިންގެ ފުރަތަމަ ހަރަކާތުގެ ތެރެއިން\nރާއްޖޭގެ ޓޫރިޒަމް އިޝްތިހާރުކުރުމަށް ކުރިއަށްގެންދާ ހަރަކާތްތަކުގެ ތެރެއިން ޖަގްލިންގެ ވޯލްޑް ރެކޯޑެއް ޤާއިމްކުރުމުގެ ހަރަކާތް މާދަމާ ސަލްޓަން ޕާކުގައި ބޭއްވުމަށް އެމްއެމްޕީއާރްސީން ތައްޔާރުވެއްޖެއެވެ.\nޖަގްލިންގެ ރެކޯޑް ހެދުމުގެ މަސައްކަތްކުރާނީ މިދިޔަ ހުކުރުދުވަހު އައްޑޫ ސިޓީގައި ވެސް ޖަގްލިންގެ ރެކޯޑް ޤާއިމްކުރި ދުނިޔޭގައި ޖަގަލްކުރަމުން މެރަތަން ނިންމުމުގެ ރެކޯޑް އޮތް "މިކަލް ކެޕްރަލް"އެވެ.\nއައްޑޫ ސިޓީގައި ކުރިޔަށްގެންދިޔަ ދުވުމުގެ ހަރަކާތުގައި އޭނާ ވަނީ ހަތަރު ބޯޅައިން ޖަގަލްކުރަމުން 10 ކިލޯމީޓަރުގެ މެރެތަންއެއް ނިންމުމުގެ ރެކޯޑް ޤާއިމްކޮށްފައެވެ. މާދާމާ ސަލްޓަން ޕާކުގައި ކުރިޔަށްގެންދާ ހަރަކާތުގައި އޭނާ މަސައްކަތްކުރާނީ3ބޯޅައިން ޖަގަލްކުރަމުން އެންމެ ގިނަ ސިޑިއަށް އެރުމުގެ ރެކޯޑް ޤާއިމްކުރާށެވެ.\nއެމްއެމްޕީއާރުސީން ބުނީ މިފަދަ ހަރަކާތެއް ބޭއްވުމުގެ އެންމެ ބޮޑު މަޤްޞަދަކީ މައިސް ޓޫރިޒަމް ރާއްޖޭގައި އިޝްތިޙާރުކުރުން ކަމަށެވެ. މައިސް ޓޫރިޒަމްއަކީ ތަފާތު އެކި ހަރަކާތްތަކާއި ބައްދަލުވުންތަކާއި ކޮންވެންޝަންތައް ބޭއްވުމުގެ ތެރެއިން ޤައުމުތައް އިޝްތިހާރުކުރުމެވެ.\nއެމްއެމްޕީއާރުސީން ބުނީ މައިސް ޓޫރިޒަމްގެ ތެރެއިން ކޮންމެ އަހަރަކު އެތައް ސަތޭކަ މިލިއަން ޑޮލަރެއްގެ އާމްދަނީއެއް އެކި ޤައުމުތަކުން ހޯދަމުންދާކަމަށާއި، އަމާޒަކީ ރާއްޖެއަށް ވެސް މި ދާއިރާއިން އާމްދަނީ ހޯދުންކަމަށެވެ.\nރާއްޖޭގައި މިހާތަނަށް ފަތުރުވެރިކަން އިޝްތިހާރުކުރަމުންދިޔަ ގޮތް ބަދަލުކޮށް، ތަފާތު އެކި ވައްތަރުގެ ޓުއަރިޒަމް މެދުވެރިކޮށް ރާއްޖެ އިޝްތިހާރުކުރުމަށް އެމްއެމްޕީއާރުސީން ދަނީ މަސައްކަތްކުރަމުންނެވެ. އެގޮތުން މައިސް ޓުއަރިޒަމް، ސްޕޯޓްސް ޓުއަރިޒަމް އަދި ކަލްޗަރަލް ޓުއަރިޒަމް އިޝްތިހާރުކުރުމަށް އެމްއެމްޕީއާރުސީން ދަނީ ގިނަ މަސައްކަތްތަކެއް ދަނީ ކުރަމުންނެވެ.


Anhenun uramathee cancer in salaamaih vumah kurevidhaane baeh kanakan\nއަންހެނުން އުރަމަތީ ކެންސަރުން ސަލާމަތްވުމަށް ކުރެވިދާނެ ބައެއް ކަންކަން\nޝާއިޢުކުރީ: ޙަންނާން މެއި 17, 2021, 16:23\nއުރަމަތީ ކެންސަރަކީ ވެސް ވަރަށް އާންމު އެއްޗެކެވެ. އަދި އޭގެ ނުރައްކާ ވެސް ބޮޑުވެދާނެ މައްސަލައެކެވެ. އުމުރުން ދުވަސްވާ ވަރަކަށް އުރަމަތީ ކެންސަރުގެ ނުރައްކާ ބޮޑުވެ އެވެ. ނަމަވެސް ދިރިއުޅުމަށް އަންނަ ބަދަލުތަކެއްގެ ސަބަބުން އެންމެ ޒުވާން އުމުރުގައި ވެސް އުރަމަތީ ކެންސަރުގެ ނުރައްކަލަށް ހުށަހެޅިދާނެ އެވެ.\nއުރަމަތީ ކެންސަރަކީ އުރަމަތީގައި ހުންނަ ޗެލްސަތަކަކުން އުފެދޭ ބައްޔެކެވެ. ހަމުގެ ކެންސަރަށް ފަހު އުރަމަތީ ކެންސަރަކީ ދުނިޔޭގައި އެންމެ އާންމު ބައްޔެވެ.\nތިރީގައި މި ހިމަނާލަނީ އުރަމަތީގެ ކެންސަރުން ރައްކާތެރިވެ ތިބުމަށް ހަމަ ކޮންމެ އަންހެނަކަށް ވެސް ކުރެވިދާނެ ބައެއް ކަންކަމެވެ.\nފަލަވެ ބަރުދަން އިތުރު ވުމަކީ ސިއްހަތަށް ނިކަން ނުރައްކާ ބޮޑު ކަމެކެވެ. ސިއްހީ ގިނަ މައްސަލަތަކެއް މެދުވެރިކުރުވާ ކަމެކެވެ. އެގޮތުން މިއީ އުރަމަތީގެ ކެންސަރަށް ވެސް ދޮރު ހުޅުވައިދޭ ސިއްހީ ބޮޑު މައްސަލަ އެކެވެ.\nބައެއް ސިއްޚީ މާހިރުން ވިދާޅުވާ ގޮތުގައި އުރަމަތީ ކެންސަރަކީ އާއިލާއިން ވާރުތަވާވެސް ކަމެކެވެ. އެގޮތުން އާއިލާ މީހަކު އުރަމަތީ ކެންސަރު ޖެހިފައިވާނަމަ އެކަން ރަނގަޅަށް ބަލަން ޖެހެއެވެ. ސަބަބަކީ ބައެއް ޒާތުގެ އުރަތަމީ ކެންސަރަކީ ޖެނެޓިކް މައްސަލައަކަށްވާތީ އެވެ.\nއުރަމައްޗަށް ކެންސަރު ނުޖެހެނީސް އެމެރިކާގެ މަޝްހޫރު ބަތަލާ އެންޖެލީނާ ޖޯލީގެ ދެ އުރަމަތި ވެސް ކަފައި ނަގާލީ އޭނާ އަށް ކެންސަރު ޖެހުމުގެ ފުރުސަތު ބޮޑުވެގެންނެވެ. ޖޯލީގެ މަންމަ މަރުވީ ބްރެސްޓް ކެންސަރު ޖެހިގެންނެވެ.\nއަމިއްލަ އަށް އުރަމަތި ބަލައި ދިރާސާކުރުމަށް ވުރެ ވަކި ރަނގަޅު ކަމެއް ނޯންނާނެ އެވެ. އެފަދަ ސިއްހީ ބަދަލުތަކެއް އަންނަތޯ ބަލަން އަބަދުވެސް ޗެކްކުރަން ޖެހޭނެ އެވެ.\nކަސްރަތު ކުރުމަކީ ކެންސަރުން ސަލާމަތްވުމަށް އޮތް މަގެކެވެ. މިއީ ދިރާސާތަކުން ސާބިތުވެފައިވާ ކަމެކެވެ. ކޮންމެ ދުވަހަކު ވެސް 30 މިނެޓްގެ ކަސްރަތު ލިބިގަތުމަށް މަސައްކަތްކުރާށެވެ. އަދި ތަޖުރިބާކާރެއްގެ ލަފާ ހޯދާލާށެވެ.\nސިއްހީ އެއްވެސް ކަމެއްގައި ފަރުވާކުޑަކޮށް ތަޖުރިބާކާރެއްގެ ލަފާ ހޯދުން ލަސްކުރުމަކީ ފުރާނަ އަށް ނުރައްކާވެދާނެ ކަމެއްކަން އަބަދުވެސް ހަނދާނުގައި ބަހައްޓަން ޖެހޭނެ އެވެ. އުރަމަތީގެ ކެންސަރަކީ އަންހެނަކަށް ވީމަ ޖެހުމުގެ ފުރުސަތު އޮންނަ ބައްޔެކެވެ. އަދި އުމުރުން ދުވަސްވާ ނަމަ އޭގެ ބިރު ބޮޑުވެ އެވެ.


SunOnline: China in 220 million dollaruge manavreh Lanka ah dheefi\nޗައިނާއިން 220 މިލިއަން ޑޮލަރުގެ މަނަވަރެއް ލަންކާއަށް ހަދިޔާކޮށްފި\nމުހައްމަދު އައުޒަމް 10 Jul 2019, 13:44\nޗައިނާއިން ހަދިޔާކުރި މަނަވަރު---\nލަންކާގެ ކަނޑުގެ ސަރަަހައްދުގެ ސަލާމަތީ ކަންކަން ބެލެހެއްޓުމަށް އެހީތެރިވުމުގެ ގޮތުން ޗައިނާއިން 220 މިލިއަން ޑޮލަރުގެ މަނަވަރެއް ސްރީލަންކާއަށް ހަދިޔާކޮށްފި އެވެ.\nއެ މަނަވަރު ލަންކާއަށް ރަސްމީކޮށް ހަދިޔާކޮށްފައިވަނީ މިދިޔަ ހޯމް ދުވަހު އެވެ.\nޕީ- 625ގެ ނަމުން ނަންދީފައިވާ އެ މަނަވަރު ބަނދެފައިވަނީ 1994 ވަނަ އަހަރުއެވެ. އެ މަނަވަރުގެ ދިގުމިނުގައި 112 މީޓަރު އަދި ފުޅާ މިނުގައި 12.4 މީޓަރު ހުރެއެވެ. އަދި އެ މަނަވަރުގައި 2300 ޓަނުގެ ކެޕޭސިޓީ ހުރެ އެވެ.\nއެ މަނަވަރުގައި އޮޓޮމެޓިކް ފަޔަރިން ސިސްޓަމެއްވެސް ހުރެ އެވެ.\nއެ މަނަވަރު ލަންކާގެ އެންމެ ފުން ކަނޑުތައް ބެލެހެއްޓުމަށާއި އަދި ގެއްލޭ މީހުންނާށް އުޅަނދުތައް ހޯދުމުގައި ބޭނުންކުރާނެކަމަށް ލަންކާގެ ނޫސްތަކުން ބުންޏެވެ.\nއެ އުޅަނދު އޮޕަރޭޓްކުރުމުގެ ގޮތުން ސްރީލަންކާގެ 92 ފަޅުވެރިންނާއި 18 އޮފިސަރުން ތަމްރީންކުރުމަށް މިދޔަ މާޗްމަހު ވަނީ ޗައިނާއަށްވެސް ފޮނުވައިފައެވެ.\nޗައިނާއިން ލަންކާއަށް މަނަވަރެއް ހަދިޔާކުރި ދަނޑިވަޅު ލަންކާގެ ރައީސް މައިތިރިޕަލަ ސިރިސޭނާ ވަނީ ޗައިނާގެ ދުޝްމަން އެމެރިކާގެ ސިފައިން ލަންކާގައި ގާއިމްވެ ތިބުމަށް ހުއްދަދޭ އެއްބަސްުވުމަކާ ދެކޮޅު ހައްދަވައިފި އެވެ.


އިތުރު2އެއަރލައިނަކުން މިމަހު ރާއްޖެއަށް އަލުން ދަތުރުތައް ފަށަނީ އިތުރު2އެއަރލައިނަކުން މިމަހު ރާއްޖެއަށް އަލުން ދަތުރުތައް ފަށަނީ\nއިތުރު2އެއަރލައިނަކުން މިމަހު ރާއްޖެއަށް އަލުން ދަތުރުތައް ފަށަނީ\nމިމަހު ރާއްޖެއަށް އަލުން ދަތުރުތައް ފެށުމަށް އިތުރު ދެ އެއަރލައިނަކުން ޝެޑިއުލްކޮށްފައިވާކަމަށް އެމްއޭސީއެލުން ހާމަކޮށްފިއެވެ.\nއެމްއޭސީއެލުން ބުނީ މިހާތަނަށް މިމަސްތެރޭ އަލުން ދަތުރުތައް ފެށުމަށް ޝެޑިއުލްކޮށްފައިވަނީ ހޮންގކޮންގ އެއަރލައިންސް އަދި އިންޑިގޯ އެއަރލައިންސްއިން ކަމަށެވެ. ކޯވިޑް-19އާ ގުޅިގެން ރާއްޖޭގައި އިޢުލާންކޮށްފައިވާ އާއްމު ޞިއްޙަތުގެ ކުއްލި ނުރައްކަލުގެ ޙާލަތުގެ ދަށުން ފުރަބަންދުގެ ފިޔަވަޅުތަކާއެކު ފަތުރުވެރިންނަށް ރާއްޖޭގެ ބޯޑަރުތައް ސަރުކާރުން ބަންދުކޮށްފައި ވަނީ މިދިޔަ މާޗުމަހުގެ 27 ވަނަ ދުވަހުއެވެ. އަދި އެއަށްފަހު ބޯޑަރު އަލުން ހުޅުވާފައިވަނީ މިދިޔަ މަހުގެ 15 ވަނަ ދުވަހުއެވެ. އެއަރއެކު މިދިޔަމަސްތެރޭ ރާއްޖެއަށް ޝެޑިއުލް ދަތުރުތައް ވަނީ4އެއަރލައިނަކުން ފަށާފައެެވެ. އެ4އެއަރލައިނަކީ، ޤަތަރު އެއަރވޭސް، ސްރީލަންކަން، އެމިރޭޓްސް އަދި އިއްތިހާދު އެއަރވޭސްއެވެ.\nއެމްއޭސީއެލުން ބުނީ މިއަހަރުގެ ފަހުކޮޅު ރާއްޖެއަށް ދަތުރުތައް ފެށުމަށް ގިނަ އެއަރލައިންތަކަކުން ޝެޑިއުލްކުރަމުންދާ ކަމަށެވެ.\nއަހަރުގެ ފަހު ކޮޅަކީ ރާއްޖޭގެ ފަތުރުވެރިކަމުގެވެސް ހައި ސީސަންއެވެ. ރާއްޖެއަށް މިހާރުވެސް ދަތުރުތައް ފަށާފައިވާ އެއަރލައިންތަކުންވެސް ދަނީ ރާއްޖެއަށް ބާއްވާ ދަތުރުތަކުގެ އަދަދުތައް އިތުރުކުރުމަށް ތައްޔާރުވަމުންނެވެ. އެގޮތުން އެމިރޭޓްސްއިން ވަނީ މިމަހުގެ4ވަނަ ދުވަހުން ފެށިގެން ރާއްޖެއަށް ކުރާ ދަތުރުތަކުގެ އަދަދު6އަށް އިތުރުކުރުމަށް ނިންމާފައެވެ.\nއެމިރޭޓްސްއިން މިހާރުދަނީ ރާއްޖެއަށް ހަފްތާއަކު5ދަތުރު ބާއްވަމުންނެވެ. އަދި ސްރީލަންކަން އެއަރލައިންސްއިންވެސް ވަނީ މިމަހުގެން ފެށިގެން ރާއްޖެއަށް ހަފްތާއަކު7ދަތުރުކުރުމަށް ނިންމާފައެވެ. އެއަރލައިނުން އައީ ރާއްޖެއަށް ހަފްތާއަކު3ދަތުރު ބާއްވަމުންނެވެ.\nކޯވިޑް-19ގެ ސަބަބުން ދުނިޔޭގެ ވައިގެ ސިނާއަތަށް ބޮޑު އަސަރެއްކޮށްފައިވާއިރު، މިކަމުގެ ސަބަބުން އެއަރލައިންތަަކަށް ބޮޑެތި ގެއްލުންތަކެއްވެފައިވާތީ ދެވޭ އެހީތެރިކަމެއްގެ ގޮތުން ބޯޑަރު ހުޅުވުމަށްފަހު ވީއައިއޭއަށް ޖައްސާ ބައިނަލްއަޤްވާމީ ފްލައިޓްތަކަށް ދެވޭ އެކި ހިދުމަތްތަކުން ނަގާ ފީތަކަށް ވަކި މުއްދަތަކަށް އެކީގައި ކަނޑާލައި، ބޮޑެތި ޑިސްކައުންޓް ދޭން އެމްއޭސީއެލުން ވަނީ ނިންމާފައެެވެ.\nފަތުރުވެރިންނަށް ޙިދުމަތް ދިނުމުގެ ހުއްދަ 47 ސަފާރީއަކަށް ދީފި\nއައްޑޫ ސިޓީން އަނެއްކާވެސް މީހަކު ކޯވިޑް-19އަށް ޕޮޒިޓިވްވެއްޖެ\nއޮންލައިން ނޫސްވެރިކަން ފުޅާވާއިރު ޒިންމާ\nކޯވިޑް-19 ޕޮޒިޓިވްވެފައި ވަނިކޮށް ފިލި ބިދޭސީން ހޯދުމުގެ މަސައްކަތް ހުއްޓާލައިފި


Adeeb Geyga Bahahtaafa Huri Mi Sarukaaruge Verin Birun: Umar - Vaguthu\nކޮވިޑްގެ ފައްސި ކުއްލިއަކަށް ބޮޑުތަނުން މައްޗަށް! - 17 ގަޑިއިރު ކުރިން\nއަދީބު ގޭގައި ބަހައްޓާފައި ހުރީ ސަރުކާރުގެ ވެރިން ބިރުން: އުމަރު\n1 އަހަރު ކުރިން ( މާޗް 1, 2020 )\n| އިސްމާއިލް ޝާކިރު\nއުމަރު ނަސީރު "ސަންގް ޓީވީ" ގެ ޕްރޮގްރާމެއްގައި\nކުރީގެ ނައިބު ރައީސް އަހުމަދު އަދީބު ރިމާންޑް ޖަލެއްގައި ބަހައްޓަން ސުޕްރީމް ކޯޓުން ހުކުމްކޮށްފައި އޮއްވައި ގޭބަންދަށް ބަދަލު ކުރީ މި ސަރުކާރުގެ ވެރިން އޭނާ ދެކެ ބިރުގަންނާތީ ކަމަށް ކުރީގެ ހޯމް މިނިސްޓަރު އުމަރު ނަސީރު އިއްޔެ ވިދާޅުވެއްޖެއެވެ.\nއެމްއެމްޕީއާރުސީގެ ބޮޑު ހިޔާނާތާ ގުޅިގެން ތަފާތު ތިން މައްސަލައެއްގައި އަދީބުގެ މައްޗަށް 33 އަހަރުގެ ޖަލު ހުކުމެއް ކުރިން އިއްވިޔަސް، އެ ހުކުމްތައް ފަހުން ވަނީ ބާތިލްކޮށްފައެވެ. އެކަމަކު އޭނާއާ ދެކޮޅަށް ސުޕްރީމް ކޯޓުގައި އިސްތިއުނާފްކުރި މައްސަލައެއްގައި އޭނާގެ ޕާސްޕޯޓް ހިފަހައްޓަން އަމުރު ކޮށްފައި ވަނިކޮށް ފިއްލަވައިގެން ރާއްޖެއިން ބޭރަށް ވަޑައިގަންނަވަން އުޅުއްވި މައްސަލާގައި ތިން މަހާއި 18 ދުވަހުގެ ޖަލު ހުކުމެއް އިއްވިއެވެ.\nއެ ހުކުމް ތަންފީޒުކޮށް މިހާރު ވަނީ ނިމިފައެވެ. އަދި އޭނާ މިވަގުތު ހުންނެވީ ގޭ ބަންދުގައި ކަމަށްވެއެވެ.\n"ވަގުތަށް" ދެއްވި އިންޓަވިއުއެއްގައި އުމަރު ވިދާޅުވީ އެމްއެމްޕީއާރުސީގެ ހިޔާނާތުގެ ފައިސާ، ސަރުކާރުގެ އިސް މަގާމްތަކުގައި މިއަދު ތިއްބެވި އެތައް ބައެއްގެ "ގޮހޮރުގައި" ވެއްޖެ ކަމަށެވެ. ކޮރަޕްޝަނާ ދެކޮޅަށް ސަރުކާރުގެ ވެރިން އޭރުގައި ވާހަކަ ދެއްކެވި އިރު، އެ ބޭފުޅުން ވެސް ތިއްބެވީ އެ "މަޅީގައި" ޖެހިފައި ކަމަށް ވެސް އުމަރު ވިދާޅުވިއެވެ.\n"އަދީބު މާދަމާ ނުކުމެފައި މިސާލަކަށް ބުނީ، ރައީސް އިބްރާހިމް މުހައްމަދު ސޯލިހަށް ވެސް އެމްއެމްޕީއާރުސީޣެ ފައިސާ ދިނީމޭ. ބުނެފިއްޔާ ދެން ކިހިނެއްތޯ ހަދާނީ؟ އެހެންވީމަ މިކަހަލަ ކަންތައްތަކާ ގުޅިގެން ބިރުން އަދީބު ޖަލަށް ނުގެންގޮސް ގޭގައި ބަހައްޓާފައި އެހުރީ،" އުމަރު ވިދާޅުވިއެވެ.\nއުމަރު ވިދާޅުވީ އެމްއެމްޕީއާރުސީގެ ފައިސާއިން "ބައި އެޅީ" އޭރު ސަރުކާރުގައި ތިއްބެވި ބޭފުޅުންނަށް އެކަނި ނޫން ކަމަށެވެ.\nއޭގެ ތެރެއިން ބޮޑު ބައެއް އިދިކޮޅުގައި ތިބި މީހުންގެ އަތަށް ވެސް އެރި ކަމަށާއި ޚާއްސަކޮށް އެމްޑީޕީ އަށް ނިސްބަތްވާ އޭރުގެ ޕާލިމެންޓުގެ އެތައް ބަޔަކަށް ވެސް އޭގެ ތެރެއިން ބޮޑުބައެއް އެރި ކަމަށް އުމަރު ވަނީ ތުހުމަތު ކުރައްވައިފައެވެ.\n"އެހެންވީމަ އެ ހާލަތު އެހެން އޮތީމަ މިސަރުކާރަކަށް ކުރީ ސަރުކާރުގެ ކޮރަޕްޝަން މައްސަލަތައް ނުބެލޭނެ،" އުމަރު ވިދާޅުވިއެވެ.\nއުމަރު ވިދާޅުވީ ކޮރަޕްޝަނަށް ދޭނީ ޒީރޯ ޓޮލަރެންސް ކަމަށް ބުނެ ރައްޔިތުންގެ ލޮލުގައި އަނދުން އެޅުވުމަށްފަހު ވެރިކަމާއި ހަވާލުވި ސަރުކާރުގެ އިސް މަގާމުތަކާއި މަޖިލިހުގައި ގިނައިން ތިއްބެވީ އެމްއެމްޕީއާރުސީގެ ކޮރަޕްޓް ފައިސާ ޖީބަށް ވަދެފައި ތިބި މީހުން ކަމަށެވެ. އަދި ވިދާޅުވީ ކޮރަޕްޓް މީހުން ދުރު ކުރުމަށްފަހު ފަސްބައި ސާފު މީހުން އެ ތަންތަނަށްލުމަކީ ރައީސް ސޯލިހަށް ކުރެއްވޭނެ ކަމެއް ވެސް ނޫން ކަމަށް އުމަރު ވިދާޅުވިއެވެ.\nރައީސް ޔާމީންގެ އިސްތިއުނާފް މައްސަލަ ސުޕްރީމް ކޯޓަށް ބަލައިގެންފި\nއެމްއެމްޕީއާރްސީ ހިޔާނާތް "ހަނދާން ނެތެމުންދާތީ" ކުރީގެ ޕީޖީ މުއިއްޒުގެ ކަންބޮޑުވުން!\nއުމަރުގެ ޑީއެންއޭގެ ފަހަތުގައި ހުރީ ރައީސް މައުމޫން: ހަލީމް\nމާޗް 1, 2020 10:19\nއަދީބު ގޭގަ އެބަ ހުރިތަ މިހާރު؟\nމާޗް 1, 2020 10:23\nއުމަރުގެ މިވާހަކައަށް %100 ތާއީދު! އެމްއެމްޕީއާރުސީގެ ބޮޑު ޚިޔާނާތުގެ ފައިސާ ޕޫބެއަރ ވަނީ ވަރަށްގިނަ ސިޔާސީ އިސްފަރާތްތައްވެސް ޝާމިލްވާގޮތަށް ބައި އަޅާފަ! ކުރީ ސަރުކާރުގެ ފަރާތްތަކަށާ މިހާރުގެ ސަރުކާރުގައި ތިބި ފަރާތްތަކަށްވެސް! އެކަން ބަލަން މިސަރުކާރަކަށް ނުކެރޭނެ!! އަދި ފޫބެއަރ ޖަލަށް ބަދަލުކުރާކަށްވެސް ނުކުރޭނެ! އުމުރަށް ތާޢީދުކުރެވޭ ވަރަށް ރަގަނޅު ސިފައެއް އޭނާގެ ކިބައިން މިހާތަނަށް ފެނިފައިވޭ! އެއީ މިރާއްޖޭގެ ސިޔާސީ އެއްވެސް މީހެއްގެ ކިބައިން ފެނިފައިނުވާ ސިފައެއް! 2008 ވަނަ އަހަރުގެ ރިޔާސީ އިންތިޚާބު މައުމޫނަށް ކާމިޔާބު ނުވާނެކަން އެނގުނު ހިސާބުންް އޭރު މައުމޫނާއެކު ތިބި ހުރިހާ ސިޔާސީ ލީޑަރުން ކޮޅު ބަދަލުކޮށް އެމްޑީޕީއާ ބައިއަތު ހިފިއިރު އުމަރު ހުރީ އޭނާ ގަބޫލުކުރާ ގައުމިއްޔަތުގެ ފިކުރު ދިފާއުކުރިމުގައި ސާބިތުކަމާއެކު! އޭރުވެސް އޭނާ ބުނަމުން ދިޔައީ އެމްޑީޕީއަކީ ފަނާކުރަނިވި ފިކުރުކަމަށާ ދީނާ ދުރު ފިކުރުކަމަށް އެފިކުރަކަށް ނުދާނެކަމަށް! އޭނާ ގެންގުޅޭ ފިކުރަކީ އަބަދުވެސް ޕީޕީއެމްގެ ފިކުރު! އެއީ އޭރުގެ ޑީއާރުޕީގެ ފިކުރުވެސްމެ! ކޮންމެއަކަސް މިއަދާ ހަމަޔަށް އެއްވެސް ބަދަލެއް ނުގެނަސް ސާބިތުކަމާއެކު ހުރި ހަމައެކަނި ފަރާތަކީ އުމަރު! އުމަރަކީ ވަރަށް ގޮތްދޫނުކުރާ އޭނާ ހިފަހައްޓާ ސިޔާސަތުގައި އަބަދުވެސް ދެމިހުންނަ ފަރާތެއް! އެއީ އޭނާ އެންއެސްއެސްގައި މަސައްކަތްކުރި އިރުވެސް އޭނާގެ ކިބައިން ފެނިގެންގޮސްފައިވާ ސިފައެއް!! އެހެންކަމުން އޭނާއަކީ އެގޮތުން ބަލާއިރު ވަރަށް ރަގަނޅު ރޯލް މޮޑެލްއެއް! ރައިސް ޔާމީނަކީވެސް ހަމަ އެފަދަ ފަރާތެއް! މައުމޫނު ގާސިމް އިމްރާނު މިއީ ކޮޅު ބަދަލުކޮށް އެއިރަކު ވައިޖެހޭ ކޮޅަކަށް އޮޑި ދީލާލުމުގައި ހައްދުން ނެއްޓިފައިވާ ބައެއް! ރައްޔިތުންގެ އިތުބާރު ގެއްލިފައިވާ ބައެއް! ރައިސް ޔާމީނަށް 2023 ގައި އިންތިޚާބުގައި ވާދަނުކުރެވޭނަމަ ޕީޕީއެމްގެ ލީޑަރ ޝިޕް ޙަވާލުކުރަން ފެންނަ ފަރާތަކީ އުމަރު ދެން ޣައްސާނު މައުމޫނު!! ރިޔާސީ އިންތިޚާބުގައި ވާދަކުރަން ފެންނަނީ އުމަރު ރައިސްކަމަށް އަދި ނައިބު ރައިސްކަމަށް ޣައްސާނު މައުމޫނު!! ދެމް ރައިސް ޔާމީން މިނިވަންކޮށް މަޖްލިސް އިންތިޚާބުގައި ރައިސް ޔާމީން ހޮވާ މަޖްލީހުގެ ރައިސްކަން ރައިސް ޔާމީނަށް ދިނީމަ އެވީ ފުރިހަމަ! މިއީ ޕީޕީއެމް ވަރަށް ވަރުގަދަ ވެގެންދާނެ ގޮތެއްކަމަށްް އަޅުގަނޑަށް ފެންނަގޮތް!\nމާޗް 1, 2020 13:51\nހައްގުބަހުގެ ހުރިހާ ބަހެއް ހައްގުތެދެނޫން..އުމަރު ދައްކާވާހަކަތަކާ އެއްވަރުގެ ހިއްވަރުގަދަ އަމަލެނުދެއްކޭ..2018ވަނައަހަރު ރާއްޖޭގަތިބި ހުރިހާ ސިޔާސީމީހުންވެގެން މޑޕގެ ލީޑަރެ ވެރިކަމަށް ގެނުވީ އުމަރަށް މޑޕ އެގޭއިރު ގައުމީ ދީނީ ވަތަނީ ރޫހު ކުރިޔަށްނެރެ ގައުމުގެ މިބުނި ބަހާތައް ހިމާޔަތްކުރުމަށް ތެދުވަންޖެހުނުވަގުތު ފަހަތަށްޖެހި ބޮދާއޮތީ..ރޔާމީނާމެދު ހަސަދަވެރިކަން އޮތްނަމަވެސް އަދި އުމަރަށް ރޔާމީން ކަމުނުދިޔަސް އެވަގުތަކީ އުމަރު ގައުމައްޓަކާ އަމިއްލަހުރިހާ އެދުމެ އެއްފަރާތްކޮށް ރޔާމީނަށް ތާއިދުކުރަންޖެހޭ ވަގުތެ.އެގޮތަށް ހެދިނަމަ ފަހަރުގަ މިއަދުގައުމު މިއޮތްހާލަތު ނައީސް..ކުޑަ ގޯހެއްކަށްވުރެ ބޮޑުގޯސް ގޯސްވާނެ..މޑޕގެ ލީޑަރެ ވެރިކަމަށް ގެނައުމަކީ ހަމަ މޑޕ ވެރިކަމަށްގެނައުން.ލީޑަރުގެ މޫނު ތަފާތުވިޔަސް.އެޖެންޑާ ފިކުރު އެކައްޗެކަށް ވާނެކަން އުމަރަށް ނުވިސްނޭތަ..މިއަދުވެސް އުމަރު ގަދަބަސްބުނެފަ ފިލާއިންނަނީ ރޔާމީން ތަހައްމަލް އެކުރަނީ ހައްގު އަދަބެނޫންކަން އުމަރުގެ ވާހަކައިންވެސް އިގޭ ދެން ކީއްވެ ހައްގު އަދުލު އިންސާފައްޓަކާ ގައުމުގެ މިނާޒުކުވަގުތު ފިލާހުރީ..ޕޕމއާ ފިކުރު ދިމާނުވިޔަސް ރޔާމީނާ ނުރުހުނަސް ގައުމުގެ ހައްގުގަ އަމިއްލަ ނަފްސުއެކަނި ނަމަވެސް ނުކުމެ އަޑުއުފުލަންވީނުން..2023އަންނަންދެން މަހަކު އެއްފަހަރު ގަދަ ބަހެއް ބުނެފަ ފިލާއޮންނަ މީހުންނަކީ ލީޑަރެކަމަށް ގަބޫލެނުކެވޭނެ..\nއަދި އެއްފަހަރު ވިސްނާލާ\nމާޗް 1, 2020 15:45\nދެން ތިޔަބުނަނީ ކެރިގެން ނުކުމެ ގައުމުގައި ހުޅުޖަހާށޭއުތަ؟ ކޮބާތަ އަމަލުން ހިތްވަރުގަދަކަން ދެއްކުމަކީ؟ މިހާ ކަރަޕްޝަން ބޮޑު ޒަމާނެއްގައި، ކަރަޕްޝަނުގެ ހާއްޔަކަށް މިކުޑަކުޑަ ރާއްޖެ ވެފައިވާއިރު، ކުޑަނަމަވެސް ލޯލާރިއެއްގައި ނުޖެހި ސަލާމަތްވުމީ ކިހާ ހިތްވަރުގަދަ އަމަލެއް. ކޯޓަކުން ނުހައްގު ހުކުމެއް ކުރީމާ ކުށްވެރިޔާ ސަލާމަތްކުރަން މަސައްކަތް ކުރަންޖެހޭނީ ގާނޫނުގައި އޮންނަ އުސޫލުގެ މަތިން. ތަންތަނަށް އެއްވެ ހަޅޭއްލަވައި އަވަގުރާނަގޮވާ ހަމަނުޖެހުން އުފެއްދުމަކީ އެމްޑީޕީން ދަސްކޮށްދިންގޮތް. އުމަރަކީ އަޚުލާގީގޮތުން ދަށްފެންވަރުގެ މީހެއްނޫން. އިސްލާމްދީނާއި ގައުމު ހިމާޔަތްކުރުމަށް އެއްވުމާއި، ޔާމީން ޖަލުން ސަލާމަތްކުރަން އެއްވުމާ ހާސްބައި ތަފާތު.\nމާޗް 1, 2020 10:28\nހަމަ ޙަޤީޤަތުގައިވެސް ޢުމަރުވަރެއްނެތް.\nމާޗް 1, 2020 10:33\nއުމަރާ މިއީ ނުރައްކާ ވެރިކަމެއް3ބާރު ޖީބަށްލައިގެން އުޅޭ ޚޮދުމުޚުތާރު ވެރިކަމެއްކުރާބަޔެއް؛ އުމަރުގެ ކަރަޕްޝަން ފައިލް އެބައޮތޯ.... އަދީބު އަކީ ހުދު ކާފޫރު؛ އެފްޕީ އައިޑީގެ ކޭސް ހިންދާލިގޮތަށް ހިނދި ހުރިހާ އިލްޒާމެއް އެއްވެސް ކުށެއްގައި ބައިވެރިނުވާ ރ.ޔާމިން ބޮލަށް... އުމަރާ އަހަރަމެން މިހާރު ދެކެނީ އުމަރަކީ ޤައުމީ ވަންތަކަމަށް ލޯތްބެނެތް؛ ސިޔާސީ ފިނޑި އެއްކަމަށް..ޤައުމު ފަނާވާއިރު އެއްވެސްވަރެއްގެ ޤައުމީ ލޯބިވާ ދަރިން ނުކުންނާނެ.... ޕީޕީ އެމްގެ ރައީސްކަން ނުލިބެންޏާ މަ ނުނުކުންނާނަމޭ ބުނުމީ ދޯހަޅި ސިޔާސަތެއް. އުމަރުވެސް ގުރާސް ރޫޓުން ފަށައިގެން މަސައްކަތްކުރޭ...ޤައުމު ދެކެ ލޯބިވާ ދަރިން ވަކިމަގާމެއް ލިބުނީމަ ނޫނީ ސިޔާސީ މަސައްކަތްނުކުރާނަމޭ ބުނުމީ ވަރަށް ސިޔާސަ ވާހަކައެއް..\nއިންޝާ ﷲ ރ.ޔާމިން ނުކުންނާނެ..އަދި އުމަރުގެ ރަމަލުގައި 2023 އަހަރުގެ އިންތިޚާބުގައި ރ.ޔާމިންގެ ނަން ނޮއޮންނާނެކަމަށްބުނެ ކޮސްގޮވިޔަސް އެނަން އޮންނާނެ އެއީ ދިވެހި ޤައުމުގެ ސިޔާސީ ރަން ނަން....\nމާޗް 1, 2020 13:53\nމާޗް 1, 2020 11:05\nޜައީސު އިބޫސޯލިޙު އެމްއެމް ޕީއާރސީގެ ފައިސާގައި ޖެހިފައިވާކަމަށް ކުރީގެ ނ.ރ.އަދީބު ނުބުނެއެއްނެތެވެ!!! ޢަދީބުވަނީ މީޑިއާއަށް މުޅި ޕަބުލިކަށް ވަރަށްހާމަކަން ބޮޑުގޮތެއްގައި ހާމަކޮށްފައި ރައީސު އިބޫސޯލިޙް ތިމެންނައަތުން އެމްއެމަޕީއާރސީގެ 35މިލިޔަން ޑޮލަރ ހޯދާފައިވާކަމަށް، ރ.އިބޫސޯލިޙް އެފައިސާދަބަސް ގެންދިޔަ ވީޑިއޯވެސް މީޑިއާއިން ފެނިގެން ގޮސްފައިވަނީ، ނަމަވެސް މިހާރު އެހުރިގާފައިސާތަކެއްގެ ޝަރީޢަތް ހަމައެކަނި ރ.ޔާމީނުގެ ބޮލުގައި އަޅުވައިންގެންދަނީ އެޚިތާނާތުގެ އަސްލު ނަތްތާލުމަށް، ހުރިހާ ހަގީގަތެއް ދެނެވޮޑިގެންވާ ﷲ ކޮންމެ ކަމަކަށްވެސް އިންސާފު ޝަރީޢަތް އަރާ ހަމަކުރައްވާނެކަން ޝައްކެއްވެސް ނެތެވެ.\nމާޗް 1, 2020 11:07\nބޭކާރު ވާ ހަކަ. ކުރީ ސަރުކާރުންވެސް ކަންކުރީ ހިތުހުރި ގޮތަކަށް.\nމި ހާރުވެސް އެގޮތް.\nދެންވެސް ވާނީ ހަމަ އެހެ ހެން.\nދިވެ ހިން ސިޔާސީ މީ ހުންގެ އުނގަށް ވެއްޓޭ ހާ ހިނދަކު ރަނގަޅެއް ނުވާނެ.\nމާޗް 1, 2020 11:19\nއުމަރުއަށް ނޭގުނަސް ޔާމީނު ޖަލައްލުމަކީ މިސަރުކާރުގެ ވައުދުތަކުގެ ތެރޭ ހިމެނޭ ކަމެއް،،،،،،\nމާޗް 1, 2020 13:58\nއުމަރަށްވެސް އެގޭ ޔާމީން ޖަލަށް ލުމަކީ އުމަރުވެސް އެދޭގޮތް...އުމަރަކަސް ކާސިމަކަސް ނާޒިމަކަސް ރިޔާޒަކަސް މައުމޫނަކަސް އިވުރާހިމަކަސް ނަޝީދަކަސް ދެންވެސްތިބި ވެރިކުގެ ބޫތުކައިފަތިބި ކޮއްމެ މީހެއްގެ އެދުމެ ބޭނުންވިގޮތް...ރޔާމީންގެ ފުރާނައަށް ދަހިވެތިވަނީ ހަމައެކަނި ޕެންޑާ އެކަންޏެނޫން...މިއެއްމެންވެސް ބޭނުންވިގޮތް.ރޔާމީނަކީ މިއެއްމެންގެ ޗެލެންޖް ނުކުރެވޭނެ ލީޑަރަކީ..އުމަރަކީ ފިޑި ޒާތީވާ މީހެއް..\nމާޗް 1, 2020 12:36\nރަގަޅު ވާ ހަކައެއް އުމަރު ނަސީރު ތިބުނީ.\nމާޗް 1, 2020 12:48\nއެހެންތަ ސަރުކާރުގެ އެތެރޭގެ ޚަބަރުވެސް ނުބުނާ ވާހަކަވެސް ޢުމަރު ގާތު އެބަ ބުނޭތާ؟\nމާޗް 1, 2020 14:59\nޢުމަރު އެދެއްކިވާހަކަ ދޮގުކުރަން ކެރޭނެ އެކަކުވެސް ނުހުންނާނެ ޙަޤީޤަތްވާނީޙަޤީގަތައް އެކަންއެއޮތީ އޭސީސީގެ ތަޙުޤީޤުންވެސް އެނގެން އެކަމަކު ޢުމަރުވެސް ފިލާނުހުރެ ރައްޔިތުންނައްޓަކާ ޢުމަރުގެވެސް އުފަން ބިމައްޓަކާ ތިޔަގޮތްދޫކޮއް ނިކުންނަންވީ ވަޤުތަކީ މީ\nމެއި 16, 2020 15:02\nއުމަރު ތިއީ ކިހާވަރެއްގެ ބުރަދަނެއް ހުރި މީހެއްތަ ؟ މަށަށް އެނގޭ ކަމަކީ ތިހާ މޮޅު ތިހާ ސާފު ތިހާ ގަދަބަސް ބުނާއިރުވެސް ވެރިއަކަށް ގެންނަން ރައްޔިތުން ބޭނުމެއް ނުވިކަން. ލިބުނީ 3000 ވޯޓުކަން.


SunOnline: Trump ge kureege gaumee salaamathaa behey musheerah maafu dhevvaifi\nޓްރަމްޕްގެ ކުރީގެ ގައުމީ ސަލާމަތާ ބެހޭ މުޝީރަށް މާފު ދެއްވައިފި\nރުގިއްޔާ މުހައްމަދު މޫސާ 26 Nov 2020, 12:19\nއެމެރިކާގެ ގައުމީ ސަލަމަތާ ބެހޭ މުޝީރު ކަމުގައި ފްލިން ހުންނެވީ 23 ދުވަސް ވަންދެން -- ފޮޓޯ: ރޮއިޓާސް\nވޮޝިންޓަން (ނޮވެމްބަރު 26): އެމެރިކާގެ ފެޑެރަލް ބިއުރޯ އޮފް އިންވެސްޓިގޭޝަން (އެފްބީއައި)އަށް އިތުރުފުޅު ހެއްދެވި ކަމަށް އިއުތިރާފުވި އެގައުމުގެ ކުރީގެ ގައުމީ ސަލާމަތާ ބެހޭ މުޝީރު މައިކަލް ފްލިންއަށް ރައީސް ޑޮނަލްޑް ޓްރަމްޕް މާފު ދެއްވައިފި އެވެ.\nޓުވިޓާ މެދުވެރިކޮށް އިއްޔެ ޓްރަމްޕް ވިދާޅުވި ގޮތުގައި ފްލިންއަށް މާފު ދެއްވުމަކީ އޭނާއަށް ލިބިލައްވާ ވަރަށް ބޮޑު ޝަރަފެކެވެ.\n"ޖެނެރަލް މައިކަލް ޓީ ފްލިންއަށް ފުރިހަމަ މާފެއް ދީފައިވާކަން އިއުލާން ކުރުމަކީ އަޅުގަނޑަށް ލިބޭ ވަރަށް ބޮޑު ޝަރަފެއް. ފްލިންއަށާއި އާއިލާއަށް މަރުހަބާ،" ޓްރަމްޕް ވިދާޅުވި އެވެ.\nއެމެރިކާގެ އަސްކަރިއްޔާގެ ރިޓަޔާޑް ލެފްޓެނެންޓް ޖެނެރަލްއެއް ކަމަށްވާ ފްލިން ގައުމީ ސަލާމަތާ ބެހޭ މުޝީރު ކަމަށް އައްޔަން ކުރީ ޓްރަމްޕް ވެރިކަމަށް ވަޑައިގެންނެވިތާ މާ ގިނަ ދުވަސްތަކެއް ނުވެ، 22 ޖެނުއަރީ 2017ގަ އެވެ. ނަމަވެސް އޭނާ އެ މަގާމުގައި ހުންނެވީ އެންމެ 23 ދުވަސް ވަންދެނެވެ.\nފްލިން މަގާމުން ދުރު ކުރީ އޭނާ ގައުމީ ސަލާމަތާ ބެހޭ މުޝީރު ކަމަށް އައްޔަން ކުރުމުގެ ކުރިން، ރަޝިއާގެ ސަފީރާ ބައްދަލު ކުރައްވައި، އެމެރިކާ އިން ރަޝިއާއާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތައް އުވާލުމާ ބެހޭ ގޮތުން ވާހަކަ ދެއްކެވި ކަން ފަޅާ އެރުމުންނެވެ. އަދި އެ މަޝްވަރާތަކާ ބެހޭ ގޮތުން ނައިބު ރައީސް މައިކް ޕެންސްއަށް އޮޅުވާލެއްވިކަން ހާމަވުމުންނެވެ.\nއޭގެ ފަހުން، 2016 ވަނަ އަހަރުގެ ރިޔާސީ އިންތިހާބަށް ނުފޫޒު ފޯރުވަން ޓްރަމްޕްގެ ކެމްޕެއިނުން ރަޝިއާއާ ގުޅިގެން މަސައްކަތް ކުރިތޯ ބެލުމަށް ސްޕެޝަލް ކައުންސެލް ރޮބަޓް މުލާ ކުރިއަށްގެންދިޔަ ތަހުގީގުގަށް އެއްބާރުލުން ދޭން ފްލިން އެއްބަސްވި އެވެ. އަދި އޭނާ ރަޝިއާގެ ސަފީރާ ދެއްކެވި ވާހަކައާ ބެހޭ ގޮތުން މީގެ ކުރިން އެފްބީއައިއަށް އިތުރުފުޅު ހެއްދެވި ކަމަށް ޑިސެމްބަރު 2017ގައި އެއްބަސްވި އެވެ.\nނަމަވެސް ފަހުން ފްލިން ވަނީ އެ އިއުތިރާފު އަނބުރާ ގެންދަވައިފަ އެވެ. އަދި މިދިޔަ އަހަރު އޭނާގެ ވަކީލުންގެ ޓީމަށް ބަދަލު ގެންނަވާ، އޭނާގެ ކުރީގެ ވަކީލުން އޭނާއަށް ރަނގަޅު ގާނޫނީ ލަފާ ނުދޭ ކަމަށް ވިދާޅުވެފަ އެވެ. އޭގެ ސަބަބުން ފްލިންގެ މައްޗަށް ހުކުމް ކުރުން ދެ ފަހަރެއްގެ މަތިން ފަސް ކުރި އެވެ. އަދި އޭނާއަށް މާފު ލިބިފައި ވަނީ އެ މައްސަލައިގައި ހުކުމެއް ނުކުރަނީސް އެވެ.


Emme uthurah fathuruverikan gendhan kureege sarukaaru thakun othee ihumaalu vefa: Minister Ali Waheed\nޓޫރިޒަމް މިނިސްޓަރު އަލީ ވަހީދު-- ފޮޓޯ: ސަން\nއެންމެ އުތުރަށް ފަތުރުވެރިކަން ގެންދަން ކުރީގެ ސަރުކާރުތަކުން އޮތީ އިހުމާލުވެފައި: މިނިސްޓަރި އަލީ ވަހީދު\nރާއްޖޭގެ އެންމެ އުތުރަށް ފަތުރުވެރިކަން ގެންދަން ކުރީގެ ސަރުކާރުތަކުން އިހުމާލުވެފައިވާ ކަމަށާއި، މި ސަރުކާރުން އެކަން ބަދަލު ކުރައްވާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nމިދިޔަ އަންގާރަ ދުވަހު ރައްޔިތުންގެ މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީ އަށް ހާޒިރުވެވަޑައިގެން އަލީ ވަހީދު އެހެން ވިދާޅުވީ ވައިކަރަދޫ ދާއިރާގެ މެމްބަރު ހުސެން ޒިޔަތުގެ ސުވާލަކަށް ޖަވާބު ދެއްވަމުންނެވެ.\n"ހދ.، ހއ. އަދި ށ އަތޮޅަށް ފަތުރުވެރިކަން ގެންދަން ވަނީ އިހުމާލުވެފައި. ރައީސް ވަނީ 35000 އެނދު ވައުދުވެފައި. ޕްލޭނިން މިނިސްޓްރީން އެ ރޭވުންތައް ނިމޭއިރު، މި ބަލަނީ ހަ ޒޯނަކަށް ރާއްޖެ ތަރައްގީ ކުރަން،" އަލީ ވަހީދު ވިދާޅުވި އެވެ.\nއޭނާ ވިދާޅުވީ އެ ހަ ޒޯނަކީ ހއ، ހދ، ށ ހިމެނޭ ޒޯނާއި، ނ، ރ، ބ، ޅ ހިމެނޭ ޒޯނާއި، މާލެ އަތޮޅު އަދި އދ. އަތޮޅު ހިމެނޭ ސެންޓްރަ ޒޯނާއި، ވ، މ، ފ، ދ، ތ، ލ، ހިމެނޭ ޒޯނާއި، ގއ، ގދ، ހިމެނޭ ޒޯނާއި، އައްޑޫ އަދި ފުވައްމުލަކު ހިމެނޭ ޒޯނު ކަމަށެވެ.\nފަތުރުވެރި ކަމަށް މުޅިން އަލަށް 35،000 އެނދު ނެރުމަށް ކުރާ މަސައްކަތުގެ ޕްލޭން ރައީސް އޮފީހާ ވެސް ހިއްސާ ކުރަމުންދާ ކަމަށް ޓޫރިޒަމް މިނިސްޓަރު ވިދާޅުވި އެވެ.\n"މިއަހަރު ރިސޯޓު ތަރައްގީ ކުރަން މަސައްކަތް ކުރަންޏާ އެންމެ ބޮޑު އިސްކަމެއް ދޭނީ ރާއްޖޭގެ އެންމެ އުތުރާއި ދެކުނުގެ ޒޯނަށް،" އަލީ ވަހީދު ވިދާޅުވި އެވެ.\nއޭގެ އިތުރުން މިނިސްޓަރު ވިދާޅުވީ މިވަގުތު ވެސް ބަންދުކޮށްފައި ދިހަ ރިސޯޓެއް އެބަ އޮތް ކަމަށާއި އެއްވެސް މަސައްކަތެއް ނުހިނގާ 70 "ޑިސްޓްރެސްޑް އައިލެންޑްސް" އެބަ އޮތް ކަމަށެވެ.\n"އެއީ އެކަށީގެންވާ ގޮތަށް މަސައްކަތް ހިނގާ ކަމަށް ގަބޫލު ނުކުރެވޭ ރަށްތައް،" އަލީ ވަހީދު ވިދާޅުވި އެވެ. އެ ރަށްތަކާ މެދު އަމަލު ކުރާނެ ގޮތުގެ ލަފަޔަކަށް މިހާރު އެދިފައިވާނެކަން މިނިސްޓަރު ފާހަގަކުރެއްވި އެވެ.\n"އެ ރަށްތަކުގެ ލިސްޓާއި އަމަލު ކުރާނެ ގޮތެއް ހޯދަން މިހާރު ވާނީ އެޓާނީ ޖެނެރަލް އޮފީހަށް ފޮނުވާފައި،" އަލީ ވަހީދު ވިދާޅުވި އެވެ.\nއޭނާ ވިދާޅުވީ ސަރުކާރުން ބޭނުންވަނީ އެކި ސިޔާސަތުތަކުގެ ތެރެއިން ފައިނޭންސް ނެރި، އެ ރަށްތައް ތަރައްގީ ކުރެވޭނެ ގޮތްތަކެއް ހޯދަން ކަމަށެވެ.


SunOnline: Story: #GenbigenNudhanees - ep48\n2 އަހަރު 11 މަސް ކުރިން - 10 ޖުލައި 2016 10\n"އައްސަލާމް އަލައިކުމް ކައި، ކިހިނެއްތަ؟ " ސާރާ ވާހަކަދެއްކީ ވަރަށް ރީތިކޮށެވެ. ކާއިއާ ހުރީ ދެލޯ ބޮޑުކޮށްލައިގެންނެވެ. ހަންޑިއެއް ފެނުނަސް މީހަކު އެހާ ބިރުގަންނާނެކަމެއް ނޭގެއެވެ.\n"ވަޓް ދަ ހެލް އާރ ޔޫ ޑުއިން ހިއަރ...." ކާއިއާގެ މޫނަށް ރަތްކުލަ އެރިއެވެ. ސާރާގެ ހިތަށް ނުބައިގޮތެއްވިއެވެ. ލަދުން މަރުވާވަރުވިއެވެ. އޭނަ ހީކުރީ އޭނަ މިގެއަށް ގެނައީ ކާއިއާވެސް އެދިގެން ކަމަށެވެ. އޭނަ ފަހަރިއަކަށްވުމުން ކާއިއާގެ ހިތުގައި އޮތްހާ ނަފްރަތެއް ފިލާ ހިތް ސާފުވާނެކަމުގައެވެ. މިވާން އުޅެނީ ކިހިނެއްބާވައެވެ. އެވަގުތަކީ ކިޔަންވެސް ކޮޓަރިން ނުކުމެގެން އައި ވަގުތެވެ. ކާއިއާގެ ޖުމްލަތައް އިވުނުކަން އޭނަގެ މޫނުމަތިން އެވަގުތު ފެނުނު ކުލަވަރަށް ބަލާފައި ސާރާއަށް އެނގުނެވެ. ކިޔަން ކާއިއާގެ ކޮނޑުގައި އަތް ބާއްވަމުން ގަޔާއި ކައިރިކޮށްލުމުން ފޮޅުވާލަން އުޅުނެވެ.\n"އަހަރެން މިއަހަނީ މި އަންހެނާ މިގޭގައި ކުރަނީ ކީއްބާވައޭ......." ކާއިއާގެ އަޑު ގަދަވިއެވެ. އޭނަ ސާރާއާއި ދިމާލަށް ދާން އުޅުމުން ކިޔަން ހިފެހެއްޓިއެވެ.\n"ކާމްޑައުން ސިސް. މިއީ އިމީގެ ވައިފް.........." ކިޔަން ކާއިއާއަށް ވިސްނާދޭން އުޅުނެވެ.\n"އާއިލާއިން ބޭރު އެއްވެސް މީހަކު މިގޭގައި އުޅޭކަށް ބޭނުމެއްނޫނޭ. ދެން ކީއްކުރަންތަ ސްޓްރޭންޖަރ އެއް މިގެއަށް ގެނައި؟ އަހަންނަކަށް ނޫޅެވޭނެ މިމީހާއާއި އެއްގެއެއްގައި....." ކާއިއާ ރުޅިގަދަވެގެންގޮސް ގައިގާ އަލިފާނުގެ ހުޅު ހިފައިފާވާކަހަލަ އިހުސާސެއް ކުރެވުނެވެ. ސާރާދެކެ އެހާ ބޮޑަށް ރުޅިއަތުވެދާނެކަމަށް ކާއިއާ ދުވަހަކު ގަބޫލެއްނުކުރެއެވެ.\n"އޯމައިގޯޑް ހާދަ ރޫޑް އަންހެންކުއްޖެކޭ...." ސާރާ ހިތާހިތުން ބުނެލިއެވެ.\n"އެއީ ފަހަރިއޭ، ކައިގެ ފަހަރިއޭ، މައިތިރިވެބަލަ، ހާދަ ފާޑަކަށޭ ވާހަކަ ތިހިރީ؟ ކައިއަކީ ތިކަހަލަ ކުއްޖެއްނޫނެއްނު....." ކިޔަން ހައިރާންވި ވަރަށް ލަދުވެސް ގަތެވެ. މިވަގުތު ސާރާއަށް ކުރެވޭނެ އިހުސާސް އޭނައަށް ރަގަޅަށް ވިސްނުނެވެ. ސާރާ އެހެރީ މިގެއަށް އާދެވުނުކަމުގެ މޮޔަހީވެފައެވެ. ކާއިއާގެ ނުރުހުމުގައި ސާރާ މިގޭގައި ހުރުމަކީ ވާނެކަމެއް ނޫނެވެ.\n"ފަހަރި؟ " ކާއިއާ ކުއްލިއަކަށް ނުބައި ގޮތަކަށް ހިނިގަނޑެއް ޖަހާލާފައި އޭނަގެ ކޮޓަރިއާއި ދިމާލަށް ހިނގައިގަތެވެ.\n"ކިޔަން، މިއީ ކޮންކަމެއްތަ؟ ކިޔަން މަންމަ ބުނީ ކައި ވެސް ބޭނުންވެގެންނޭ........" ސާރާ މަޑުމަޑުން ބުނެލިއެވެ.\n"މަންމަ އަމިއްލައަށް ބުނި އެއްޗެއް އެއީ، ކައިއަކަށް ނުވެސް އެނގޭ ސާރާ މިގެއަށް އަންނަން އުޅޭކަމެއްވެސް، ފެނުނީމަ ޝޮކެއް އެލިބުނީ، ކައިގެ ހާލު އަދިވެސް މުޅިން ރަގަޅެއްނޫނޭ ސާރާ، އެއްޗެކޭ ހީނުކުރައްޗޭ، ސިސްއަށް ވަރަށް ސަޕޯޓް ބޭނުންވޭ، ކުރިން އެހާ ރޫޑްކުއްޖެއްވެސް ނޫން، ސާރާ އައީމައެއް ނޫން އިނގޭ، ކޮންމެ މީހަކު މިގެއަށް އަޔަސް ކައި އެގޮތަށް މައްސަލަޖައްސާނެ، އޭނަގެ ޕްރައިވެސީއެއް ނެތޭ ކިޔާނީ، ކައި ބޭނުންވަނީ އެގޮތަށް ސޯޓާއި ކުރު އެއްޗެހިލައިގެން ގޭތެރޭގައި އުޅެން......." ކިޔަން ކޮއްކޮގެ ދިފާއުގައި ވާހަކަދެއްކިޔަސް އެކަން ގަބޫލުކުރުން ސާރާއަށް ފަސޭހަވާނީ ކިހިނެއްހެއްޔެވެ؟ އެހާ ބޮޑަށް އޭނަދެކެ ނަފްރަތުކުރާއިރު އޭނަ މިގޭގައި ހުންނާނީކިހިނެއް ހެއްޔެވެ؟\n"އަހަންނަކަށް ނޭގޭ......" ސާރާ ބުނެލިއެވެ.\n"ސާރާ، ޝީ ހޭޒް ގޯން ތްރޫ އެލޮޓް، ސާރާއަށްވެސް ވިސްނޭނެ، އެމަގާމުގައި ސާރާ ހުރިނަމަޔޯ؟ ލޯބިވެގެން މެރީ ކުރެވުނީ ތިމާގެ ބޭބެއަކާއިކަން އެނގޭއިރު ވާނެގޮތް ވިސްނޭނެ، ކިހާ ޓަފްކަމެއް، ކައި ސަފަރ ކުރާވަރަށް އެހެން މީހަކު ސަފަރކުރާނެއޭ މަށެއް ނުބުނާނަން، ކޮންމެގޮތެއްވިޔަސް ސާރާ އަކީ އިމީގެ ވައިފް، ކައިއަކީ ކޮއްކޮ، އެކަމަކު ކައި އަދިވެސް ހިތް ސާފެއްނުވޭ، އިމީގެ ލައިފަށް އަންނަ އަންހެންކުއްޖަކާއި ދޭތެރޭގައި އެހެން ގޮތަކަށް ވިސްނާނެހެން ހީވަނީ. އިޓް ވިލް ޓޭކް ޓައިމް ދޯ، އެކަމަކު ރިކަވަރ ވާނެ..........." ކިޔަން ދެއަތުން ދެދަބަސް އުފުލާލިއެވެ.\nކިޔަންފަދައިން އެންމެންވެސް ސާރާއަށް ހެޔޮއެދޭނެނަމައެވެ. އަޅާލާނެނަމައެވެ. އޭނަ މިގެއަށް އައީ އުފާވެރި އުއްމީދުތަކާއިއެކުގައެވެ. މާމަވެސް ދޫކޮށްލާފައި ދުރަށް މިއައީ އަލުން ދިރިއުޅުމެއް ފަށާށެވެ.\nކޮޓަރީގެ ދޮރު ހުޅުވާލިއިރު އައްމާރު އާއި ޚަލީސީ ސެލްފީ ނަގަނަގާފައި ވަރަށް ގާތްކޮށް އުޅޭތަން ފެނުމުން ސާރާގެ ހިތަށް ފިނިކަމެއް ލިބުނެވެ. އެއީ ދުނިޔެއިން ފެންނާނެ އެންމެ ރީތި އެއް މަންޒަރެވެ. އައްމާރު އާއި ދަރިފުޅަށްޓަކާ ހިތް ލޯބިން ބަންޑުންވިއެވެ. ސާރާ ދަބަސް ހުޅުވާލާފައި ބައެއް ސާމާނުތައް ނަގަން ފެށުމުން އައްމާރު ސުވާލުގެ ނަޒަރަކުން ބަލައިލިއެވެ.\n"އިމީ، އިމީގެ މަންމަ ބޭނުންވީ ދުވަސްކޮޅަކަށް ނަމަވެސް އަހަރެން މިގޭގައި ހުރުން. އެނީ އޮބްޖެކްޝަންސް؟ " ސާރާ ކޮޅަށް ތެދުވެ ހިންދެމިލިއެވެ. އައްމާރު ތަންކޮޅެއް ލޯބިން ބަލައިލާނެނަމައެވެ. އެހާ ބީރައްޓެހިކޮށް އުޅުމުގެ މާނައަކީ ކޮބާހެއްޔެވެ؟ މިހާރު އެދޭތެރޭގައި ކާއިއާވެސް ހުރީއެއްނޫނެވެ. މިގޮތްދޫނުކުރާ މިޒާޖު ދޫކޮށްލަންވެއްޖެއެވެ.\n"ނޯ....." އައްމާރު ދުރަށްބަލަން ފެށިއެވެ.\n"ބޭބީ މިލްކްތަށި ބޯނަންތަ؟ " ސާރާ ދަރިފުޅާއި ސުވާލުކޮށްލިއެވެ.\n"ޑެޑީގެ އަތުން ބޯނީ......" ޚަލީސީ އަވަސްއަވަހަށް ބުނެލިއެވެ.\n"މިހާރު ޑެޑީގެ ކުއްޖަކަށްވީމަ މަންމަމަތިން ހަދާނެއްވެސް ނުވޭ....." ސާރާ ޚަލީސީގެ ކޮލުގައި ކޮށްޓާލިއެވެ. ޚަލީސީ އައްމާރުގެ ކަނދުރާގައި ދެއަތުން ބައްދައިގަތެވެ.\nސާރާ ކިރުތަށި ހިފައިގެން އައުމުން ކިރުތަށި ބުއީވެސް އައްމާރުގެ އަތުންނެވެ. އެންމެފަހުން ނިދީވެސް އައްމާރުގެ ކައިރީގައިއޮވެއެވެ. ނަމާދުކޮށް ކައިހަދައިގެން ނިދަން ތައްޔާރުވަނިކޮށް ޝުވޭކާރު އައްމާރުގެ ގައިގާ ބޭސްއަޅާލަދޭން އައެވެ. އައްމާރުގެ މަންމައަކީ ޑޮކްޓަރަކަށްވިޔަސް ދަރިފުޅަށްޓަކާ ނަރުހެއްގެ ވާޖިބުވެސް އޭނަ އެހެރީ އަދާކުރާށެވެ. އެހީތެރިވެދޭން ކައިރީގައި ހުރީ ސާރާއެވެ. ބޭސްގަނޑުތައް ނެއްޓިއިރު އައްމާރު އިނީ ކެތްކޮށްލައިގެން ތުންފަތުގައި ދަތްއަޅާލައިގެންނެވެ. އައްމާރުގެ ރީތި ހަށިގަނޑުގައިވާ ޒަޚަމްތައް ފެނިފައި ސާރާގެ ހިތުގައި ރިއްސާލިއެވެ. އެތަންތާ ވޭންއަޅާވަރަށް އޭނަގެ ހިތުގައި ވޭންއެޅިއެވެ. ޝުވޭކާރު ވަރަށް އޯގާތެރިކަމާއިއެކު ތަދުނުވާނެހެން ބަލައިގެން ޒަޚަމްތައް ސާފުކުރިއެވެ. ބޭސްއަޅާނިމިގެން ބެންޑޭޖްކޮށްލާފައި ދިޔުމުން ސާރާއާއި އައްމާރު ކޮޓަރީގައި އެކަނިވިއެވެ.\n"އިމީ. ވަރަށް ދެރަވޭ އިމީއާއި ދޭތެރޭ ކަންތައްވީގޮތުން...." ސާރާ އައްމާރުގެ ކޮނޑުގައި އަތް ޖައްސައިލިއެވެ.\n"އައި ޑޯންޓް ވޯންޓް ޔޯރ ޑޭމް ޕިޓީ......" އައްމާރު ސާރާގެ އަތް ނަގާ ދުރަށް ލީ ހިތްހަމަނުޖެހިފައިވާ ކަހަލަ ގޮތަކަށެވެ.\n"އިމީ، އަދިވެސް ގަބޫލުނުކުރަނީތަ؟ އަހަރެންދެކެ ހިތްހަމަނުޖެހޭ ކަމެއް އޮތިއްޔާ ބުނެދީފާނަންތަ؟ " ސާރާގެ ހިތަށް ފުން އަސަރުތަކެއްކުރިއެވެ.\n"ކޮންކަމެއް ގަބޫލުނުކުރާ ވާހަކަތަ؟ "އައްމާރު ސުވާލުކޮށްލިއެވެ.\n"ޚަލީސީ....." ސާރާ ނިދަންއޮތް ދަރިފުޅުގެ މޫނަށް ބަލައިލިއެވެ. ތުންކޮޅު ދަމާލަ ދަމާލާއޮތްއިރު ހާދަ ރީއްޗެވެ. އަނގަޔަށް ހަދާލާގޮތަކުން ކޯތާފަތަށް އެޅޭ އަޑިކޮޅުން އިތުރަށް ފުރިހަމައެވެ. އައްމާރު ތެދުވެގެން ގޮސް ބެލްކަނީގެ ދޮރުފަތް ކަހާލާފައި ބޭރަށް ނުކުތެވެ. ސާރާވެސް ފަހަތުން އައިސް އައްމާރުގެ ކައިރީގައި ހުއްޓުނުއިރު އައްމާރު އެހާ އަވަހަށް ސިގިރެޓެއް ރޯކޮށްލައިފިއެވެ. ދުމުގެ އަސަރުކޮށްގެން ނޭވާއަށް އުދަގޫވާގޮތްވެ ކެއްސިޔަސް އޭނަ ދުރަށް ދާކަށް ނޫޅުނެވެ. އައްމާރު އެކަން އަމިއްލައަށް ވިސްނާފައި ސިގިރެޓް މުށުތެރޭގައި ލާ ޗިސްކޮށްލިއެވެ.\n"ނުބުނަމެއްނު މިތަނަށް އަންނާށޭ....." އައްމާރުގެ އެކަތި ނަޒަރުން ސާރާގެ ހިތާއި ކުޅެލިއެވެ. ކޮންފަދަ ރީތި ދެލޯހެއްޔެވެ ؟ އެލޮލުގެ އެންމެ ފުރިހަމަކަމާއި އަސަރު ފެންނަނީ މިގޮތަށް ބަލަން ހުރީމައެވެ.\n"އަހަރެން ޖަވާބު ބޭނުމޭ އިމީ، މަންމަމެންނެކޭ އެއްގޮތަށް އިމީވެސް ޚަލީސީ ގަބޫލުނުކުރާނީތަ؟ " ސާރާ އަނެއްކާވެސް އެސުވާލު ތަކުރާރުކޮށްލިއެވެ.\n"ސާރާއެކޭ އަހަރެންގެ މަންމައެކޭ ހުރި ތަފާތެއް ބުނެބަލަ، އެތައް ޒަމާނެއްފަހުން އައިސް ކުއްޖަކު ގެނެސް ދައްކާފައި ތިބުނަނީ މިހިރީ ދަރިފުޅޭ، ޖަލުގައިވިޔަސް އެހެން ތާކު ވިޔަސް އަހަރެންގެ ދަރިއެއް ހުރިއްޔާ އެނގުމުގެ ހައްގެއް ނެތީތަ؟ އަހަރެން އެކަމާއި ރިއެކްޓްކުރާނެ ގޮތެއް ސާރާ ބަލާކަށް ނުޖެހޭނެ. ޖަލުގައި އޮތްއިރުވެސް އެޓްލީސްޓް ހިތަށް ހަމަޖެހުމެއް ލިބޭނެ ދޯ މަގޭ ދަރިއެއް ހުރިކަން އެނގުނީމަ. ފޮޓޯއެއްވެސް ދެއްކިދާނެ، ދެން ހުރިހާ ބަހަނާތަކެއް ދެއްކީމަ އަހަރެންވީ މާފުކޮށްފައި ހުރިހާ ކަމެއް ގަބޫލުކުރަން. ލައިކް އައިމް އެ ޕަޕެޓް، ކޮންމެ މީހަކުވެސް ކުޅޭ ނަޒަރަކުން ދެކެނީ އެހެންވީމައެއްނު، މަންމަވެސް އަހަރެން ބޭނުންނުވީމަ އެއްލާލީ، މިއަދު އަހަރެންވީ ކޮންމެ މީހަކު ބުނާހާ ގޮތަށް ހެދިގެން ހުންނަން، ވަޓް އެބައުޓް މައި ފީލިންގްސް؟ އެއްވެސް މީހަކު އަހަންނާއި ދޭތެރޭގައި ވިސްނިންތަ؟ ކޮންމެ ކަމެއްގައި އިމޯޝަނަލީ ބްލެކްމެއިލް ކުރުން ވިއްޔަ އޮންނަނީ........" އައްމާރުގެ އަޑުގައި ހިތިކަމެއްވިއެވެ.\nސާރާ ހުރީ ބުނާނެ އެއްޗެއް ނޭގިފައެވެ. އެހެން މީހުންގެ އަނިޔާގެ ޝިކާރައަކަށް އައްމާރު ވީއިރު އައްމާރު އޭނައާއި ދޭތެރޭ ކަންތައް ކުރިގޮތް ހަނދާން ނައްތާލީބާވައެވެ. އޭނަވެސް ހާދަ ހިތާމައެއްކުރިއެވެ. ހާދަ ބޮޑަށް އެކަނިވެރިވިއެވެ. އައްމާރު މިގޮތަށް ވިސްނުމަކީ އިންސާފެއްނޫނެވެ. އައްމާރުގެ ކޮއްކޮއަކަށް ކާއިއާ ވުމަކީ އޭނަގެ ބާރުގައި އޮތްކަމެއްނޫނެވެ. އޭނަ ޖާދޫ ހަދައިގެން އައްމާރުގެ ދިރިއުޅުން ހަލާކުކޮށްލަން ކުރިކަމެއް ނޫނެވެ. ނަމަވެސް އައްމާރު އެކަމާއިހެދި ކުށްވެރިކުރަނީ ހެއްޔެވެ؟ ސާރާގެ ލޮލުގައި ކަރުނަ ތިކިތައް އެއްވާންފެށިގޮތަށް ހުއްޓައެއް ނުލެވުނެވެ. ހިތަށް ކުރި އަސަރުތަކެއްގެ ސަބަބުން ވާހަކަދައްކަން ކުޅަދާނަ ނުވުމުން ދާންވެގެން އެނބުރި ހިނގައިގަތްވަގުތު އައްމާރު ފަހަތުން އައިސް އޭނަގެ ތުނި ހަށިގަނޑުގައި ބައްދާލީ އޭނަގެ ހިތުގެ ވާހަކަ އެނގިގެން ކަހަލަ ގޮތަކަށެވެ.\n"އައިމް ސޮރީ ބޭބީ. އަހަންނަށް އެނގޭ ސާރާ އަހަރެން ދެކެ ލޯބިވާކަން. އިޓްސް ޖަސްޓް............" އައްމާރު ސާރާގެ އިސްތަށިގަނޑުގެ ތެރޭގައި މޫނުފޮރުވައިލިއެވެ.\n"ކީކޭ ބުނާނީ. އަހަންނަކަށްވެސް ނޭގޭ، ކަންތައް މިވާގޮތުން މީހަކު މޮޔަނުވާވަރެއްވެސް ނޫން. މަންމަ ބުނެގެން ނަމަވެސް އަހަންނާއިއެކު ވާން އައީތީ ތޭންކްސް......" އައްމާރުގެ ވާހަކަތަކުން ހައްތަހާ ބޮޑަށް ސާރާގެ ހިތަށް އަސަރުކުރިއެވެ. މަންމަ ދުވަހަކު ނުބުންޏަސް އޭނަގެ ލޯބީގެ ބާރު އޭނަ ދަމާފައި މިހިސާބަށް ގެންނާނެއެވެ. އައްމާރު ކަންތައްކުރިގޮތާއިމެދު ހިތުގައި ކިތަންމެ ޝަކުވާއެއް އޮތަސް އޭނައަށް ކިރިޔާވެސް ފުރުސަތެއް ލިބޭއިރަށް އައްމާރުއާއިއެކުގައި ވާނެއެވެ. ލޯތްބަކީ އެއީއެވެ. ކޮންމަފަދަ ބޮޑު ކުށެއްކުރިޔަސް މާފު ދިނުމެވެ. ލޯބިވަންޏާ އެއްވެސް އުނިކަމެއް ނުފެންނާނެއެވެ.\nއެތައް އަހަރެއްގެ ފަހުން ދިމާވިއިރުވެސް އައްމާރުގެ ހާލަތު ހުރިގޮތުން ދެމީހުންނަށް އެންމެ ލޯބިން އުޅެލާނެ ފުރުސަތެއް ނުލިބުނެވެ. އައްމާރު ސާރާގެ އުނގުގައި ބޯ އަޅާލައިގެން އޮތްއިރު ދެމީހުންނަށް ކުރެވުނު ކަމަކީ އެކަކު އަނެކަކަށް ހިތްފުރެންދެން ބެލުމެވެ. ވާހަކަދެއްކުމެވެ. ނަމަވެސް ކޮންމެވެސް ކަހަލަ ދުރުކަމެއްވިއެވެ. އެނދަށް އަރާފައިވެސް ދަރިފުޅު ދެމެދުގައި ބާއްވައިގެން އެކި ވާހަކަތައް ދެއްކުމުގައި އެތައް އިރެއްވީފަހުން މަޑުމަޑުންގޮސް ދެމީހުންނަށް ނިދީގެ ފޮނި އާލަމަކަށް ދެވުނެވެ.\nއައްމާރުއާއި ސާރާ އެގޭތެރޭގައި އެއް ކޮޓަރިއެއްގައި އުޅެމުންދާކަން އެނގިފައި ކާއިއާ ގާތަށް އައީ އަމަށަކު ރުޅިއެއްނޫނެވެ. ބޭސް ކެޔަސް އޭނަގެ ސިކުނޑީގެ މައްޗަށް ކުރި ހޯދުމުގައި ޝައިތާނާ ކާމިޔާބުކުރިއެވެ. ސާރާ އެގެއިން ފޮނުވާލަން ހަދަންވީގޮތަކާއިމެދު ވަރަށް ވިސްނިއެވެ. މަންމަމެންނަށް އޭނަ އެކަމާއި ނުރުހޭކަން އެނގޭއިރުވެސް ސާރާ ނެރެލާކަށް ނޫޅުނެވެ. އައްމާރުގެ ދަރިފުޅު ޚަލީސީ ފެނުމުން އަދި ވަކިން ބޮޑަށް ކާއިއާގެ ހިތުގައިވާ އަލިފާނުގެ ހުޅު ބޮޑުވެ ކުޅަދާނަނުވާވަރުވެއެވެ. ސާރާ ގަސްތުގައި ޖެއްސުމަށް މިގެއަށް އައީހެއްޔެވެ؟ ނޫނީ އައްމާރު ގަސްތުގައި އޭނަގެ ހިތަށް އަނިޔާކުރަން ކަންދައްކަނީ ބާވައެވެ. ކިތަންމެ ގަދަޔަށް ރުޅިއަޔަސް ފަހަރީގެ ގޮތުގައި ނޫނީ ބެލެވޭކަށް މިއަދަކު ނެތެވެ. އެދެމައިން ނެރެލުމަކީވެސް އެހާ ފަސޭހަކަމަކަށް ނުވެ ހިނގައިދާނެއެވެ. އޭރުން އައްމާރުވެސް މިގެއިން ގޮސްދާނެއެވެ. ސިއްރު ސިއްރުން އައްމާރުއަށް ބަލާނެ ފުރުސަތުވެސް ގެއްލިގެން ހިނގައިދާނެއެވެ.\nކާއިއާ ލައިގެން ހުރި ކުރު ޓޮޕާއި ސޯޓުގެ ސަބަބުން ހަށިގަނޑުގެ ބޮޑުބައިވަނީ ހާމަޔަށެވެ. ފައިގާ ކްރީމް ލާން އިންއިރު އޭނަ ހަނދާންވީ އައްމާރު އޭނަގެ ފައިގާ އެގޮތަށް ކްރީމް ލާ ދިން ދުވަސްތަކެވެ. އެރީތި ތުންފަތް ޖައްސާލަމުން ކުރި ތައުރީފުތަކެވެ. ބައެއްފަހަރު އެހުދު ހުދު ދަތްތަކުން ދަތްއަޅާލާނެއެވެ. އެހެން ހިތަށް އެރުމުންވެސް ގައިގާ ހީބިހިނެގިއެވެ. ރަކިގޮތަކަށް ހީލެވުނެވެ. އެއާއިއެކު ދެން ވިސްނުނީ އެފަދަ ދުވަހެއް ދެން ދުވަހަކު ހަޔާތަށް ނާންނާނެކަމެވެ. އޭނަގެ ލޯތްބަށް އައި ބަހާރު މޫސުމް ނިމި ޚަރީފުގެ ހިޔަނި އެޅިއްޖެކަމެވެ. އެހުރިހާ ކަމެއް އައްމާރު ދެން ކުރާނީ ސާރާއާއިއޭ ހިތަށް އެރުމުން ހިތާމައިގެ މައްޗަށް ރުޅި ކުރި ހޯދައިފިއެވެ.\n"އައި ހޭޓް މައި ފެމިލީ. މައި ޕޭރެންޓްސް ޑޯންޓް ގިވް އެ ޑޭމް އެބައުޓް މީ، އެންމެން އުފަލުގައި، ހުރިހާ ކަޕްލްސްއިން އަހަރެންގެ ކުރިމަތީގައި އަތުގައި ހިފާލައިގެން.....ޝޭމް އޮން ޔޫ.. ޔޫ......." ކާއިއާ ދަތްތައް ކާރުވައިގަތެވެ. އެނދުގައިވާ ހާ ބާލީސްތަކާއި ކުޝަންތައް އެކި ދިމާލަށް ހޫރުވާލާފައި ތެދުވެގެންގޮސް ދޮރު ހުޅުވައިލިއިރު ފެނުނީ އޭނަގެ މަންމައާއި ބައްޕަ ގެއިން ނުކުމެގެން ދިޔަތަނެވެ. ދެމީހުން ތިބިލެއް ރަސްމީކަމުން މުހިއްމު ބޭނުމަކު ތަނަކަށް ދަނީކަން ވިސްނުނެވެ. މުޅި ހިސާބުގައި ހިފާލާފައިވަނީ ސެންޓްގެ މީރުވަހެވެ. މިގަޑީގައި ކިޔަންވެސް ގޭގައި އުޅޭހެނެއް ހިޔެއްނުވެއެވެ. ޚަލީސީގެ ތުއްތު އަޑު ނީވުމުން ސާރާ އުޅޭކަމާއިމެދު ޝައްކެވެ. ރޭގައި އެކުއްޖާ ހުންގަދަވެގެން އުޅުމުން ޑޮކްޓަރަށް ދައްކަން ގެންދިޔައީބާވައެވެ. ޑޮކްޓަރަށް ދައްކައިގެން ބޭސް ހޯދަން މަންމަ ބުނި އަޑު އޭނަވަނީ އަހާފައެވެ.\n"މިގޭގައި އުޅެނީ މަށާއި އިމީ އެކަނިތަ؟ ވެދާނެ، ބޭބެއެކޯ؟ ދެން ކާކު އެކަހަލަ ވާހަކައެއް ގަބޫލުކުރާނީ؟ ބޭބެއަކަށްވިޔަސް ދެން މަށަށް ހެވޭ. އޮފިޝަލީ މައި ލަވް ލައިފް އެންޑެޑް އެކަމަކު އަހަރެންވެސް ކުރެވެން އޮތް ކަމެއް ކުރާނަން. އެންމެނަށް ހަމަޖެހިލައިގެން އަރާމުކޮށް ފެމިލީއެއްގެ ގޮތުގައި އުޅެދޭން އަހަރެން ވީ ސެކްރިފައިސްވާންށޯ، ހިތް ހަލާކުވިޔަސް މަޑުމަޑުން ހުންނާކަށް ވަކި ނުޖެހޭނެ. އަހަރެންވެސް އެންމެނަށް ޑިސްޓާބް ކުރާނަން. ސާރާއަކަށްވުރެ އަހަރެންވެސް ޖެއްސުންކުރަން ދެރައެއްނުވާނެ. އޭނަ ދެން ކީއްކުރަންށޯ ކުއްލިއަކަށް މިތަނަށް ފުންމާލީ. އެ ބިޗް........." ކާއިއާ ގެ ސިކުނޑީގައި އެތައް ޚިޔާލުތަކެއް ދައުރުކުރަމުން ހަލަބޮލިވަމުން ދިޔައެވެ. އެއް ފަހަރުވެސް ސިކުނޑިއަށް ލުއިވަނީއެއް ނޫނެވެ. ބޭސްނުކެއުމުން އުދަގޫތައް ބޮޑުވާކަން އެނގިހުރެވެސް ބޭސް ކެއުން ހުއްޓާލީ މައިތިރިވެގެން ހުންނަން ބޭނުން ނުވާތީއެވެ. މިގެއަށް ކުޑަވަރެއްގެ ގިޔާމަތެއް ގެނެސްފައި ނޫނީ އޭނަވެސް ހުއްޓައެއްނުލާނެއެވެ. އޭނަ އަތުން ގެއްލޭނެ އެއްޗެއް ދެން އޮތްކަމަކަށް އޭނަ ގަބޫލެއްނުކުރެއެވެ.\nކާއިއާ ރަންކުލައިގެ އޮފް އަރާ ސިޑި ހުރަސްކޮށް މައްޗަށް އަރައިގެން ދިޔައީ ވިދުވަރެއްހާ ހަލުވިކޮށެވެ. ދަމުން އަދި ޓޮޕްކޮޅުގެ މަތީގޮށްތައް ނައްޓާލައިފިއެވެ. އެތެރެއިން ލާފައި ހުރި ދެކުލައިގެ އެތިކޮޅުވެސް ހުރީ ހާމަޔަށެވެ. ކާއިއާ އައްމާރުގެ ކޮޓަރީގެ ދޮރު ހުޅުވާލާފައި ވަންއިރު އައްމާރު ފާޚާނާއިން ނުކުމެގެން އަންނަނީއެވެ. މިއަދު ހުރީ ތުނބުޅި ތުނިކޮށް ކޮށާލާފައެވެ. މޫނު ދޮވެލައިގެން އައުމުން ތާޒާކަމުން އަތް ހިންގާލާހިތްވިއެވެ.\n"މޯނިން އިމީ......." ކާއިއާ ދޮރު ލައްޕައިލިއެވެ.\nގެނބިގެން ނުދަނީސްް2އަހަރު 11 މަސް ކުރިން\nގެނބިގެންް ނުދަނީސް2އަހަރު 11 މަސް ކުރިން\nގެނބިގެންް ނުދަނީސްް2އަހަރު 11 މަސް ކުރިން